Messi aai Ronaldo ge vaadhaverikan nimijje: Valverde | Mihaaru\nއެންމެ ފަހުން އޮތް ކްލަސިކޯ މެޗުގެ ތެރެއިން މެސީ (ކ) އާއި ރޮނާލްޑޯ.--\n24 އޯގަސްޓް 2018 - 12:372comments\nރޮނާލްޑޯ 2009 ވަނަ އަހަރު ރެއާލް މެޑްރިޑަށް ބަދަލުވި ހިސާބުން ފެށިގެން އޭނާ އާއި މެސީ އަޅާކިޔަން ވަނީ ފަށައިފަ އެވެ. އެފަދަ އެއްވެސް ކަމެއް ނެތް ކަމަށާއި އެއީ މީޑިއާ އިން އުފެއްދި ވާދަވެރިކަމެއް ކަމަށް އެ ދެ ކުޅުންތެރިން ބުނެ އެވެ. އެ ވާދަވެރިކަން އެންމެ ބޮޑީ ދެ ކުޅުންތެރިންގެ ސަޕޯޓަރުންގެ މެދުގަ އެވެ. ދެ ކުޅުންތެރިންނަށް ލިބޭ ކާމިޔާބީތަކުގެ ރެކޯޑްތައް ގުނައި އެ ބޭނުންކޮށްގެން ވަރުގަދަ ބަހުސްތައް ސޯޝަލް މީޑިއާގައި އަބަދުވެސް ކުރެވެ އެވެ.\nއެންމެ ފަހުން ރޮނާލްޑޯ މި ވަނީ 100 މިލިއަން ޔޫރޯގެ އަގަކަށް މެޑްރިޑް ދޫކޮށް ޔުވެންޓަސް އަށް ބަދަލުވެފަ އެވެ. މި ދެ ކުޅުންތެރިންގެ ވާދަވެރިކަމެއް ދެން އޮތަސް އޮންނާނީ ޗެމްޕިއަންސް ލީގުގަ އެވެ. ޔުވެންޓަސް އިން ރޮނާލްޑޯ ގެނައުމުގެ އެންމެ ބޮޑު ބޭނުމަކީ އެ މުބާރާތް ކާމިޔާބުކުރުމެވެ.\n"ރޮނާލްޑޯ މެޑްރިޑް ދޫކޮށް ދިއުމާ އެކު ބެލެވޭ ގޮތުގައި އެ ދެ ކުޅުންތެރިންގެ މެދުގައި އޮތް ހާއްސަ ވާދަވެރިކަން ނިމޭނެ،" ވަލްވާޑޭ ބުންޏެވެ. "(ރޮނާލްޑޯ ދިއުމާ އެކު) ރެއާލް މެޑްރިޑުގެ ފުޓްބޯޅައަށް އަންނަ ބަދަލު ބެލުމަކީ ޝައުގުވެރިކަމެއް. ޓްރާންސްފާ ބާޒާރުގައި އެ ޓީމުން ހަދާނެ އެއްޗަކާއި އެ ބަދަލާ ގުޅިގެން ސްޕެނިޝް ލީގާއި ޔޫރަޕިއަން ފުޓްބޯޅައަށް ކުރާ އަސަރު އެއީ ޝައުގުވެރިކަމަކަށް ވާނެ."\nރޮނާލްޑޯގެ ބަދަލާ އެކު ސްޕެނިޝް ލީގާއި ރެއާލް މެޑްރިޑަށް ކޮންމެވެސް ވަރެއްގެ އަސަރުކުރާނެ ކަމަށް ތަޖުރިބާކާރުން ލަފާކުރެ އެވެ. ސަބަބަކީ ރޮނާލްޑޯގެ ގިނަ އަދަދެއްގެ ސަޕޯޓަރުންގެ ސަމާލުކަން އެ ކްލަބުން ގެއްލުމެވެ. މި ސީޒަނުގައި ރެއާލް މެޑްރިޑް ކުޅުނު ފުރަތަމަ މެޗަކީ މިދިޔަ 10 އަހަރު އެ ޓީމުގެ ދަނޑަށް އެންމެ މަދުން ސަޕޯޓަރުން ވަން މެޗެވެ. އެކަމާ ރޮނާލްޑޯއާ ގުޅުވައިގެން ވާހަކަދެކެވެ އެވެ.


SunOnline: Pathan in fenigendhany John aai Shahrukh Khan\nޕަތާން އިން ފެނިގެންދާނީ ޖޯން އާއި ޝާހްރުކްޚާން\nއައިމިނަތު ލުބާ 14 Sep 2020, 07:57\nޖޯން އާއި ޝާހްރުކްޚާން--\nޝާހްރުކްޚާން ލީޑު ރޯލުން ފެނިގެންދާ "ޕަތާން" އަށް އެކްޓަރު ޖޯން އަބްރަހަމް ހަމަޖައްސިފި އެވެ.\nދާދިފަހުން މީޑިއާތަކުގައި ވަނީ ދީޕިކާ ޕަދުކޯން އާއި ޝާހްރުކްގެ ޖޯޑު އަނެއްކާ ވެސް ސްކްރީނަށް އަންނަ އުޅޭކަމުގެ ވާހަކަ ދައްކައިފަ އެވެ. ޕަތާން އަކީ އެ ފިލްމު ކަމަށް ވެސް ބައެއް ޚަބަރުތައް ބުނެ އެވެ. ޝާހް، ދީޕިކާ އަދި ޖޯން ލީޑު ރޯލުން ފެނިގެންދާ މި ފިލްމަށް ޖޯން ހަމަޖައްސައިފައިވާކަން މިހާރު ކަށަވަރުވެފައިވާ އިރު މި ފިލްމުގެ ޝޫޓިން ފަށާނީ އަންނަ ޖަނަވަރީގައި ކަމަށް ރިޕޯޓްތައް ބުނެ އެވެ.\nޔާޝްރާޖް ފިލްމްސް (ވައިއާރްއެފް) އިން ޕްރޮޑިއުސްކުރާ އެ ފިލްމު ރަސްމީކޮށް އިއުލާންނުކުރި ނަމަވެސް މި ފިލްމު ރަސްމީކޮށް އިއުލާންކުރާނީ ޔަޝްރާޖް ކުންފުނީގެ ވެރިޔާ ޔަޝް ޗޯޕްރާގެ އުފަންދުވަސް ފާހަގަކުރާ ދުވަހު އެވެ. އެއީ މި މަހު 27 އެވެ.\nއިނގިރޭސިވިލާތުގައި ވެސް މި ފިލްމުގެ މަންޒަރުތަކެއް ނަގަން ނިންމާފައިވާއިރު ޕަތާން ޑައިރެކްޓްކުރާނީ ސިދާތު އާނަންދު އެވެ. އެކްޝަން ތްރިލާ ޖޯންރާއަށް ގެނެސްދޭ މި ފިލްމުގެ ޝޫޓިންތަކާއި ޖޯޏް ގުޅޭނީ އަންނަ މާޗު މަހު އެވެ. އެއީ އޭނާ ފަށާފައިވާ "ސަތިޔަމޭވް ޖަޔަތޭ 2"ގެ ޝޫޓިން ނިންމާލުމަށްފަހު އެވެ. ފިލްމުގައި ޖޯން ކުޅޭނީ ނުބައި މީހެއްގެ ރޯލެވެ.\n"ޕަތާން" ވެގެންދާނީ ޝާހްރުކާ އެކު ޖޯން މަސައްކަތްކުރާ ފުރަތަމަ ފިލްމަށެވެ. މި ފިލްމަށް ދީޕިކާ އިތުރުވެއްޖެ ނަމަ ޕަތާންވެގެން ދާނީ ވަރަށް ވަރުގަދަ ފިލްމަކަށެވެ.


2020 Gai 200 Million 5G phone vikeyne | Mihaaru\n2020 ގައި 200 މިލިއަން 5ޖީ ފޯނު ވިކޭނެ ކަމަށް ގޯލްޑްމަން ސޭކްސް އަންދާޒާކޮށްފި\nމި އަހަރު ނިމޭއިރު 200 މިލިއަން 5ޖީ ސްމާޓްފޯން މާކެޓަށް ނެރޭނެ ކަމަށް ބުނެފި\nމި އަހަރު ހިނގާނެ އެންމެ ބޮޑު އެއް ކަމަކީ 5ޖީ ގުޅުން ފުޅާވުމެވެ. މި ކަމަށް އިޝާރާތްކޮށް އިންވެސްޓްމަންޓް ބޭންކްތަކުން ވެސް އަންނަނީ ވާހަކަދައްކަމުންނެވެ. މި އަހަރު ތެރޭގައި 200 މިލިއަން 5ޖީ ފޯނު ވިކޭނެ ކަމށް ގޯލްޑްމަން ސޭކްސް ވެސް ވަނީ ލަފާކޮށްފަ އެވެ. މިއީ ފާއިތުވި 2019 އަހަރާ އަޅާކިޔާއިރު 20 ގުނަ އިތުރު އަދަދެކެވެ.\nދުނިޔޭގެ މާކެޓަށް މި އަހަރު ނެރޭ 5ޖީ ފޯނުތައް، ހިފެހެއްޓުމެއް ނެތި އިތުރުވަން ދާނެ ކަމަށް ކުރިން ވެސް ވަނީ ބެލެވިފަ އެވެ. އެ ގޮތުން އެންމެ ބޮޑަށް ހެދިގަންނާނެ މާކެޓްގެ ގޮތުގައި ބަލާފައި ވަނީ ޗައިނާ އެވެ. ޗައިނާގެ ސްމާޓްފޯނު ކުންފުތަކުން މާކެޓަށް ނެރޭ 5ޖީ ފޯނުތަކުގެ ބޮޑުބައި، ޗައިނާގައި ވިކި ހުސްވާނެ ކަމަށް ބެލެވެ އެވެ. ސްމާޓް އިލެކްޓްރޯނިކްސް އަށް ޗައިނާގައި އޮތް ޑިމާންޑްގެ ސަބަބުން މިކަން މި ގޮތަށް އަބަދު ވެސް ހިނގަ އެވެ.\nޝޯމީ އަކީ ޗައިނާގެ ސްމާޓްފޯން ކުންފުންޏެވެ. އެ ކުންފުނިން ދާދި މިދާކަށް ދުވަހު ބުނި ގޮތުގައި، 5ޖީ ތަރައްގީކުރަން7ބިލިއަން ޑޮލަރު މި އަހަރު އެ ކުންފުނިން އިންވެސްޓްކުރާނެ އެވެ. މައިގަނޑު ބޭނުމެއް ކަމަށް ބުނެފައި ވަނީ "އާޓިފިޝަލް އިންޓެލިޖެންސް" އަދި "އިންޓަނެޓް އޮފް ތިންގްސް" އަށް ޑިމާންޑް އިތުރުކުރުމެވެ.\nމުވާސަލާތީ ކުންފުނިތަކުން 5ޖީ އަށް އަހުލުވެރިވަމުން އަންނަ ނިސްބަތަށް ބަލާއިރު، އެންމެ ކުރީގައި އުޅެނީ ޗައިނާ އެވެ. މަސްރަހު ދިރާސާކުރާ މީހުން ދެކޭ ގޮތުގައި 5ޖީ ތަރައްގީކުރަން އެންމެ ބޮޑު ހޭދައެއްކުރާނެ ކުންފުންޏަކީ ޗައިނާގެ ވާވޭ އެވެ. ބުނެވޭ ގޮތުގައި ވާވޭއިން އެކަނި ވެސް 100 މިލިއަން 5ޖީ ސްމާޓްފޯން މި އަހަރު މާކެޓަށް ނެރޭނެ އެވެ.\nޗައިނާއިން ވަނީ 5ޖީގެ ގަދަ ބާރަކަށް ވުމަށް ނިޔަތްގަނެފަ އެވެ. އެ ގޮތުގައި ދެމިތިބުމަށް، މި އަހަރު ނިމުނުގެ ކުރިން ޗައިނާގައި އެއް މިލިއަން "ބޭސް ސްޓޭޝަން" ގާއިކުރާނެ ކަމަށް ބުނެވެ އެވެ.\nޗައިނާ ސްމާޓް ފޯން ޓެލެކޮމިއުނިކޭޝަން މޯބައިލް ނެޓްވޯކް ގޯލްޑްމަން ސޭކްސް ވާވޭ


ދެކުނަށް ކުރާ ކާގޯ ފެރީ ޚިދުމަތާއި އެކު އިޤުތިޞާދީ ނަފާ އިތުރުވާނެ! ދެކުނަށް ކުރާ ކާގޯ ފެރީ ޚިދުމަތާއި އެކު އިޤުތިޞާދީ ނަފާ އިތުރުވާނެ!\nދެކުނަށް ކުރާ ކާގޯ ފެރީ ޚިދުމަތާއި އެކު އިޤުތިޞާދީ ނަފާ އިތުރުވާނެ!\nއިންޑިއާގެ ޓުޓިކޮރިންއާއި އައްޑޫ އަދި ގ.ދ ތިނަދޫއާއި ދެމެދު ކުރާ ދަތުރުތަކަށް ބޭނުންކުރާ ކާގޯ ފެރީ، ފޮޓޯ- އެމްޕީއެލް\nރާއްޖޭގެ އަތޮޅުތަކަށް ބައިނަލްއަޤުވާމީ ކާގޯ ފެރީގެ ޚިދުމަތް، ފެށުމަކީ މި ސަރުކާރުގެ އަމާޒެކެވެ. މިއަމާޒަށް ވާސިލުވުމަށްޓަކައި، އިންޑިއާގެ ކޮޗިން އާއި ހދ ކުޅުދުއްފުއްޓާއި ދެމެދު ކާގޯ ފެރީގެ ޚިދުމަތް މިދިޔަ ސެޕްޓެމްބަރު މަހު ވަނީ ފަށާފައެވެ. އަދި ރާއްޖޭ އެންމެ ދެކުނަށް ބައިނަލްއަޤުވާމީ ކާގޯ ފެރީގެ ޚިދުމަތް ފެށުމަށްޓަކައި މިހާރު އިންޑިއާގެ ޓުޓިކޮރިން އަށް ބޯޓު ވަނީ ދަތުރު ފަށާފައެވެ. އަދި މިމަހުގެ 26 ވަނަ ދުވަހު ބޯޓު އިންޑިއާއަށް ބަނދަރު ކުރާނެއެވެ.\nމިއީ ދެކުނުގެ ވިޔަފާރިވެރިންނަށް އަގުހެޔޮކޮށް ވިޔަފާރި މުދާ ލިބުމަށް މަގުފަހިވެގެންދާނެ ކަމެއް ކަމަށް ސަރުކާރުން ބުނެއެވެ. ޤައުމީ ޝިޕިންގް ކުންފުނި މޯލްޑިވްސް ސްޓޭޓް ޝިޕިންގް(އެމްއެސްއެސް)އިން ވިދާޅުވީ، ކޮންމެ 20 ދުވަހަކުން އިންޑިއާގެ ޓުޓިކޮރިންގ އާއި ރާއްޖެ އާއި ދެމެދު ކާގޯ ދަތުރެއް ކުރާނެ ކަމަށެވެ. އަދި އެކުންފުނިން ވަނީ ކާގޯ ފެރީއަށް މުދާ އެރުވުމުގެ ފުރުސަތުވެސް މިހާރު ހުޅުވާލާފައެވެ. އަދި އެ ބޯޓު ޑިސެމްބަރު މަހު ކުރީކޮޅު އައްޑޫއަށް އަންނާނެ ކަމަށް އެކުންފުނިން ވަނީ ލަފާކޮށްފައެވެ.\nޕީއެސްއެމްއިން ދެންނެވި ސުވާލަކަށް ޖަވާބު ދެއްވަމުން ހިތަދޫ ޕޯޓު ލިމިޓެޑްގެ މެނޭޖަރ އިބްރާހީމް ރަޝީދު ވިދާޅުވީ، މިހާރު އޮތް ގޮތުން މާލެއަށް ބާލާ މުދާ އައްޑޫ ނުވަތަ ދެކުނުގެ އެހެން އަތޮޅަކަށް ގެނައުމުގައި ޑޮމެސްޓިކް ކާގޯ ފީތައް އިތުރުވެގެންދާ ކަމަށެވެ. އެކަމުގެ ސަބަބުން މުދަލުގެ އަގުތައް ބޮޑުވެގެން ދެއެވެ.\n" މިހާރު މިއޮންނަ ގޮތުން އެމްޕީއެލް ޕޯޓުގައި ޓްރާންސިޓް ވެފަ މުދާ އައްޑޫ އާއި ހިސާބަށް މިއަންނަނީ. އެހެންވުމުގެ ސަބަބުން ރާއްޖެއިން ބޭރުން ގެންނަ މުދާ، މާލެއިން މިހާހިސާބަށް ގެނައުމަށް ޑޮމެސްޓިކް ކާގޯ ޗާޖުގެ ގޮތުގައި، ރާއްޖެއަށް މުދާ އެތެރެކުރުމަށް ކުރާ ޚަރަދާއި ގާތްގަނޑަކަށް އެއްވަރަށް ޚަރަދު ކުރަން އެބަޖެހޭ." އިބްރާހީމް ރަޝީދު ވިދާޅުވިއެވެ.\nރަޝީދު ވިދާޅުވީ، ސީދާ އަތޮޅަށް މުދާ ގެނެވޭ ގޮތްވުމުގެ ސަބަބުން ވިޔަފާރިވެރިންނަށް ވަރަށް ބޮޑުލުޔެއް ލިބި އަދި އެންމެ ބޮޑަށް ލުއި ވެގެންދާނީ ރައްޔިތުންނަށް ކަމަށެވެ.\nއިބުރާހިމް ރަޝީދު އިތުރަށް ވިދާޅުވީ މިބޯޓު އައްޑުއަށް އައުމާއި އެކު ހިތަދޫ ޕޯޓު ލިމިޓެޑްގެ ވިޔަފާރިވެސް ވަރަށް ބޮޑުތަނުން އިތުރުވެގެންދާނެ ކަމަށެވެ. އަދި މިހާރު ޤާނޫނީ ގޮތުން ލިބިފައި ހުރި ލުއިތަކާއި އެކު އައްޑޫގެ ރައްޔިތުންނަށް ލިބޭ ނަފާ އިތުރުވެގެންދާނެ ކަމަށް ވެސް އޭނާ ވިދާޅުވިއެވެ.\nއިންޑީއާގެ ޓުޓިކޮރިން އާއި ރާއްޖެ އާއި ދެމެދު ދަތުރުތައް ކުރާނީ ޤައުމީ ޝިޕިންގ ކުންފުނީގެ، އެމްވީ ބޮންތި2ކާގޯ ބޯޓެވެ. މިއީ ދިގުމިނުގައި 86 މީޓަރު ހުންނަ ބޯޓެކެވެ. މިބޯޓުގައި 2719 ޓަނުގެ މުދާ އުފުލޭނެއެވެ. މިބޯޓުން ބަލްކް ކާގޯ، އެލްއެލްސީ އަދި ފިނިކުރި މުދާވެސް ގެނެވޭނެ ކަމަށް އެމްއެސްއެސް އިން ބުނެއެވެ.


Kuda kudhinnah Rahum kuda aniya kuraa minavaru gina: ARC\nކުޑަކުދިންނަށް ރަހުމްކުޑަ އަނިޔާކުރާ މިންވަރު ގިނަ: އާކް\nހދ. ހަނިމާދޫ -6ސެޕްޓެމްބަރ 2018: ކުޑަކުދިން ތަކެއް ކުޅެނީ - ފޮޓޯ: މުހައްމަދު އަފްރާހް | އަވަސް\nކުޑަކުދިންނަށް ލިބޭ ނުރައްކާތެރި އަނިޔާގެ މައްސަލަތައް އިތުރުވަމުންދާ ކަމަށާއި އެކަންކަން ކޮންޓްރޯލް ކުރުމަށް ހަރުދަނާ އަވަސް ފިޔަވަޅުތަކެއް އަޅަންޖެހިފައިވާ ކަމަށް ކުޑަކުދިންގެ ހައްގުގައި މަސައްކަތް ކުރާ ޖަމްއިއްޔާއެއް ކަމަށް، އެޑްވޮކޭޓިން ދަ ރައިޓްސް އޮފް ޗިލްޑްރަން، އާކް އިން ބުނެފި އެވެ.\nބުދަ ދުވަހުގެ ރޭ މާލޭގައި ތޫނު އެއްޗަކުން ހަމަލާދީ 14 އަހަރުގެ ފިރިހެންކުއްޖަކު މަރާލި ހާދިސާ ކުށްވެރިކޮށް އާކުން ރޭ ނެރުނު ބަޔާނެއްގައި ބުނީ، ގައުމު ސަމާލުވާންޖެހޭ މިންވަރަކަށް ކުޑަކުދިންނަށް އަނިޔާކުރުމުގެ މައްސަލަތައް އިތުރުވަމުންދާ ކަމަށެވެ. އެހެންކަމުން ކުދިންގެ ރައްކާތެރިކަމަށް އަޅަންޖެހޭ ފިޔަވަޅުތައް ގެއާއި ސްކޫލުގައި ވަރުގަދަކޮށް ކަންކަން ހައްލުކުރަން ކަމާބެހޭ ފަރާތްތަކުން މިހާރަށްވުރެ ގިނަ މަސައްކަތްތަކެއް ކުރަންޖެހިފައިވާ ކަމަށް އެ ޖަމިއްޔާއިން ދެކޭ ކަމަށެވެ.\nއާކުން ވަނީ މާރާމާރީގައި މަރާލި އިސްމާއިލް ޝައްފާންގެ ގާތިލުން ހޯދައި އިންސާފުގެ ކުރިމައްޗަށް ގެންނަން ވީ އެންމެ އަވަސް މަސައްކަތްތަކެއް ކޮށް އެމީހުންނަށް ހައްގު އަދަބު ދިނުމަށް ގޮވާލާފަ އެވެ.\nޖެންޑާ މިނިސްޓްރީއަށް ހުށަހަޅާ އާއިލީ މައްސަލަތަކުގެ ތެރޭގައި އެންމެ ގިނައިން ހިމެނެނީ ކުޑަކުދިންނަށް ކުރާ އަނިޔާގެ މައްސަލަތަކެވެ.\nކުދިންނަށް ކުރާ އަނިޔާ ހުއްޓުވައި ވަކި ގާނޫނެއްގެ ދަށުން ކުދިން ހިމާޔަތްކުރުމަށް ކުޑަކުދިން ރައްކާތެރިކުރުމާ ބެހޭ ބިލެއް މިހާރު ވަނީ ޑްރާފްޓްކޮށްފަ އެވެ. ނަމަވެސް އެ ބިލް އަދިވެސް އޮތީ ކޮމިޓީ މަރުހަލާގަ އެވެ. އެ ބިލްގެ ކަންކަން އަވަހަށް ނިންމައިދީ އެ ބިލް ގާނޫނެއްގެ ގޮތުގައި ވީ އެންމެ އަވަސް މުއްދަތެއްގެ ތެރޭގައި ފާސްކޮށްދިނުމަށް ވެސް އާކް އިން ވަނީ ގޮވާލާފަ އެވެ.\nކުއްޖާގެ މަރު އަވަހަށް ތަހުގީގުކުރަން ގޮވާލައިފި


ފެހިފަހި މާދަމާއަކަށް ! | މަޒްމޫނު | އަދަބާއިޘަޤާފަތް\nBack ކަވާސާ އަދަބާއިޘަޤާފަތް އަދަބާއިޘަޤާފަތުގެ ބައިތައް މަޒްމޫނު ފެހިފަހި މާދަމާއަކަށް !\nއަމާންކަމުގެ އިންތިހާ ޖައްވެއް ފިޔަވައި އެހެން އެއްވެސް އެއްޗެއް މީގެ ކުރީން މިއުޑުދަށަކުން އަހަރުމެން ތަޖުރިބާއެއް ނުކުރަމެވެ. އަހަރުމެން ނޭވާލީ ކިލަނބުކަމެއްނުވާ ސާފު މިނިވަން ވެއްޓަކަށެވެ. އާރޯކަމާއި ފާގަތިކަން މިބިމާއި ވަދާޢުކުރި ދުވަހެއްވެސް މިހާރަކު ނޭނގެއެވެ. ހުރިހާ ކަމެއް ބަދަލުވެގެން ދިޔައިރެއް، ބަދަލުވީ ގޮތެއް ވިސްނާލާކަށް މިއަދަކު ނޭނގެއެވެ. ހަލުވިކަމާއިއެކު ކުރިއަރަމުން އައި ތަރައްޤީގެ ދުވެލި މަޑުޖެހެމުންގޮސް މިހާރު އެދަނީ އޮބެމުންނެވެ. މުޖްތަމަޢުތެރޭގައި ހަލަބޮލިކަން ފެތުރިފައިވިޔަސް ، ސިކުނޑިއަށް ތަޞައްވުރުވަނީ ހިމޭންވެ ހުއްޓިފައިވާ ޤައުމެކެވެ. މޭގައި އަތްޖަހާލާ ދިވެއްސަކަށްވީތީ ފަޚުރުވެރިވާ ކަމަށް ބުނާ މީހުން ހާދަހާ މަދުވެއްޖެއެވެ. ޙުއްބުލްވަޠަންގެ ރޫޙު ހިތްތަކުން ފުހެވެމުން ނެތެމުން މިހިރަ ދަނީއެވެ.\nއަހަރުމެންނަށް ފެނުނީ ޢިއްޒަތާއި ފައިސާގެ ދަޅައެކެވެ. ޚިޔާރުކުރީ މަތިވެރިކަމާއި ބޮޑާކަމުގެ ނޭދެވޭ ސިފައެވެ. އާދައަކަށް ހެދީ ޚިޔާނާތާއި ފިތުނަ ފަސާދައެވެ. އަހަރުމެންގެ ބާރެއްކަމުގައި ހެދީ ޙަސަދައާއި އަނިޔާވެރި ކަމެވެ. މުޢާމަލާތު ކުރަނީ މަލާމާތާއި ފުރައްސާރައިންނެވެ. އެކަކު އަނެކަކާއި އޮންނަ ގުޅުމަކަށްވީ ރުޅިވެރިކަމާއި ބަދަލުހިފުމެވެ. އެއްބައިވަންތަކަމާއި، އެއްބައެއްވަންތަކަމޭ ކީކަމުގައި ވީނަމަވެސް އަހަރުމެންނަކަށް އޭގެ މާނައެއް ދަހެއް ނުވިއެވެ\nދިވެހި ހުރިހާ ރީތި އާދަތަކެއް އުވެމުން ގޮސް ޝަޚުސިއްޔަތެއް ނެތް ޖީލެއް ބިނާވެގެން މިދަނީ އަހަރުމެންގެ ލޯތަކުގެ ކުރިމަތީގައެވެ. އެދެވޭ ތަޢުލީމެއް ނުލިބި ޅަސިކުނޑިތައް ދަތުރު ކުރަމުންދާ ތަން ފެންނަނީ ނާއުއްމީދަކާއި ދިމާއަށެވެ. އީމާން ކަމެއް ޢަޤީދާއެއް ހިތްތަކުގައި ހަރެއް ނުލައެވެ. ހަރުދަނާ މީހަކަށް ވާނޭ ގޮތް ބުނެދޭނެ މީހަކުވެސް މިހާރަކު ނުވެއެވެ. ނަމޫނާ އަކަށް ބަލަންވެސް ހުރީ ވަކި ކާކުހެއްޔެވެ؟ ޒުވާން ޖީލު ، ޒަމާން ގެނެސްދިން އަނިޔާތައް ކަމުގައި ބުނާ ހަލާކުގައި ޖެހި ގޮސް ހުސްވަނީއެވެ. ހުއްޓުވާނެ މީހެއް ނަޞޭހަތެއް ދޭނެ މީހެއްވެސް ނެތީ ނޫން ހެއްޔެވެ؟ އަހަރުމެން ލޯމަރާލައިގެން މިތިބެނީ ކީއްވެހެއްޔެވެ؟ ހަލާކުވެގެން އެދިޔަ އާބާދީގެ ދެބައި ކުޅަ އެއްބައި ، ދެން އަނބުރާ މުޖްތަމަޢަށް ނެރޭނީ ކިހިނެއް ހެއްޔެވެ؟\nނިމިއްޖެއެވެ. ކޮންމެ މީހަކުވެސް ވިސްނަން ބޭނުން ވަނީ އަނެކާގެ ސިކުނޑިންނެވެ. އަމިއްލަ ސިނކުނޑިން ކިރާ ވަޒަން ކުރާނެ އެއްވެސް ކަމެއް ނޯވެއެވެ. އަދިވެސް ހީކުރެވެނީ ރުއް ގިނަވާނީ އެންމެ އަޑުގަދަ މީހާގެ ކަމުގައެވެ. ހަރުދަނާ ކަމުގެ ކަންފުޅެއްވެސް އަހަރުމެންގެ ކިބައިގައި ނުވެއެވެ. އަހަރުމެންެގެ އުޞޫލަކީ އެއިރެއްގައި ވައި ޖެހޭ ކޮޅަކަށް ދީލާލުމެވެ. މަންޒިލް ކޮންމެ ދިމާލެއްގައި ވީނަމަވެސް ވެހެވެ. އަހަރުމެންގެ ކަންފަސޭހަކަން ހުރި މިންވަރަކީ މިޔެވެ. އައްޔަކަސް އަނދިރި އަކަސް ހަމަ ހެޔޮވަރެވެ. އެކަމަކު ހިލާ އެހެނެއް ނުވާނެއެވެ! ޙައްޤުގެ އަލިކަން އަހަރުމެންނާއި ހަމައަށް ފޯރުމުން ބާޠިލްކަން ނެތި ހިގައިދާނެއެވެ. އަވަހަށް ވިޔަސް ލަހުން ވިޔަސް އެދުވަސް އަންނާނެއެވެ.\nކުރިއަރާފައިވާ މުޖްތަމަޢުތަކުން އަހަރުމެން ނަޤުލު ކުރީ އެމީހުންގެ އަނދިރި ފަރާތެވެ. ދޫކޮށްލީ އެމީހުންގެ ރީތި ސިފަތަކެވެ. އަހަރުމެންނާއި ފަސްދީފައި ޤައުމުތައް ހަލުވި ދުވެލީގައި ކުރިއަށްދާއިރު ، އަހަރުމެންނަށް މިތިބެވެނީ ކުޅިބަލާށެވެ. އަހަރުމެންނަށް އެމީހުންނާއި އެއް ސަފަކަށް ދަތުރުކުރެވިދާނެ ބާއެވެ! މިހެން ފައި ވިދިފައި ތިބެނީ ނަމަ ހިންދެމިލާ ތެދުވެވޭނެ ދުވަހެއް ނާންނާނެއެވެ!\nބުނެ އުޅެއެވެ. ތިބާ ބަނޑުހައިވެފައި ވީނަމަ ތިބާ އަށް މަހެއް ގެނެސްނުދޭށެވެ. ތިބާއަށް މަސްބާނާނޭ ދޮށްޓެއް ހަދިޔާ ކުރާށެވެ! އެކަމަކު އަހަރުމެންނަށް ކަމުދިޔައީ ބުރަ މަސައްކަތަށް ވުރެ ވަގުތީ ހިތްހަމަ ޖެހުމެވެ. މަސައްކަތްތެރިކަމަށް ވުރެ އަހަރުމެންގެ ހިތްތަކާއި ގާތީ ކަންނެތް ކަމެވެ. އުޑުން ވާރޭ ކަމުގައި މާމުއި އެއް ނުވެހުނެވެ. ދެންވެސް ނުވެހޭނެއެވެ! އެކަމަކުވެސް އުފެއްދުންތެރި ކަމަކީ އަހަރުމެންގެ ބަސްކޮށާރުގައި އާއްމު ލަފްޒަކަށް ނުވިއެވެ. ކަނޑުފަޅުގެ ޚަޒާނާތަކަށް އަހަރުމެން ސަމާލެއް ނުވަމެވެ. ޞިނާޢަތްތެރި ކަމަށް ޝައުޤުވެރިއެއް ނުވެވުނެވެ. މިބިމުގައި ގޮވާން ނުކުރެވޭންވީ ކީއްވެ ހެއްޔެވެ؟ މިއީ ކުފުރާއި ޝިރުކުގެ ނުބައިކަމުން ސަލާމަތްވެފައިވާ ހެޔޮ ފަސްގަނޑެކެވެ. ދީނާއި މިނިވަންކަމުގެ ދިފާޢުގައި ކާބަފައިންގެ ލޭ ފޮދު ހަދިޔާ ކުރި މާތް މަތިވެރި ބިމެވެ. އަހަރުމެންގެ މުލައްދަނޑިތަކުގައި ބާރެއް ހުރި ނަމަ އަހަރުމެންގެ ދަނޑުތަކުގައި ގޮވާން ކުރާނޭ ދުވަހެއް އަދި އަންނާނެއެވެ!\nޤައުމުގެ ޙާލަތާއި މެދު ފަރުވާތެރި ކަމުގެ ނަޒަރަކުން ވިސްނަންވީ ދުވަސް ފާއިތުވެ ދަނީ އެވެ. ނޫންނަމަ މާޔޫސް ކަމުގެ ވިލާގަނޑެއްގެ ދަށުގައި އަހަރުމެންގެ ދުވަސްތައް ގުނަން ޖެހިދާނެ އެވެ. ނާކާމިޔާބުވީ ޒުވާނުން އަމާޒެއް ނެތި ބޭކާރުވެގެން ހިގައިދާނެއެވެ. ތަޢުލީމީ ސިކުނޑިތައް ޤައުމާއި ވަދާޢުކޮށް ހިނގައިދާނެއެވެ. އަންނަށް އޮތް ޖީލުތަކަށް އަހަރުމެން ދޫކުރާނެ ފަޚުރުވެރި މުޖްތަމަޢެއް އޭރަކުން ނޯންނާނެއެވެ. ތަޢުރީފުގެ ބަދަލުގައި އެދުވަހުން އަހަރުމެންނަށް ރައްދުވާނީ ބަދު ބަސްތަކެވެ.\nމިހުރިހާ ކަމަކާއި އެކުވެސް ޔަޤީން ކުރެވޭ ހަޤީޤަތަކީ ، ޤައުމަށް ވަފާތެރި އިޚްލާސްތެރި ދަރީން މިއުޑުދަށުގައި އަދިވެސް ނޭވާލާ ކަމެވެ. ދިވެހި ބަޠަލުން އަދިވެސް މިފަސްގަނޑުގައި އުފަންވާނެ ކަމެވެ. ކުރިމަތިވެފައިވާ ގޮންޖެހުންތަކާއި ދެކޮޅަށް ތެދުވާނޭ ފަހުލަވާނުން އަދިވެސް މިބިމުގައި ވިދާލާނެ އެވެ. ފަޚުރުވެރި މުޖްތަމަޢެއް އަހަރުމެންނަށް ބިނާ ކުރެވިދާނެއެވެ. މިވެށީގެ ސާފު ވައިގައި ހިނިތުންވެވޭނޭ ދުވަސްތަކެއް އަހަރުމެންނާއި އަލުން ބައްދަލުކުރާނެއެވެ. އަހަރުމެންގެ ހިއްމަތާއި މިންނަތްތެރި މަސައްކަތުންނެވެ. އަހަރުމެންގެ ހިތްތަކުގެ ސާބިތުކަމާއި ގަދަ ހިތްވަރުންނެވެ.\nފިކުރު ކުރަންވީ ދުވަހަކީ މިއެވެ. ކޮންމެ މީހަކީވެސް ޒިންމާއެއް ކޮނޑުގައި އެޅިފައިވާނޭ މީހެކެވެ. އަނެކާ އިޞްލާޙު ކުރެވޭނީ ތިބާ އިޞްލާޙު ވެގެންނެވެ. ތިބާއާއި ހަވާލު ވެފައިވާ މަސްއޫލިއްޔަތާއި މެދު ފަރުވާތެރިވެ ވިސްނާލާށެވެ! ޤައުމަށްޓަކައި އަހަރުމެންގެ މަސައްކަތް ފެށޭ ހިސާބަކީ އެޔެވެ. ހިނގާށެވެ! ތިބާއާއި އެކުގައި އަހަރެންވެސް ދާނަމެވެ. އަހަރުމެންގެ މަސްއޫލިއްޔަތު އަދާކުރުމަށެވެ. އަހަރުމެންނާއި ހަވާލުވެފައިވާ މަސައްކަތް އެންމެ ފުރިހަމަ ގޮތުގައި ކުރުމަށެވެ. ފެހި ފަހި މާދަމާއަކަށްޓަކައެވެ!\nއިލާހީ މިބިން ކުރައްވާށެ އަމާން\nމިއަޅާގެ އުފަން ދިވެހީންގެ މިބިން\nތިބާ ހަޟްރަތުން އޮހޭ މަދަދުން\nފިލާ ނުމެދާ ދިވެހީންގެ މިބިން.


GN atholhu thauleemee marukazuge dharivarunge imthihaan online koh fashaifi - AO News\nޏ އަތޮޅު ތަޢުލީމީ މަރުކަޒުގެ ދަރިވަރުންގެ އިމްތިހާނު އޮންލައިންކޮށް ފަށައިފި\nޏ،އަތޮޅު އަތޮޅު ތަޢުލީމީ މަރުކަޒުގައި ފުރަތަމަ ފަހަރަށް އޮންލައިން ކޮށް އިމްތިޙާނު ފަށައިފިއެވެ. މިއަހަރުގެ ފަހު ޓާމްގެ އިމްތިހާނު ޏ،އަތޮޅު އަތޮޅު ތަޢުލީމީ މަރުކަޒުގެ ދަރިވަރުން، އޮންލައިންކޮށް، މިއަދު ހެނދުނު މިވަނީ ފަށާފައެވެ.\nމިއިމްތިހާނު އެސްކޫލުގެ ގާތްގަނޑަކަށް 200 އަށްވުރެ ގިނަ ދަރިވަރުން ހަދާނެ ކަމަށް ސްކޫލުން ބުނެއެވެ. ދެ ދަންފަޅިއަކަށް ބަހައިގެން ކުރިއަށް ގެންދިއުމަށް ހަމަޖެހިފައިވާ، މިއިމްތިހާނު މިއަދު ފަށާފައިމިވަނީ، އެސްކޫލުގެ ގުރޭޑު 9،8،7 އަދި 11ގެ ދަރިވަރުންގެއެވެ.\nއޭއޯއިން ކުރި ސުވާލަކަށް ޖަވާބުދެއްވަމުން އޭއީސީގެ ޕްރިންސިޕަލް އިސްމާއިލް ސައުދުﷲ ވިދާޅުވި ގޮތުގައި، މިފަހަރުގެ އިމްތިހާން އޮންލައިންކޮށް ކުރިއަށް ގެންދިއުމަށް ސްކޫލުންވަނީ ވަރަށް ރަނގަޅަށް ތައްޔާރުވެފައެވެ. އެގޮތުން، ސްކޫލުގެ ސީނިއާރ މެނޭޖުމެންޓުގެ ބޭފުޅުންނާއި، ޓީޗަރުންނާއި، ބެލެނިވެރިން އަދި ދަރިވަރުންނަށް ވާނީ މިކަމަށް ހޭލުންތެރިކޮށް ބޭނުންވާ ހުރިހާ މައުލޫމާތު ވަރަށް ރަގަޅަށް ހިއްސާކުރެވިފައެވެ. އެގޮތުން އިމްތިހާނު ހެދުމުގެ ތެރޭގައި ނުކުމެދާނެ ބައެއްކަހަލަ ޓެކްނިކަލް މައްސަލަތަކާއި، މިފަދަ މައްސަލައެއް ދިމާވާ ހާލަތުގައި އަމަލުކުރާނެގޮތާއި، އިމްތިހާނު ވިލަރެސް ކުރަމުންގެންދާނެ ގޮތްފަދަ މައުލޫމާތު ވާނީ ހިއްސާކޮށްފައެވެ. މި މައުލޫމާތު ދިނުމުގައި، އިމްތިހާނު ގަޑީގައި، ދަރިވަރުންގެ އަމަލު ބަހަށްޓާނޭ ގޮތާއި، ބެލެނިވެރިން ދައުރުވެސް އެބޭފުޅުންނަށް ވަރަށް ރަގަޅަށް ކިޔައި ދެއްވާފައިވާނޭ ކަމަށް ސްކޫލުގެ ފަރާތުން ސައުދު، މައުލޫމާތު ދެއްވިއެވެ. އެގޮތުން އެންމެ ބޮޑު އިސްކަމެއްދެނީ އެއްވެސް ކުއްޖަކު ބާކީ ނުކޮށް ދެވެންހުރި ހުރިހާ ލުއިފަސޭހައެއް ދީގެންވެސް ދަރިވަރުންނަށް މިއިމްތިހާނު ހެދޭނެގޮތް ފަހިކޮށްދިނުން ކަމަށްވެސް އެބޭފުޅާ ފާހަގަ ކުރެއްވިއެވެ.\nއޭއީސީއިން ތަފްސީލުކޮށްދެއްވި ގޮތުގައި، ދަރިވަރުންގެ ކަންކަން ވީހާވެސް ގާތުން އެންމެ ރަގަޅަށް ވިލަރެސްކޮށް މި އިމްތިހާނު ކާމިޔާބުކަމާއި އެކު ކުރިއަށް ގެންދިޔުމުގެ ގޮތުން ސްކޫލްގައި ޚާއްސަ ޓާސްކުފޯހެއް ވަނީ ގާއިމުކޮށްފައެވެ. މިކަމަށްޓަކައި ވަކި ކޮންޓުރޯލްރޫމެއް ހަދައި، އެތަނުގައި 65 އިންޗީގެ3ޓީވީ ބަހަށްޓައިގެން، އޭގެއިން ހުރިހާ ދަރިވަރުންގެ ހަރަކާތްތައް ވަގުތުން ބެލެމުންދާނެގޮތުގެ އިންތިޒާމްވެސް ވާނީ ހަމަޖެހިފައިކަމަށެވެ. މީގެ އިތުރުން ކޮންމެ ދަންފަޅިއެއްގައިވެސް ކޮންމެ ކުލާހެއްގެ ކަންކަން ބެލެހެއްޓުމަށްޓަކައި، ދެ އިންވިޖިލޭޓަރުން ހަމަޖައްސައިފާނޭ ކަމަށްވެސް އެފަރާތުން މައުލޫމާތު ދެއްވިއެވެ. މި އިމްތިހާނުގެ ސައްޙަކަން ވީހާވެސް ބޮޑަށް ހިފެހެއްޓުމަށްޓަކަކައި ވަރަށްގިނަ މަސައްކަތްތަކެއްވާނީ ކުރެވިފައެވެ.\nމީގެ އިތުރުން، އެއްވެސް ސަބަބަކާއި ހުރެ އިމްތިހާނު ކުރިއަށްދަނިކޮށް މައްސަލައެއް ދިމާވެއްޖެނަމަ އެމައްސަލަ ހައްލު ކުރާނޭގޮތާއި، އެފަދަ ހާލަތެއްގައި، އެކުއްޖަކު ސްކޫލަށް ގެންނަން ޖެހިއްޖެ ހިނދެއްގައި އެގޮތަށްވެސް އެކަން ކުރެވޭގޮތަށް ސްކޫލުންވަނީ ތައްޔާރުވެފައި ކަމަށް ސްކޫލުން މައުލޫމާތު ދެއްވިއެވެ. މިއަދުގެ އިމްތިހާނު ނިމުނުއިރު އެއްވެސް ކުއްޖެއްގެ ފަރާތުން އެއްވެސް ކަހަލަ ނުރަނގަޅުކަމެއް އަދި އަމަލެއްވެސް ހިންގިކަން ކެމެރާތަކުން ފެންނަންނެތް ކަމަށާއި، އެފަދަ ކަމެއް ފާހަގަ ކުރެވިފައިނުވާ ކަމަށްވެސް ސްކޫލުން މައުލޫމާތު ދެއްވިއެވެ.\nމިއަދުގެ ތަޖުރިބާއަށް ބަލާއިރު އޮންލައިންކޮށް އިމްތިހާން ކުރިއަށް ގެންގޮސްގެން، މާބޮޑު މައްސަލައެއް ދިމާވެފައެއް ނުވެއެވެ. ވަރަށް ކާމިޔާބު ކަމާއިއެކު މިއަދުގެ ބައި ކުރިއަށް ގެންދެވުނުކަން ޕްރިންސިޕަލް ފާހަގަ ކުރެއްވިއެވެ. މުޅިއެކު 10 ވަރަކަށް ކުދިންނަށްވެސް މައްސަލައެއް ދިމާވެފައި ނުވާކަމަށާއި، އަދި ގާތްގަނޑަކަށް ހައެއްކަ ކުދިންނަށް ކުދި ކުދި މައްސަލަތައް ދިމާވެގެން މައުލޫމާތު ލިބުނުކަމަށް އެފަރާތުން ހާމަކުރެއްވިއެވެ. އަދި މީގެތެރެއިން ،3ކުއްޖަކު އިންޓަނެޓުގެ މައްސަލަ ދިމާވެގެން، ސްކޫލަށް ގެނެސްގެން އިމްތިހާނު ހައްދާފައިވާކަމަށްވެސް ފާހަގަކުރެވިއެވެ.\nއޮންލައިންކޮށް ކުދިން އިމްތިހާނު ހަދަމުންދާއިރު، އޭއީސީން ވަނީ ދެގޮތަކަށް ޕޭޕަރު ހެދޭނޭ ގޮތަށް ތައްޔާރުވެފައެވެ. އެއީ ފިޒިކަލްކޮށް އިމްތިހާނު ހަދަން ބޭނުންވާ ކުދިންނަށް ޕީޑީއެފް ފައިލެއް ހަދައިފައި ވުމާއި، އެކުދިން ބޭނުމިއްޔާ އެ ޕޭޕާރ ޕްރިންޓުކޮށްގެން އިމްތިހާނު ހެދޭނޭ ކަމާއި،އަދި ހަމަ އޮންލައިންކޮށް ކޮށް ހަދަން ބޭނުންވާ ކުދިންނަށް ގޫގުލް ޑޮކްސް ފައިލެއް ހުންނާނެ ކަމަށާއި، އެކުދިންނަށް އޭގައި އޮންލައިންކޮށް އިމްތިހާނު ހެދޭނެ މަގުވެސް ފަހިކޮށްފައިވާނެ ކަމަށާއި، މި ދެ ގޮތުން އެކުއްޖަކު ބޭނުންވާ ގޮތެއް އެކުއްޖަކު އިޚުތިޔާރު ކުރާނީ ކަމަށްވެސް ސްކޫލުން މައުލޫމާތު ދެއްވިއެވެ. އަދި މީގެ އިތުރުން ޓީޗަރުން ބައެއް ޕޭޕަރުތައް ގޫގުލް ފޯމްކަހަލަ ޓޫލްސްތައް ބޭނުންކޮށްގެން ތައްޔާރުކޮށްފައިވާނޭ ކަމާއި، ކުއްޖާ ޕޭޕަރު ހަދާފައި ސަބުމިޓު ކުރާ ތަނުން މާކުސް ވަގުތުން ލިބޭގޮތަށްވެސް ހަމަޖެހިފައިވާނޭ ކަމަށް ސައުދު ވިދާޅުވިއެވެ.\nމިއަދުގެ ތަޖުރިބާއަށް ބަލާފައި، އެހެން ސްކޫލްތަކަށް ދޭނޭ އިރުޝާދަކީ ކޮބައިތޯ ސުވާލު ކުރުމުން ސައުދު ވިދާޅުވި ގޮތުގައި، ކޮންމެ ކަމެއްވެސް ކުރަމުންދާއިރު ގޮންޖެހުންތަކެއް ހުންނާނެއެވެ. އަދި އެގޮންޖެހުންތަކުން އަރައިގަންނަން،މަސައްކަތް ކުރަންވާނެއެވެ. އެގޮތުން ކަމާއި ގުޅުންހުރި ހުރިހާ ފަރާތްތަކަށް ސާފު މަޢުލޫމާތު ހިއްސާކޮށް، އެފަރާތްތަކުގެ ޚިޔާލު ހޯދައި، އެންމެންގެ ޚިޔާލާއި މާޝްވަރާގެ މަތިން ކުރިއަށް ދިއުމުން ފަސޭހަވާނެކަމަށެވެ. އަދި ހަމަ ގޮންޖެހުންތައް ދިމާވާނެކަން އަބަދުވެސް ގަބޫލުކުރަން ޖެހޭނެއެވެ. ޓެކުނިކަލީ ކަންކަން އެނގުމަކީ އިތުރު އެޑްވާންޓޭޖެއް، ޓެކްނިކަލް ގާބިލުކަން ނެތުމަކީ އެކަމެއް ނުކުރެވޭނެ ކަމެއްނޫން. ނޭނގުނަސް ކުރަން އުޅެންޏާ ވާނެ.” ސައުދު އިތުރަށް ސާފުކޮށްދެއްވިއެވެ.\nއޭއީސީން މިއަދު އިމްތިހާނު ފަށައިފައި ވާއިރު، ފުވައްމުލައްސިޓީގެ އެހެން ސްކޫލް ތަކުންވެސް އަންނަނީ މި އިމްތިހާނަށް ތައްޔާރުވަމުންނެވެ. ހާފިޒުއަހުމަދު ސްކޫލުގައި މާދަމާ އިމްތިހާނު އޮންލައިންކޮށް ފެށުމަށް ހުރިހާ ތައްޔާރީތައް ވެފައިވާ ކަމަށް ސްކޫލުގެ ޕްރިންސިޕަލް މައުލޫމާތު ދެއްވިއިރު، މުހައްމަދު ޖަމާލުއްދީން ސްކޫލުގައި އިމްތިހާނު ފަށާނީ މިމަހުގެ5ވަނަ ދުވަހު ކަމަށް ޕްރިންސިޕަލް އާރިފާ މައުލޫމާތު ދެއްވިއެވެ. އެބޭފުޅުންގެ އިމްތިހާނު ކުރިއަށް ގެންދަވާނީ މިނިސްޓުރީގެ ސާކިއުލާގައިވާ ގޮތުގެ މަތީން، ކުރީގެ އިމްތިހާނުތަކުން ވަކި ޕަސެންޓެއް ނަގައި، އަދި އޮންލައިންކޮށްވެސް ޓީޗާރ ބޭސްޑު އެސެސްމެންޓެއް ދީގެން އޭގެއިންވެސް ޕަސެންޓެއް ނަގާ ގޮތަށްކަމަށް އާރިފާ މެޑަމް ވިދާޅުވިއެވެ. އަދި ފުވައްމުލަކު ސްކޫލުގައިވެސް މިމަހުގެ6ދުވަހު އިމްތިހާނު ފެށުމަށް ހަމަޖެހިފައިވާ ކަމަށް ސްކޫލުގެ ޕްރިސިޕަލް ޒަރީރު ވިދާޅުވިއެވެ.\nޙާފިޒުއަހުމަދު ސްކޫލްއެޑިއުކޭޝަން މިނިސްޓަރ އާއިޝަތު އަލީއެޑިއުކޭޝަން މިނިސްޓްރީމުހަައްމަދު ޖަމާލުއްދީން ސްކޫލްފުވައްމުލަކު ސްކޫލްޏ އަތޮޅު ތައުލީމީ މަރުކަޒުސްކޫލްމީޑިއާ\nއާޔަތްތައް ނުބައިކޮށް އޮތް އޮތުމަކީ 2015 ވަނަ އަހަރުން ފެށިގެން އޮތް ކުށެއް\nއިސްލާމް ކިޔަވައިދިނުމަށް ބޭރުގެ ޓީޗަރުން ގެނައުމުގެ ވިސްނުމެއް ނެތް\nއަތޮޅުތެރޭ ސްކޫލްތަކުގެ ކިޔެވުން ކުރިއަށް ގެންދާނީ ކުދިން ސްކޫލަށް ހާޒިރުކޮށްގެން: އެޑިއުކޭޝަން މިނިސްޓްރީ\nދިރާސީ އާ އަހަރުގެ އެކަޑަމިކް ކަލަންޑަރ މިއަދު ނެރެފި


vnews - Sarukaaruge Hiy varah Saafu, UN adhi EU ves annavee\nސަރުކާރުގެ ހިތް ވަރަށްސާފު، އދ. އަދި އީޔޫވެސް އަންނަންވީ\nދިވެހިސަރުކާރުން އެއްވެސް ކަމެއް ފޮރުވަން މަސައްކަތް ނުކުރައްވާ ކަމަށާއި، ޕާޓީތަކުގެ މަޝްވަރާއަށް އދ. އިން މެދުވެރިއެއްގެ ދައުރު އަދާކޮށްދިނުމަށް ގޮވާލީވެސް ދިވެހި ސަރުކާރުން ކަމަށް ޑރ. މުހައްމަދު ޝައިނީ ވިދާޅުވެއްޖެ އެވެ.\nސިޔާސީ ޕާޓީތަކުގެ މަޝްވަރާތަކުގައި ސަރުކާރުގެ ފަރާތުން އެންމެ އިސްކޮށް ހުންނަވާ މަންދޫބު މިނިސްޓަރު ޑރ. ޝައިނީ މިހެން ވިދާޅުވީ، ދިވެހި މީޑިއާތައް ބައިވެރިނުކޮށް، ދައުލަތުގެ މީޑިއާ ޕީއެސްއެމް އާއި، ބޭރުގެ ބައެއް ނޫސްވެރިންނާއި އެކު މިއަދު ރައީސް އޮފީހުގައި ބޭއްވި ބައްދަލުވުމެއްގަ އެވެ.\nޑރ. ޝައިނީ ވިދާޅުވީ، ދިވެހި ސަރުކާރުން މަޝްވަރާއަށް އެއްވެސް ޝަތުރެއް ނުގެންގުޅޭ ކަމަށާއި، އަދިވެސް ސަރުކާރުގެ ވިސްނުން ހުރީ އެގޮތަށް ކަމަށެވެ. އަދި މީގެ އިތުރަށް މި މަޝްވަރާތަކުގައި ޔޫރަޕިއަން ޔޫނިއަން (އީޔޫ) ގެ ބައިވެރިންވެސް އޮންނަން ސަރުކާރުން ބޭނުންވާ ކަމަށާއި، އެކަމަށް މަރުހަބާ ކިޔާކަމަަށެވެ.\nމީގެ އިތުރަށް ޕާޓީތަކުގެ މަޝްވަރާގައި އދ. ބައިވެރި ނުކުރަން ސަރުކާރުން މަސައްކަތްކުރާ ކަމަށް ބުނާ ވާހަކައަކީ ކަނޑައެޅިގެން ދޮގެއް ކަމަށާއި، އެކަން އިއްޔެ ދިވެހިސަރުކާރުން ހާމަކުރި ސްޓޭޓްމަންޓުންވެސް އެނގިގެންދާނެ ކަމަށެވެ. ޑރ. ޝައިނީ އިތުރަށް ވިދާޅުވީ، ޕާޓީތަކުގެ މަޝްވަރާއަށް ދިއުމަށް އިދިކޮޅު ޕާޓީތަކާ ވާހަކަދެއްކުމަށް، ފެބުރުއަރީ 1 ގެ ހާދިސާއަށްފަހު ސަރުކާރުގެ ފަރާތުން ރައީސް ނަޝީދާއި މަޝްވަރާ ކުރެވުނު ކަމަށެވެ. މަޝްވަރާތަކުގެ އެޖެންޑާ އާއި ގުޅޭގޮތުންވެސް މަޝަވަރާ ކުރެވުނު ކަމަށެވެ. ނަމަވެސް ހާމަކުރެވެންނެތް ބައެއް މުހިންމު މައުލޫމާތުތައް އެއްބަސްވުމުގައި ހުރުމުން އަދި މަޝްވަރާ ކުރިއަށްނުދަނީސް އެކަން ހާމަ ކުރެވެން ނެތްކަމަށްވެސް ޝައިނީ ވިދާޅުވި އެވެ.\nޑރ. ޝައިނީ ވިދާޅުވީ 2015 ވަނަ އަހަރުން ފެށިގެން ޕާޓީތަކުގެ މަޝްވަރާ ފެށިފައި ވާއިރު ދެފަހަރެއްގެ މަތިން މަޝްވަރާ ކުރެވުނު ކަމަށެެވެ. ނަމަވެސް ޕާޓީތަކުން މަޝްވަރާނުކުރަން ކޮންމެވެސް ބަހަނާއެއް އަބަދުވެސް ދައްކަމުންދާ ކަމަށް ޝައިނީ ވިދާޅުވި އެވެ. ނަމަވެސް ސަރުކާރުން އަބަދުވެސް ގޮވާލަމުންދަނީ މަޝްވަރާއަށް ދިއުމުގެ ކުރިން އެއްވެސް ޝަރުތެއް ނުކުރުމަށް ކަމަށް ޝައިނީ ވިދާޅުވި އެވެ.\nޑރ. ޝައިނީ މިހެން ވިދާޅުވިނަމަވެސް، ރައީސް ނަޝީދާއި މަޝްވަރާ ކުރި ކަމަށާއި، ރައީސް ނަޝީދާ އެކު ކުރެވުނު މަޝްވަރާތަކުގައި ލިޔެކިއުންތަކެއް ބަދަލުކުރެވުނު ކަމަށް ސަރުކާރުން ބުނެއެވެ. ނަމަވެސް އޭގެ ތަފްސީލެއް ހާމަކުރަން ސަރުކާރުން ދަނީ ދެކޮޅު ހަދަމުންނެވެ.\nމަޝްވަރާތަކަށް ގޮވާލާކަމަށް ސަރުކާރުން ބުނަމުން އައިނަމަވެސް، ސިޔާސީ ޕާޓީތަކާއެކު ބާއްވަން ނިންމި މަޝްވަރާތަކަށް ކުރިމަތިވާ ހުރަސްތައް ދަނީ އިތުރުވަމުން ކަމަށް އދ. އިން މީގެ ކުރިންވެސް ވަނީ ބުނެފަ އެވެ.\nއދ. ގެ ސެކްރެޓަރީ ޖެނެރަލް ބާންކީ މޫންގެ ތަރުޖަމާނު ނެރުއްވި ބަޔާނެއްގައި ވިދާޅުވެފައި ވަނީ، ރާއްޖޭގައި އެއްދުވަހުން އަނެއް ދުވަހަށް ޚިޔާލުތަފާތުވުންތައް ބޮޑުވަމުންދާތީ ސަރުކާރާއި ސިޔާސީ ޕާޓީތަކާ ދެމެދު ބާއްވަން ހަމަޖެއްސި މަޝްވަރާތަކަށް އިތުރަށް ހުރަސްއެޅެމުންދާ ކަމަށެވެ. ރާއްޖޭގެ ސިޔާސީ މަސްރަހު ފިނިކުރުމަށް މެދުވެރިއެއްގެ ދައުރު އަދާކުރަން އދ. އިން ޚާއްސަ މަންދޫބެއްގެ ގޮތުގައި ތަމްރަތު ސެމިއުލް 2016ގައި ރާއްޖެ ވަޑައިގެން ސިޔާސީ ފަރާތްތަކާ ވަކިވަކިން ބައްދަލުކުރައްވައި މަޝްވަރާތައް ފަށަން މަސައްކަތް ކުރައްވާފައި ވިޔަސް، އެކަމުގައި އަލިމަގެއް ފެނިފައެއް ނުވެ އެވެ.\nފަހުން 2016ގެ ސެޕްޓެމްބަރު މަހު ބޭއްވި ކޮމަންވެލްތު މިނިސްޓީރިއަލް އެކްޝަން ގްރޫޕު (ސީމެގު)ގެ ބައްދަލުވުމުގައި ރާއްޖެ ރަސްމީ އެޖެންޑާގައި ހިމަނައި ސަސްޕެންޑު ކުރުމުގެ އިންޒާރު ދިނުމަށްފަހު، ސިޔާސީ ޕާޓީތަކުގެ މަޝްވަރާތައް އެއްވެސް ޝަރުތަކާ ނުލާ ފަށަން ހުރިހާ ފަރާތްތަކަށް ގޮވާލިއެވެ. އެއާއި އެކު ސަރުކާރާއި އިދިކޮޅު ފަރާތްތަކުން ވެސް ވަނީ ކުރިން ކުރި ޝަރުތުތައް ދޫކޮށް އދ.ގެ ބައިވެރިވުމާ އެކު މަޝްވަރާތައް ފަށަން އަނެއްކާ ވެސް އެއްބަސްވެފައެވެ. އެފަހަރު މަޝްވަރާގައި ޕާޓީތަކުން ބައިވެރިވާނެ މަންދޫބުން ވެސް ކަނޑައަޅި އެވެ.\nނަމަވެސް މަޝްވަރާތައް ހުއްޓުމަކަށް އައީ، މަންދޫބުންގެ ނަންތައް "ޕާޓީތަކުގެ ކައުންސިލުން ފާސްކުރުމަށް" ރައީސް އޮފީހުން އެންގި ހިސާބުންނެވެ. އަދި އެމްޑީޕީގެ ފަރާތުން ކުރީގެ ރައީސް ނަޝީދާއި އަދާލަތު ޕާޓީން އެޕާޓީގެ ރައީސް ޝައިޚް އިމްރާން އަބްދުﷲ މަޝްވަރާތަކުގައި ބައިވެރިކުރުމަށް އެޕާޓީތަކުން ނިންމި ނިންމުން ސަރުކާރުން ބަލައިނުގަތް ހިސާބުންނެވެ. ސަރުކާރުން ބުނަނީ ހުކުމެއް ތަންފީޒު ކުރަމުންދާ ބަޔަކަށް މަޝްވަރާގައި ބައިވެރިނުވެވޭނެ ކަމަށެވެ.\nސަރުކާރުން މަޝްވަރާތަކަށް ކަނޑައަޅާފައިވާ އިސް މަންދޫބު ފިޝަރީޒް މިނިސްޓަރު ޑރ. މުހައްމަދު ޝައިނީ މިކަމާ ގުޅޭގޮތުން އެންމެ ފަހުން ވިދާޅުވެފައިވަނީ މަޝްވަރާތައް ނުފެށިގެން އުޅެނީ ޕާޓީތަކުން އެއްބާރުލުން ނުލިބިގެން ކަމަށެވެ.\nސުޕްރީމްކޯޓުން 1 ފެބުރުއަރީ 2018ގައި ނެރުނު އަމުރުގައި މިނިވަންކުރުމަށް އަމުރުކޮށްފައިވާ ބޭފުޅުންގެ ތެރޭގައި ޕާޓީތަކުގެ ހުރިހާ ލީޑަރުންވެސް ހިމެނިވަޑައިގަންނަވަ އެވެ. އަދި ސުޕްރީމް ކޯޓުގެ އަމުރު ތަންފީޒު ކުރަން ސަރުކާރުން ދެކޮޅު ހެދުމުން ބައިނަލްއަޤްވާމީ ޕްރެސަރު ބޮޑުވެ، އަލުން ސަރުކާރުން ވަނީ މަޝްވަރާއަށް ގޮވާލާފަ އެވެ. އެއާއި އެކު މިހާރު ޕާޓީތަކުން ކުރާ ޝަރުތަކީ ސްޕްރީމްކޯޓުގެ 1 ފެބުރުއަރީގެ އެ އަމުރު ތަންފީޒު ކުރުމެވެ.\nގުޅިފައިވާ ޕާޓީތަކުން ވަނީ، ޣައިރު ގާނޫނީ ކުއްލި ނުރައްކަލުގެ ހާލަތު އުވާލައި އޭގެ ދަށުން ބަންދުކޮށްފައިވާ އެންމެ ދޫކޮށްލައި 1 ފެބުރުއަރީގައި ސުޕްރީމު ކޯޓުން ނެރުނު އަމުރު ތަންފީޒު ކޮށްދިނުމާއެކު ދިވެހި ސަރުކާރުން މަޝްވަރާތަކުގެ މަރުހަލާތަކުގައި ބައިވެރިވާނެ ކަން ކަށަވަރުކޮށްދިންހާ އަވަހަކަށް މަޝްވަރާއައިގެން ކުރިޔަށްދާން ތައްޔާރަށް ތިބިކަންވެސް ހާމަކޮށްފައެވެ. އަދި ޕާޓީތަކާއި އެކު މަޝްވަރާ ކުރެވޭނީ ލީޑަރުން ބައިވެރިކުރެވޭގޮތަށް ކަންކަން ހަމަޖެހިގެން ކަމަށްވެސް ޕާޓީތަކުން ދަނީ ބުނަމުން ނެވެ.


Oxoford vaccine jahan WHO in lafaa dheefi\nއޮކްސްފޯޑުން ކޮވިޑަށް ތައްޔާރުކުރި އަސްޓްޓެރެޒެންކާ ކޮވިޑް-19 ވެކްސިން\nއޮކްސްފޯޑް-އެސްޓްރެޒެނިކާގެ ކޮވިޑް ވެކްސިން 18 އަހަރުން މަތީ އެންމެން ޖެހޭނެ ކަމަށާއި އެ ވެކްސިން ޖަހަން ޑަބްލިއުއެޗްއޯއިން ލަފާ ދީފި އެވެ.\nޑަބްލިއުއެޗްއޯއިން އެ ވެކްސިން ޖަހަން ލަފާ ދިން އިރު ބައެއް ގައުމުތަކުގައި އުމުރުން ދުވަސްވީ މީހުންގެ ގަޔަށް އެ ވެކްސިން ނުޖަހަ އެވެ.\nވެކްސިނާ ގުޅޭގޮތުން ޑަބްލިއުއެޗްއޯއަށް ލަފާދޭ އެކްސްޕާޓް ގްރޫޕްގެ ޗެއާމަން ޑރ. އެލިހަންދުރޯ ކްރަވިއޯޓޯ ވިދާޅުވީ އޮކްސްފޯޑް ވެކްސިން ބޮޑެތި މީހުންގެ ތެރެއިން ހުރިހާ އުމުރު ފުރާއެއްގެ މީހުންނަށް ވެސް މަސައްކަތް ކުރާ ކަމަށެވެ.\nޔޫރަޕްގެ ގައުމުތަކުގެ ތެރެއިން ޖަރުމަނާއި އޮސްޓްރިއާ އާއި ސްވިޑަން އާއި ނޯވޭ އާއި ޑެންމާކާއި ނެދެލެންޑްސް އަދި ޕޮލެންޑްގައި އޮކްސްފޯޑް ވެކްސިން ޖަހަނީ ހަމައެކަނި އުމުރުން 55 އަހަރުން ދަށުގެ މީހުނަށެވެ.\nސްޕެއިން ބުނީ އެ ވެކްސިން 55 އަހަރުން މަތީގެ މީހުންނާއި ބޮޑެތި ބަލިތައް ހުންނަ މީހުންނަށް ނުދެނީ އެ ވެކްސިންގެ ޓްރަޔަލްތަކުގެ ފުރިހަމަ ޑޭޓާ ނެތުމާއި އެ ވެކްސިން ޖެހުމުން ކޮވިޑުން ރައްކާތެރިވާކަން އަދި ނޭނގޭތީ ކަމަށެވެ.\nއޮކްސްފޯޑް ވެކްސިންގެ ޓްރަޔަލްތަކާ ގުޅޭ ޑޭޓާތައް ކުރިއަށް އޮތް ދުވަސްތަކުގެ ލިބޭނެ ކަަމަށް ވަނީ ބެލެވިފައެވެ.\nއޮކްސްފޯޑުގެ ވެކްސިން އިންޑިއާގައިވެސް އުފައްދަ އެވެ. އިންޑިއާގެ ސެރަމް އިންސްޓްޓިއުޓްގައި އެ ވެކްސިން އުފައްދަނީ " ކޮވިޑްޝީލްޑް" ގެ ނަމުގަ އެވެ. ރާއްޖޭގައި ޖަހަމުންދަނީ ކޮވިޑް ޝީލްޑް ވެކްސިނެވެ.\nމިހާތަނަށް މުޅި ދުނިޔެއިން 100 މިލިއަނަށް ވުރެ ގިނަ މީހުން ކޮވިޑަށް ޕޮޒިޓިވްވެފައިވާއިރު ބަލީގައި ދެ މިލިއަނަށްވުރެ ގިނަ މީހުން ވަނީ މަރުވެފަ އެވެ.\nކޮވިޑް ވެކްސިން ޑަބްލިޔޫއެޗްއޯ ކޮވިޑް-19\nޖޯންސަން އެންޑް ޖޯންސަންސްގެ ވެކްސިންތަކެއް އުކާލަނީ


Male' Dhaairaage MDP Ge Raees Kan Shifa Ah – adduLIVE\nމާލެ ދާއިރާގެ އެމްޑީޕީގެ ރައީސްކަން ޝިފާ އަށް\nSep 25, 2021, 19:55 ހަސަން ރަޝީދު\nއެމްޑީޕީގެ އަންހެނުންގެ ރޫހުގެ ރައީސާ ޝިފާ މުހައްމަދާއި ރައީސް ސޯލިހު - ފޮޓޯ: އެމްޑީޕީ\nއެމްޑީޕީ ޤައުމީ މަޖިލީހުގެ މާލެ ސިޓީގެ ދާއިރާގެ ރައީސްކަމުގެ މަގާމު މާލޭގެ ކުރީގެ މޭޔަރު ޝިފާ މުޙައްމަދު ކާމިޔާބު ކުރައްވައިފިއެވެ.\nމި އިންތިހާބު ޝިފާ ކާމިޔާބު ކުރެއްވީ ޕްލޭނިން މިނިސްޓްރީގެ ސްޓޭޓް މިނިސްޓަރު އަކްރަމް ކަމާލުއްދީން އާއި ވާދަކޮށެވެ. އަކްރަމް އަކީ އެމްޑީޕީގެ މާލެ ދާއިރާގެ ރައީސްކަން މިހާތަނަށް ފުރުއްވަމުން ގެންދެވި ފަރާތެވެ.\nމިހާތަނަށް އިއުލާންކުރި ވަގުތީ ނަތީޖާތައް ދައްކާ ގޮތުން ޝިފާ އުޅުއްވަނީ އަކްރަމަށް ވުރެ ބޮޑުތަނުން ކުރީގައެވެ. އެމްޑީޕީގެ ބައެއް މަޖިލިސް މެމްބަރުންނާއި އާންމުން އަންނަނީ ސޯޝަލް މީޑިއާގައި ޝިފާ އަށް މަރުހަބާ ކިޔަމުންނެވެ.\nމި އިންތިހާބުގައި އެމްޑީޕީގެ ޕްރޮވިންސްތަކާއި ސިޓީތަކާއި ދާއިރާތަކަށް 455 ބޭފުޅުން އިންތިހާބު ކުރާނެއެވެ. މި އިންތިހާބުގައި 300 ވޯޓު ފޮށި ބަހައްޓާފައިވެއެވެ. އިންތިހާބަށް ކުރިމަތިލި ކެނޑިޑޭޓުންގެ ތެރެއިން 165 ކެނޑިޑޭޓަކު ވަނީ އިންތިހާބަކާ ނުލާ ހޮވިފައެވެ.\nމި އިންތިހާބުގައި ވޯޓުލުމުގެ ހައްގު 90،000 އަށް ވުރެ ގިނަ މީހުންނަށް ލިބިފައިވާ ކަމަށް އެމްޑީޕީން ބުނެފައިވެއެވެ.


ކޯލިޝަނުގައި މިހާރު ތިއްބެވީ ހަމައެކަނި ވެރިން: ތޯރިގު – Ubufili\nކޮމިއުނިކޭޝަން، ސައިންސް އެންޑް ޓެކްނޮލޮޖީ މިނިސްޓަަރު މުހައްމަދު މަލީހު ޖަމާލުގެ އިތުބާރު ނެތްކަަމަށް އެމްޑީޕީން ފާސްކުރާ ހިސާބަށް ދިޔަ އިރު، އޭނާގެ ދިފާއުގައި ރައީސް ބަސްފުޅެއް ވިދާޅުނުވެ، ކަންތައް ކުރެއްވީ “ވަރަށް ލާނެއްކޮށް” ކަމަށް މަޖިލީހުގެ މިއަދުގެ ޖަލްސާގައި ތޯރިގު ވިދާޅުވި އެވެ. ކޯލިޝަން ޕާޓީތަކުގެ ލީޑަރުންނާ ސީދާ ގުޅިފައިވާ މިނިސްޓަރުން ވަކިނުކުރަަނީ ކޯލިޝަން އޮތްކަން ދައްކަވަން ކަަމަށް ވެސް އޭނާ ވިދާޅުވި އެވެ.\n“މުޅި މައްސަލައިގައި މިފެންނަނީ މިއަދުގެ ރައީސުލް ޖުމްހޫރިއްޔާ [އިބްރާހީމް މުހައްމަދު ސޯލިހު] ވަރަށް ލާނެތްކޮށް މިނިސްޓަރާ ދޭތެރޭގައި ކަންތައް ކުރެއްވިތަން. އަޅުގަނޑުގެ އިތުބާރު އެބަ އޮތޭ ދެން މަޖިލިސް މެމްބަރުން ކުރާ ކަމެކޭ، ތިމަންނަ ކުރާނެ ކަމެއް ނެތޭ. ހާދަހާ ދެރައޭ ތިޔަހެން ވާތީ، މިކަހަލަ ގޮތަކަށް މައްސަލައިން ރެކެން ވެގެން ކެބިނެޓްގެ ވަޒީރަކު ކަތިލާއިރުވެސް ހަމަ ކޮށްލާނެ އެސްއެމްއެސްއެއް ވެސް ދޭނެ ޖަވާބެއް ވެސް [ރައީސްގެ] ނެތީ،” ތޯރިގު ވިދާޅުވި އެވެ.\nމަހިބަދޫ ދާއިރާގެ މެމްބަރު ތޯރިގު މަޖިލީހުގެ ކޮމިޓީއެއްގައި ވާހަކަދައްކަވަނީ: އޭނާ ވިދާޅުވީ ކޯލިޝަނުގައި ތިއްބެވީ ހަހަމަ އެކަނި ލީޑަރުން ކަމަށް. —ފޮޓޯ: މަޖިލިސް\nComments Off on މާޅޮހުގެ އެކުވެރިޔާގެ މަރުން ރަށަށް މޮޅިވެރިކަން\nމާޅޮހުގެ އެކުވެރިޔާގެ މަރުން ރަށަށ� ...\nComments Off on ކޯވިޑް ޖެހުމުން ރާނީ އެލިޒަބަތުގެ ސިއްހީ ހާލުކޮޅު ސިއްރު ކުރެވޭ ގޮތެއް ނުވި!\nކޯވިޑް ޖެހުމުން ރާނީ އެލިޒަބަތުގެ ސ ...\nComments Off on ރައްޔިތުން އުޅެނީ ވަރަށް ހާލުގައި, ހިޔާ ފުލެޓުން ކުލި ނެގުން އަދި ތިން މަސް ލަސްކޮށްދީ: ޑރ. މުޢިއްޒު\nރައްޔިތުން އުޅެނީ ވަރަށް ހާލުގައި, � ...\nComments Off on ނަފްރަތުގެ ކުށްތައް ބަޔާންކުރާ ބިލް އިސްލާހްކުރުމަށް ސަރުކާރަށް އަދާލަތުން ގޮވާލައިފި\nނަފްރަތުގެ ކުށްތައް ބަޔާންކުރާ ބިލ� ...\nComments Off on ސްޓެވޯއިން ތިން މޮޑަލްއެއްގެ ޖަނަރޭޓަރު ބާޒާރަށް ނެރެފި، ވޮރަންޓީ އާއި އާފްޓާ ސޭލްސް ސާވިސް ދޭނެ\nސްޓެވޯއިން ތިން މޮޑަލްއެއްގެ ޖަނަރ� ...\nComments Off on މަހްލޫފްގެ ސަސްޕެންޝަން އުވާލައިފި\nComments Off on ރަށްރަށުގައި ކޮވިޑް ކޭސްތައް އަދިވެސް ދަނީ އިތުރުވަމުން\nރަށްރަށުގައި ކޮވިޑް ކޭސްތައް އަދިވ� ...\nComments Off on ﷲ ތަޢާލާ ތިބާ ހިއްޕަވާ ޙާލަތަށް ކަންކަން ދިއަ ނުދޭށެވެ! ހިއްޕަވައިފިނަމަ ނިމިގެންދާނީ އެންމެ ނިކަމެތި ގޮތުގައެވެ.!\nﷲ ތަޢާލާ ތިބާ ހިއްޕަވާ ޙާލަތަށް ކަނ ...\nComments Off on މަހުމޫދުގެ މަރު: ރައްޔިތުން ތުހުމަތު ކުރި ދެ މީހުން ބަންދުން ދޫކޮށްލައިފި\nމަހުމޫދުގެ މަރު: ރައްޔިތުން ތުހުމަތ ...\nComments Off on ގައިގޯޅި މަންޒަރުތަކާއި ހެދި ދީޕިކާގެ “ގެހްރައިޔާން” ހިނގައިގެންނަ ގޮތެއްނުވި!\nގައިގޯޅި މަންޒަރުތަކާއި ހެދި ދީޕިކ� ...


vnews - Ithurah undhagoo vee Lanka in dhevana goal jehumun- Aathee\nއިތުރަށް އުނދަގޫވީ ލަންކާއިން ދެވަނަ ގޯލު ޖެހުމުން- އާތީ\nރާއްޖެއާއި ލަންކާ ކުޅުނު މެޗުގެ ތެރެއިން\nއަންހެނުންގެ ސާފް ޗެމްޕިއަންޝިޕުގައި ލަންކާއާއި ދެކޮޅަށް ކުޅުނު މެޗު ފުރަތަަމަ ފަށައިގެން ވެސް އުނދަގޫތަކެއް ކުރިމަތިވެފައިވަނިކޮށް ދެ ވަަނަ ހާފަށް ނުކުތްތަނުން އަނެއްކާ ވެސް އިތުރު ހުރަސްތަކެއް ކުރިމަތިވީ ލަންކާ އިން ދެ ވަނަ ލަނޑެއް ޖެހުމުން ކަމަށް އަންހެން ޓީމުގެ ކޯޗު މުހައްމަދު އާތިފް (އާތީ) ބުނެފިއެވެ.\nނޭޕާލުގައި މިހާރު ކުރިއަށްދާ ސާފް ވިމެންސް ޗެމްޕިއަންޝިޕް ގައި އަވައްޓެރި ސްރީ ލަންކާއާ ބައްދަލުކުރި މެޗުން ބަލިވެ ރާއްޖެ ވަނީ މުބާރާތުން ކަޓައިފައެވެ.\nމި މެޗުން ރާއްޖެ ބަލިވީ 2-0 އިންނެވެ.\nރާއްޖެ މުބާރާތުން ކެޓީ ކުޅުނު ދެމެޗުންވެސް ބަލިވެ ގެއްލުން އަށް ގޯލާއެކުގައެވެ. މުބާރާތުގެ ފުރަތަމަ މެޗުގައި އިންޑިއާއާ ވާދަކުރި މެޗުން ރާއްޖެ ބަލިވީ 6-0 އިންނެވެ.\nރާއްޖެ މުބާރާތުން ކެޓުމުން ގްރޫޕް ބީ އިން ސެމީގެ ޖާގަ އިންޑިއާ އާއި ލަންކާ އަށް ވަނީ ޔަގީންވެފައެވެ.\nގްރޫޕް އޭ އިން ސެމީ ފައިނަލަށް ހޮވުނީ ނޭޕާލާއި ބަންގްލަދޭޝްއެވެ.\nމެޗަށްފަހު ގައުމީ ކޯޗު އާތީ ބުނީ މުބާރާތް ގާތް ވެފައިވަނިކޮށް އެންމެ މުހިއްމު ކުޅުންތެރިންގެ ތެރެއިން ތިން ކުޅުންތެރިންނަށް އަނިޔާވި ކަމަށާއި އޭގެ ސަބަބުން އުނދަގޫ ހާލަތެއްގައި މުޅި ޓީމު ކުޅެން ޖެހުނު ކަމަށެވެ.އަދި އެކި މަގާމުތަކަށް އާ ކުޅުންތެރިން ލައިގެން ކުޅެން ޖެހުނު ކަމަށާއި ވަރަށް ބޮޑަށް ޓީމު ބަދަލުކުރަން ޖެހުނު ކަމަށް ވެސް ބުންޏެވެ.\nމި މުބާރާތުގައި ހަ ޓީމަކުން ވާދަކުރިއިރު ރާއްޖޭގެ އިތުރުން ގްރޫޕް އޭ އިން ދެ މެޗުންވެސް ބަލިވި ބޫޓާންވެސް ވަނީ މުބާރާތުން ކަޓައިފައެވެ. މިއީ މި މުބާރާތުގެ ތާރީހުގައި ގޯލެއް ނުޖެހި ރާއްޖެ ކެޓި ފުރަތަމަ ފަހަރެވެ.


America in kanda'alhaa terroristun ge listugai dhivehsaku himanaifi - One Online\nއެމެރިކާއިން ކަނޑައަޅާ ޓެރަރިސްޓުންގެ ލިސްޓުގައި ހިމެނި އަމީން ހޯދަން މީގެ ކުރިން އިންޓަޕޯލް އިން ނެރުނު ނޯޓިސް --\nއެމެރިކާ އިން ކަނޑައަޅާ ޓެރަރިސްޓުންގެ ލިސްޓުގައި ދިވެއްސަކު ހިމަނައިފި\nއެމެރިކާއިން ކަނޑައަޅާ ޓެރަރިސްޓުންގެ ލިސްޓުގައި ފުރަތަމަ ފަހަރަށް ދިވެއްސަކު ހިމަނައި، އޭނާއާ ދެކޮޅަށް ދަތި ކުރުމުގެ ފިޔަވަޅު އަޅައިފިއެވެ.\nއެމެރިކާގެ ޑިޕާޓްމަންޓް އޮފް ޓްރެޝަރީގެ އޮފީސް އޮފް ފޮރިން އެސެޓްސް ކޮންޓްރޯލް (އޯއެފްއޭސީ) އިން އެކުލަވާލި އެ ލިސްޓުގައި ހިމަނާފައިވަނީ މުހައްމަދު އަމީން ނަމަކަށް ކިޔާ ދިވެއްސެކެވެ.\nއެނގިފައިވާ ގޮތުގައި އެމެރިކާއިން ޓެރަރިސްޓެއްގެ ގޮތުގައި ކަނޑައެޅި އަމީނަކީ މަރުތައް ތަހުގީގު ކުރަން އުފެއްދި ރިޔާސީ ކޮމިޝަނުން ރަހީނުކޮށް މަރާލި ނޫސްވެރިޔާ އަހުމަދު ރިލްވާންގެ މައްސަލާގައި އެކުލަވާލި ރިޕޯޓްގައި، ރާއްޖޭގެ އައިއެސް ގޮފީގެ ލީޑަރުގެ ގޮތުގައި ފާހަގަކޮށްފައިވާ މީހާއެވެ.\nއެމެރިކާއިން ބުނާގޮތުގައި، އަމީނަކީ ސީރިއާ އާއި އަފްޣާނިސްތާނުގައި އިސްލާމިކް ސްޓޭޓް (އައިއެސް)ގެ އިސް މީހެއްގެ ގޮތުގައި މަސައްކަތް ކޮށްދޭ މީހެކެވެ. އެގޮތުން ކުރިން ސީރިއާ އަށް ހަނގުރާމަވެރިން ފޮނުވުމަށް ފަހު މިހާރު ފޮނުވަނީ އަފްޣާނިސްތާނަށް ކަމަށް ބުނެފައިވެއެވެ.\nމީގެ އިތުރުން، ރާއްޖޭގެ މީޑިއާއެއްގައި އުޅޭ މީހަކު، އައިއެސްގެ ހަަބަރުތައް ތަރުޖަމާ ކުރުމުގެ މަސައްކަތް ކުރުމަށް 700 ޑޮލަރުގެ މަހު މުސާރައެއް ދީގެން އަފްޣާނިސްތާނަށް ފޮނުވަން ހުށަހެޅިކަން އެނގޭ ކަމަށް ވެސް އޯއެފްއޭސީން ބުނެއެވެ.\nއަދި މިދިޔަ އޭޕްރީލް މަހާއި ހަމައަށް ވެސް މީހުން ރެކްރޫޓް ކުރުމުގެ މަސައްކަތް އަމީން ކުރި ކަމަށާއި އެ މަސައްކަތުގައި އޭނާއާއެކު އެހެން މީހުން ވެސް ބައިވެރި ކުރާ ކަމަށް ވެސް އެމެރިކާއިން ބުނެއެވެ. އަދި ބުނީ، ހަނގުރާމަވެރިން ހޯދަން ހަފުތާ އަކު ދިހަ ވަރަކަށް ބައްދަލުވުން އަމީން ބާއްވާ ކަމަށާއި ބައެއް ބައްދަލުވުންތައް އޭނާގެ ގޭގައި ވެސް ބާއްވާ ކަމަށެވެ.\nއެނގިފައިވާ ގޮތުގައި އަމީނަކީ 29 ސެޕްޓެމްބަރު 2007 ގައި ސަލްޓަން ޕާކްގައި ދިން ބޮމުގެ ހަމަލާގެ ތުހުމަތުގައި ހައްޔަރުކުރަން އުޅުމުން ލަންކާއަށް ގޮސް ފިލައިގެން އުޅުނު މީހާއެވެ. އަދި އޭނާ ހޯދަން އިންޓަޕޯލް ރެޑް ނޯޓިސް ވެސް ނެރުނެވެ. ނަމަވެސް 2011 ވަނަ އަހަރު ލަންކާ އިން ހައްޔަރުކޮށް ރާއްޖެ ގެނައުމަށްފަހު އޭނާ ވަނީ ދޫކޮށްލައިފައެވެ.\nގުޅޭ ޓެގު އެމެރިކާ ޕޮލިސް\nނަޝީދަށް ގާސިމުގެ ސުވާލެއް: ކޯލިޝަން ހަދަން ޖެހި ސަލާން ކޮބައިތޯ؟\nގަމު ސުކޫލެއްގައި ފަންކާއެއް ވެއްޓި ދެ ކުއްޖަކަށް އަނިޔާވެއްޖެ


Mashvaraa kurevidhaane, pressure kohgen nuvaane: Iran\nނިއުކްލިއާ ވާހަކަތައް ދެއްކިދާނެ، ޕްރެޝަރު ކޮށްގެން ނުވާނެ: އީރާން\nއިރާންގެ ރައީސް، އިބްރާހީމް ރައިސީ: ވިދާޅުވީ ނިއުކްލިއާ މަޝްވަރާއަށް ތައްޔާރު ކަމަށް\nނިއުކްލިއާ ޑީލް ތާޒާ ކުރަން މަޝްވަރާއަށް ދާން އީރާން ތައްޔާރު ކަމަށް އީރާންގެ ރައީސް، އިބްރާހީމް ރައީސީ ވިދާޅުވެއްޖެ އެވެ. އޭނާ ވިދާޅުވީ ދުނިޔޭ ބާރުތަކާއެކު މަޝްވަރާ ކުރައްވާނެ ކަމަށާއި އެކަމަކު ހުޅަނގުން ޕްރެޝަރު ކޮށްގެން ނުވާނެ ކަމަށެވެ.\n"ނިއުކްލިއާ މަޝްވަރާތަކަށް އީރާން ތައްޔާރު ކަމަށް އަޅުގަނޑު އޮންނާނީ ދަންނަވާފައި،" ރައިސީ ވިދާޅުވި އެވެ. "އެކަމަކު ބޮލުގައި ބަޑިޖައްސައި ވަކި ގޮތްތަކެއް މަޖުބޫރު ކޮށްގެން އެ ކުރެވެނީ މަޝްވަރާ ނޫންކަން އެމެރިކާއާ ހުޅަނގަށް އެގެންޖެހޭ،" ރައީސީ ވިދާޅުވި އެވެ.\nރައީސީ ވިދާޅުވީ މަޝްވަރާތައް އެޖެންޑާ ނުކޮށްގެން ކުދި ކިޔާނެ ކަމެއް ނެތް ކަމަށާއި ނިއުކްލިއާ މަޝްވަރާއަކީ މާކުރިއްސުރެ އެޖެންޑާ ކޮށްފައި އޮތް ވާހަކަތަކެއް ކަމަށެވެ. އޭނާ ވިދާޅުވި ގޮތުން މުހިންމީ ބަސްމަދުކޮށް އަމަލު ގިނަ ކުރުން ކަމަށެވެ.\nއީރާން މަޝްވަރާތަކަށް ތައްޔާރު ނަމަވެސް ހުސް ވާހަކަތަކެއް ނުދައްކާނެ ކަމަށް ރައީސީ ވިދާޅުވި އެވެ. އޭނާ ވިދާޅުވި ގޮތުން ވާހަކަތަކުން އަލިމަގެއް ފެންނަން ޖެހޭނެ އެވެ.\nހުޅަނގުން ރަހަލައްވައި އީރާނާ އެމެރިކާއާ 2015 ގައި ހަދާފައި އޮތް ނިއުކްލިއާ އެއްބަސްވުން އުވާލެއްވީ ޑޮނަލްޑް ޓްރަމްޕް 2018 ގައެވެ. ބައިޑަން އެމެރިކާ ރައިސްކަމާ ހަވާލުވެ ވަޑައިގެން ނިއުކްލިއާ އެއްބަސްވުން އަލުން ދިރުވަން މަސައްކަތްކުރާއިރު ކުރިއަށް ވުރެ މާގިނަ ހުރަސްތަކެއް ހުރީ ފެންމަތީގަ އެވެ.\nއީރާނާއެކު އެމެރިކާއާށް އެއްބަސްވުމަކަށް ނުދެވިގެން އުޅޭ އެންމެ ބޮޑު ސަބަބަކީ އިޒްރޭލުގެ ކުސްތެޅުމެވެ. އިޒްރޭލު ބޭނުންވަނީ ނިއުކްލިއާ އެއްބަސްވުމަކަށް ނުގޮސް އީރާނަށް ހަރުކަށިކޮށް ދަތިކުރުމުގެ ފިޔަވަޅުތައް އެޅުމަށެވެ.


މަންދޫބުން ކުރެއްވި މަސައްކަތް 5\nއަނަނިއާހު އާއި ސަފީރާ\n1 އީސާގެފާނަށް އީމާންވީ މީސްތަކުންގެ ތެރޭގައި އަނާނިޔާހު އޭ ކިޔުނު މީހަކާއި އޭނާގެ އަންހެނުން ސާފިރާ ވެސް ހިމެނުނެވެ. މި އަނާނިޔާހު އާއި އޭނާގެ އަންހެނުން ވެސް އެމީހުންގެ އަތުގައި ވާ ބިމެއް ވިއްކާލިއެވެ.2މި ބިމަށް ލިބުނު ފައިސާގެ ތެރެއިން ބައެއް މީނާ އީސާގެފާނުގެ މަންދޫބުންނާއި ހަވާލު ކުރިއެވެ. އަދި އެއީ އޭނާގެ ބިން ވިއްކާލައިގެން ލިބުނު ހުރިހާ ލާރި ކަމުގައި ވެސް ބުންޏެވެ. އޭނާގެ އަންހެނުން ވެސް މި ދޮގު ހެދުމަށް އޭނާއާއި އެއްބަސްވިއެވެ.\n3 ޕަތަރަސް ބުންޏެވެ. ”އަނާނިޔާހު އޭ، ކަލޭގެ ހިތަށް ޝައިތާނާ ވެރިވިޔަ ތިޔަ ދިނީ ކީއްވެ؟ ކަލޭގެ ބިން ވިއްކާލާ ލިބުނު ލާރިން ބައެއް ފޮރުވާ މާތްރޫޙުފުޅަށް ތިޔަ ދޮގުހެދީ ކީއްވެ؟4އެ ބިމަކީ ކަލޭގެ އަމިއްލަ ބިމެއް. ވީއިރު އެބިން ވިއްކާލުމާއި ނުލުން ވަނީ ކަލޭގެ އިޚުތިޔާރުގަ. އަދި އެބިން ވިއްކާލާއިގެން ލިބުނު ލާރިއަކީ ވެސް ކަލޭ ބޭނުންގޮތަކަށް އެއިން ކަން ކުރުމަށް ވާ ކަލޭގެ އަމިއްލަ ފައިސާ. ވީއިރު ކަލޭ ތިޔަ ގޮތަށް ސިއްރުން ކަން ކުރުމުގެ ބޭނުމަކީ ކޮބައި؟ ކަލޭ ތިޔަ ދޮގުހެދީ އަހަރެމެންނަކަށް ނޫން. ކަލޭ ތިޔަ ދޮގުހެދީ މާތްރަސްކަލާނގެ ކިބަފުޅަށް.“\n5 އޭނާ މި ބަސްތަކުގެ އަޑު އިވުމުން ބިންމައްޗަށް ވެއްޓި ހަމައެވަގުތު މަރުވިއެވެ. މި ވީ ކަންތަކުގެ އަޑު އިވި މީސްތަކުންގެ މެދުގައި ބިރުވެތިކަން ފެތުރުނެވެ.6އެތާނގައި ވީ ޒުވާނުންގެ ބަޔަކު އޭނާ ކަފުން ކުރުމަށް ފަހު ގެންގޮސް ވަޅުލިއެވެ.\n7 އޭގެ ތިން ގަޑިއިރު ފަހުން އޭނާގެ އަންހެނުން ސަފީރާ އެތަނަށް އައިސް ވަނެވެ. ނަމަވެސް އޭނާއަކަށް މި ވީ އެއްވެސް ކަމެއްގެ ޚަބަރެއް ނޭނގެއެވެ. 8 ޕަތަރަސް އޭނާ ކުރެން ސުވާލު ކުރިއެވެ. ”ސަފީރާ އޭ، ކަލެއާއި ކަލޭގެ ފިރިމީހާ ބިން ވިއްކާލުމުން އެ ބިމުގެ އަގަކަށް ލިބުނު ފައިސާގެ އަދަދަކީ މިއީ ތަ؟“ ސަފީރާ ބުންޏެވެ. ”އާއެކޭ. އެ ބިމުގެ އަގަކަށް ލިބުނު ފައިސާގެ އަދަދަކީ ތިއީ.“\n9 ޕަތަރަސް އޭނާއަށް ބުންޏެވެ. ”ކަލޭމެން ދެމީހުން އެއްބަސްވެ އަޅެ ތި ފަދައިން ކަން ތިޔަ ކުރީ ކީއްވެ؟ ކަލޭމެން ދެމީހުން އެއްބަސްވެ މަތިވެރި މާތްރަސްކަލާނގެ މާތްރޫޙުފުޅުގެ އަޖުމަ ބެލުމަށް ތިޔަ ފަދައިން ކަން ތިޔަ ކުރީ ކީއްވެ؟ ކަލޭގެ ފިރިމީހާ އަނާނިޔާހު ވަޅުލި މީހުން އެ ތިބަ އައިސް ވަންނަނީ. އެމީހުން ކަލޭ ވެސް ގެންދާނެ.“\n10 ހަމައެވަގުތު ސަފީރާ މަރުވެގެން ވެއްޓުނެވެ. އަނާނިޔާހު ވަޅުލި މީހުން އައިސް ވަން އިރު ސަފީރާ މަރުވެގެން ވެއްޓިފާވާތަން ފެނި، އޭނާ ވެސް ނަގައިގެން ގެންގޮސް އޭނާގެ ފިރިމީހާ އަނާނިޔާހު އާއި ޖެހިގެން ވަޅުލިއެވެ. 11 އީސާގެފާނަށް އީމާންވެގެން ތިބި އެންމެންނާއި އަދި މި ވެދިޔަ ކަންތައްތަކުގެ އަޑު އެހި އެންމެން މި ކަންތަކުގެ ސަބަބުން ވަރަށް ބޮޑަށް ބިރުގަތެވެ.\nއީސާގެފާނުގެ މަންދޫބުން އެތައްބަޔެއްގެ ބަލި ހެޔޮކުރުން\n12 އީސާގެފާނުގެ މަންދޫބުން މީސްތަކުންގެ މެދުގައި އެތައް މުޢުޖިޒާތަކާއި ހައިރާން ކުރުވަނިވި ކަންތައްތަކެއް ކުރަމުން ދިޔައެވެ. އަދި މާތްސާހިބާ އީސާގެފާނަށް އީމާންވެގެންވީ މީސްތަކުން ކޮންމެ ދުވަހަކުމެ ބައިތުލް މަޤްދިސްގެ ހަރަމްފުޅުގައިވާ ސުލައިމާނުގެފާނުގެ ފެންޑާ އޭ ކިޔޭ ތަނަށް އެއްތައް ވެ ޖަމާވަމުން ގެންދިޔައެވެ. 13 އެންމެ ހާ މީސްތަކުންގެ ދުލުން އީސާގެފާނަށް އީމާންވެގެންވީ މީހުންނާއި މެދު ހެޔޮބަސްތައް ބުނެ، އަދި މީސްތަކުން އެމީހުންނަށް ކަމޭ ހިތި ނަމަވެސް އެމީހުންގެ ތެރޭ ނުހިމެނޭ އެކަކަށް ވެސް، އީސާގެފާނަށް އީމާންވެގެންވީ މީސްތަކުންގެ ޖަމާޢަތުގައި ބައިވެރިވުމަކަށް ނުކެރެއެވެ. 14 ކަންމިހެން ހުރި ނަމަވެސް އީސާގެފާނަށް އީމާންވަމުން ދިޔަ މީހުންގެ އަދަދު ގިނަވަމުން ދިޔައެވެ. މިގޮތުން އީމާންވަމުން ދިޔަ މީހުންގެ ފިރިހެނުންނާއި އަންހެނުންގެ ބޮޑުބައިގަނޑެއް ވިއެވެ. 15 އީސާގެފާނުގެ މަންދޫބުން މީސްތަކުންގެ ބަލިތައް ފަސޭހަ ކުރަމުން ދިޔުމުގެ ސަބަބުން މީސްތަކުން އެމީހުންގެ ތެރޭގައިވާ ބަލިމީހުން އެނދުއެނދަށާއި އަށިގަނޑުތަކަށް ލައިގެން ގެނެސް މަގުމަތީގައި ބައިތިއްބިއެވެ. އެއީ އީސާގެފާނުގެ މަންދޫބެއް ކަމުގައިވާ ޕަތަރަސް އެހެން ލައިގެން ދާއިރު، އެބަލި މީހުންގެ މައްޗަށް އޭނާގެ ހިޔަނި އެޅިއްޖެ ނަމަވެސް އެމީހުންގެ ބަލިތައް ފަސޭހަވާނެ ކަމުގެ އުންމީދުގައެވެ. 16 ޖެރޫސަލަމުގެ ވަށައިގެންވާ އެކި ރަށްތަކުން އެތައް ބައިވަރު ބަޔަކު ތަފާތު ބަލިތައް ޖެހިފައި ވާ މީހުންނާއި ނުބައި ރޫޙުތަކުގެ ބާރުގެދަށުވެ އުނދަގޫތައް ލިބެމުންދާ މީހުން ގެނައެވެ. އަދި މި އެންމެންނަށްމެ ޝިފާ ލިބި ރަނގަޅުވިއެވެ.\nއީސާގެފާނުގެ މަންދޫބުންނަށް އަނިޔާލިބުނު\n17 އުއްތަމަ އިމާމާއި އޭނާގެ ބައިގެ ސާދުސީން❖ ސާދުސީން: މި މީހުންނަކީ ބަނީއިސްރާއީލުގެ ދީނުގެ މަޒުހަބެކެވެ. އެމީހުން ޤިޔާމަތް ވާނެކަމެއް ޤަބޫލެއް ނުކުރެއެވެ. އަދި މަރުވުމަށް ފަހު އަލުން ދިރި ނިމުމެއް ނުވާ ދުނިޔެއާއި ކުރިމަތި ލާން ޖެހޭނެ ކަމަކަށް ވެސް އެމީހުން ޤަބޫލެއް ނުކުރެއެވެ. ބަނީއިސްރާއީލުގެ މުއްސަނދިން މިމީހުންނަށް ވަރަށް ބޮޑަށް ތާއީދުކުރިއެވެ. އީސާގެފާނުގެ މަންދޫބުންނާއި މެދު ވަރަށް ހަސަދަވެރިވިއެވެ. 18 މިމީހުން އީސާގެފާނުގެ މަންދޫބުން ހައްޔަރުކޮށް ޖަލަށް ލިއެވެ. 19 ނަމަވެސް އެރޭ މާތްރަސްކަލާނގެ ފޮނުއްވި މަލާއިކަތަކު❖ މަލާއިކަތުން: މަލާއިކަތުންނަކީ މާތްރަސްކަލާނގެ އަންގަވާ ކަންކަމާއިގެން ފޮނުއްވޭ އެކަލާނގެ އުފެއްދެވި ބޭކަލުންނެވެ. މިއީ އިންސާނުން ނޫން ނަމަވެސް ބައެއްފަހަރު އެބޭކަލުން އިންސާނުންގެ ސިފައިގައި ވަގުތީ ގޮތަކުން ތިއްބަވައެވެ. މާތްރަސްކަލާނގެ މަލާއިކަތުން މީހުންގެ ގާތަށް ފޮނުއްވައިގެން މީހުންނަށް އެހީވެ ދެއްވާ އަދި ބައެއް މުހިންމު ހާދިސާތަކުގެ ޚަބަރު ދެއްވަ އެވެ. ވަޑައިގެން ޖަލުގެ ދޮރު ހުޅުއްވާ އެ މަންދޫބުން ޖަލުން ބޭރަށް ނެރުއްވިއެވެ. އަދި އެމަލާއިކަތާ އެ މަންދޫބުންނަށް ވިދާޅުވިއެވެ. 20 ”ބައިތުލް މަޤްދިސްއަށް ގޮސް މީސްތަކުންނަށް މި ނިމުމެއް ނުވާ ދެމިހުރި ޙަޔާތާއި ބޭހޭ ޚަބަރު ދީ.“ 21 އީސާގެފާނުގެ މަންދޫބުން މި މަލާއިކަތާގެ ބަސްފުޅު އަހާ ކިޔަމަންވެ ފަތިހުގެ ވަގުތުގައި އިރުއެރުމުގެ ކުރިން ގޮސް ބައިތުލް މަޤްދިސްގައި މީސްތަކުންނަށް ކިޔަވާދިނުމަށް ފެށިއެވެ.\nއުއްތަމަ އިމާމާއި އޭނާގެ ބައިގެމީހުން ބަނީއިސްރާއީލުގެ ދީނީކޯޓުގެ❖ ބަނީއިސްރާއީލުގެ ދީނީކޯޓު: އީސާގެފާނުގެ ޒަމާނުގައި ބަނީއިސްރާއީލު ވީ ރޯމުސަރުކާރުގެ އަތްދަށުގައެވެ. ނަމަވެސް ބަނީއިސްރާއީލު މީހުންގެ އަމިއްލަ ޝަރީއަތްތަށް ކުރުމަށް ވާ ޚާއްސަ ދީނީކޯޓެއް ވިއެވެ. އެކޯޓުގައި ހިމެނެނީ 17 މެމްބަރުންނެވެ. އޭގެތެރޭގައި ހިމެނެނީ އިމާމުންނާއި، ދީނުގެބޮޑުންނާއި، އެދުރުންނާއި އަދި އުއްތަމަ އިމާމެވެ. ރޯމުސަރުކާރުން މިކޯޓަށް ބަނީއިސްރާއީލު މީހުންގެ މައްޗަށް ބާރުހިންގުމަށް ވަރަށް ބޮޑަށް ވެސް ދޫދީފައިވިއެވެ. ނަމަވެސް މިކޯޓުން މީހުންގެ މައްޗަށް މަރުގެ ޙުކުމް ކުރުމުގެ ހުއްދައެއް ނޯވެއެވެ. ހުރިހާ މެމްބަރުންނަށް އަންގާ އެމީހުން އެއް ކުރިއެވެ. އެ ކޯޓުގައި ބަނީއިސްރާއީލުގެ އެންމެ މުހިންމު ދީނުގެ ބޮޑުން ވެސް ހިމެނުނެވެ. ދެން އެމީހުން އީސާގެފާނުގެ މަންދޫބުން އެކޯޓަށް ގެނައުމަށްޓަކައި ބަޔަކު ޖަލަށް ފޮނުވިއެވެ. 22 ނަމަވެސް މަންދޫބުން އެތަނަށް ގެނައުމަށް ބަލާ ފޮނުވުނު ބައިތުލް މަޤްދިސްގެ ސިފައިންނަކަށް އެމީހުންނެއް ޖަލަކުން ނުފެނުނެވެ. އެހެން ކަމުން މި ސިފައިން އައިސް މި ފަދައިން ދެންނެވިއެވެ. 23 ”އަޅުގަނޑުމެން ދިޔައިރު ޖަލު ވަނީ ވަރަށް ރަނގަޅަށް ތަޅުލާފަ. އަދި އެތާގެ ގާޑުން ވެސް ދޮރުމަތީ ފޯރިއަށް ތިބި. ނަމަވެސް އަޅުގަނޑުމެން ވަދެ ބެލިއިރު ޖަލުތެރޭގައި އެކަކު ވެސް ނެތް.“\n24 މި ވާހަކަތަކުގެ އަޑު އިވުމުން ބައިތުލް މަޤްދިސްގެ ސިފައިންގެ ވެރިޔާއާއި ބޮޑު އިމާމުންނަށް ބުނާނެ އެއްވެސް އެއްޗެއް ނޭނގި ވާނުވާއެއް ނޭނގި ހައިރާންވިއެވެ. 25 ހަމަ އެވަގުތު ބަޔަކު އައިސް ޚަބަރު ދިނެވެ. ”ތިޔަބޭފުޅުން ހައްޔަރުކޮށް ޖަލަށް ލީ މީހުން ބައިތުލް މަޤްދިސްތެރޭ މީސްތަކުންނަށް ކިޔަވާދިނުމަށް އެބަތިބި.“\n26 ދެން ބައިތުލް މަޤްދިސްގެ ސިފައިންގެ ވެރިމީހާ އޭނާގެ ސިފައިން ގޮވައިގެން ގޮސް އީސާގެފާނުގެ މަންދޫބުން ހައްޔަރުކޮށް ގެންދިޔައެވެ. ނަމަވެސް އެމީހުން މި ފަހަރަކު އެއްގޮތަކަށް ވެސް ބާރުގެބޭނުމެއް ނުކުރެއެވެ. އެއީ ސިފައިން އީސާގެފާނުގެ މަންދޫބުންނާ ދޭތެރޭ ހަރުކަށިކޮށް ކަން ކުރަނިކޮށް ފެނިއްޖިއްޔާ އެތާނގައިވާ މީސްތަކުން ގާ އުކާ އެ ސިފައިން މަރާލަފާނެތީ ގަންބިރަށެވެ. 27 އީސާގެފާނުގެ މަންދޫބުން ބަނީއިސްރާއީލުގެ ދީނީކޯޓަށް ގެނެވުނެވެ. އަދި އުއްތަމަ އިމާމު އެމީހުންނާއި ސުވާލު ކުރެއްވިއެވެ. 28 ”އަހަރެމެން ކަލޭމެންނަށް އީސާގެފާނުގެ ނަމުގައި މީސްތަކުންނަށް އެއްވެސް އެއްޗެއް ކިޔާ ނުދިނުމަށް އިންޒާރުކޮށް ނާންގަންތަ؟ އެކަމަކު ކަލޭމެން އަހަރެމެން ބުނި ބަހަށް އެއްވެސް ފަރުވާލެއް ނުބަހައްޓާ ގޮސް ކަންތައް ކުރިގޮތް ބަލާބަލަ! ކަލޭމެން ތި ކިޔަވާދޭ ވާހަކަތައް މުޅި ޖެރޫސަލަމަށް ފެތުރިއްޖެ. އަދި ކަލޭމެން ތިޔަ އުޅެނީ ތިޔަ މީހާގެ މަރުގެ ޒިންމާ އަހަރެމެންގެ ބޮލުގަ އަޅުވަންތަ؟“\n29 ޕަތަރަސްއާއި އެހެން ވެސް މަންދޫބުން މި ފަދައިން ބުނެ ޖަވާބުދިނެވެ. ”އަޅުގަނޑުމެން ކިޔަމަންވަނީ އިންސާނުންގެ ބަސްތަކަކަށް ނޫން. އަޅުގަނޑުމެން ކިޔަމަންވަނީ މާތްރަސްކަލާނގެ ބަސްފުޅަށް. 30 ތިޔަބޭފުޅުންގެ ބަހަށް އީސާގެފާނު ސަލީބަކަށް މޮހޮރު ޖަހާ ހަރުކޮށް މަރާލި. ނަމަވެސް މާތްރަސްކަލާނގެ، އަޅުގަނޑުމެންގެ ކާބަފައިން ވެސް ހަމަ އެކަލާނގެއަކަށް އަޅުކަން ކުރި ކަލާނގެ ކަމުގައިވާ މާތްރަސްކަލާނގެ އީސާގެފާނު މަރުވުމަށް ފަހު އަލުން ދިރުއްވި. 31 އެންމެ މަތިވެރިކަލާނގެ ދެއްވާ އެންމެ މަތިވެރި މަޤާމުގައި އެކަލާނގެ އީސާގެފާނު ލެއްވި. މަތިވެރި ވެރިއަކު ކަމުގަޔާއި، އަދި މީސްތަކުންގެ ދިންނެވުން ކަމުގައި އެކަލޭގެފާނު ލެއްވި. މާތްރަސްކަލާނގެ މި ފަދައިން ކަން ކުރެއްވީ އެއީ ބަނީއިސްރާއީލުގެ އެންމެ ހާ މީސްތަކުން ވެސް އެކަލޭގެފާނުގެ ކިބައަށް އެނބުރި ތައުބާވުމުން އެއެންމެންގެ ފާފަތައް ވެސް ފޮހެވި އެމީހުންނަށް ވެސް އަލުން ފުރުސަތެއް ދެއްވުމަށްޓާކާ. 32 އަޅުގަނޑުމެން އެންމެންނަކީ މި ކަންތައްތައް ލޮލުންދެކި އެކަމުގެ މައްޗަށް ހެކިވާ މީހުން. އަދި މާތްރަސްކަލާނގެ ކިބަފުޅަށް ކިޔަމަންވާ މީހުންނަށް އެކަލާނގެ ދެއްވާ މާތްރޫޙުފުޅު ވެސް މިހުރިހާ ކަމަކީ ތެދުކަމަށް ހެކިވޭ.“\n33 އީސާގެފާނުގެ މަންދޫބުންގެ މި ބަސްތައް އަޑު އިވުމުން ބަނީއިސްރާއީލުންގެ ބޮޑުން ރުޅިއައިސް ރަތްވެ އެ މަންދޫބުން މަރާލަން އުޅުނެވެ. 34 ނަމަވެސް އެވަގުތު އެ ކޯޓުގައި ވީ ބަނީއިސްރާއީލުގެ ބޮޑުންގެ ތެރެއިން ފަރީސީ މަޒުހަބުގެ ގަމަލީލު އޭ ކިޔުނު މީހަކު ތެދުވެ އީސާގެފާނުގެ މަންދޫބުންނަށް އިރު ކޮޅަކަށް ބޭރަށް ނުކުތުމަށް އެންގިއެވެ. މި ގަމަލީލު އަކީ ބަނީއިސްރާއީލުގެ އެންމެން ވެސް ވަރަށް އިޙުތިރާމު ކުރާ ދީނުގެ ދަންނަބޭކަލެކެވެ. 35 މި ގަމަލީލު އެ ކޯޓުގެ މީހުންނަށް މުޚާޠަބުކޮށް ބުންޏެވެ. ”ބަނީއިސްރާއީލު މީސްތަކުންނޭ. ތިޔަބައިމީހުން މިމީހުންނާއި މެދު ކަންތައްތައް ކުރަން ތިޔަ ޤަސްތު ކުރާ ގޮތާއި މެދު ވަރަށް ބޮޑަށް ވިސްނާ ބަލާތި. 36 ތުދާހުގެ މަތިން ހަނދާން ކޮށްބަލަ. އޭނާ ވެސް ބުނި ތިމަންނައަކީ ވަރަށް މަތިވެރި މީހެކޭ. އޭނާގެ ބަސް ގަބޫލުކޮށް އޭނާގެ ކޮޅަށް ހަތަރުސަތޭކައެއްހާ މީހުން ވެސް ޖެހުނު. އެކަމަކު އެ ތުދާހު ބަޔަކުގެ އަތުން ޤަތުލުވި. އަދި އޭނާގެ ބަސް ގަބޫލު ކުރި އެންމެން ވިއްސި ވިހާލި ވެގެން ދިޔަ. 37 އަދި ފަހުން ބޯހިމެނުމުގެ ދުވަސްވަރު ޔުދާސް އޭ ކިޔާ ގަލީލީގެ މީހަކުވެސް ބަޣާވަތެއް ކުރުމަށް ބަޔަކަށް ހިތްވަރު ދިން. ނަމަވެސް އޭނާ ވެސް ބަޔަކު އަތުން ޤަތުލުވެ އޭނާގެ ބަސް ގަބޫލު ކޮށްގެން އުޅުނު އެންމެން ވެސް ވިއްސި ވިހާލިވެ ނެތިގެން ހިނގައްޖެ.\n38 އެހެން ކަމުން އަހަރެން ތިޔަބައިމީހުންނަށް ބުނަން. މި ބައިމީހުން އެކުރާ ކަންތަކާ ނުބެހޭ. އެމީހުން އެކުރާ ކަމެއް ކުރަން ދޫކޮށްލާ. އެމީހުން އެ ކުރާ ކަންތަކަކީ އިންސާނެއްގެ ރޭވުމެއްގެ މަތިން ކުރާކަމެއް ނަމަ އެކަން އުވި ނެތިގެން ހިނގައިދާނެ. 39 ނަމަވެސް އެމީހުން އެ ކުރާ ކަންތައްތައް އެކުރަނީ މާތްރަސްކަލާނގެ އެންގެވި އެންގެވުމަށް ކަމުގައި ވަނީ ނަމަ ކަލޭމެންނަކަށް އެމީހުންނެއް ނުހުއްޓުވޭނެ. އަދި ކޮބާ އޭރުން ކަލޭމެންނަށް އެ އިދިކޮޅު ވެވެނީ މާތްރަސްކަލާނގެ ކިބަފުޅާއި މެދު ކަމުގައި ވެސް ވެދާނެ.“\n40 ގަމަލީލުގެ މި ބަސްތަކަށް ބަނީއިސްރާއީލުގެ ވެރިން އެއްބަސްވިއެވެ. ދެން އެމީހުން އީސާގެފާނުގެ މަންދޫބުން އަނބުރާ އެތަނަށް ގެނެސް އެމީހުންގައިގައި ތެޅުމަށް ނިޔާކަނޑައެޅިއެވެ. އަދި ހަމަ އެވަގުތު ބައިތުލް މަޤްދިސްގެ ސިފައިން އެމީހުންގައިގައި ހަންމުށިއެޅިއެވެ. އެއަށް ފަހު ދެން ދުވަހަކު ވެސް އީސާގެފާނުގެ ނަމުގައި އެއްވެސް ވާހަކައެއް ނުދެއްކުމަށް އަމުރުކޮށް އިންޒާރުކޮށްފައި އީސާގެފާނުގެ މަންދޫބުން ފޮނުވާލިއެވެ. 41 އީސާގެފާނުގެ މަންދޫބުން އެ ކޯޓުން އެނބުރި ދިޔައީ އުފާކުރަމުންނެވެ. އެއީ އެމީހުންނަކީ އީސާގެފާނުގެ ޙައްޤުފުޅުގައި އަނިޔާ ލިބުން އެކަށީގެންވާ ބަޔަކު ކަމުގައި މާތްރަސްކަލާނގެ ދެކެވޮޑިގެންވީތީއެވެ. 42 އަދި އެއަށް ފަހު ކޮންމެދުވަހަކު އެމީހުން ބައިތުލް މަޤްދިސްގައާއި އަދި މީސްތަކުންގެ ގޭގޭގައި ވެސް މީސްތަކުންނަށް ކިޔަވާދެމުން ގެންދިޔައެވެ. އަދި އީސާގެފާނަކީ މާތްރަސްކަލާނގެ ހޮއްވަވާ ޚާއްސަކުރައްވާ މީސްތަކުން ދިންނެވުމަށް ފޮނުއްވި އަލްމަސީޙު❖ އަލްމަސީޙު: ހިބްރޫ ބަހުން މިލަފްޒުގެ މާނައަކީ މާތްރަސްކަލާނގެ ކަނޑަ އަޅުއްވާފައިވާ ނޫނީ ޚާއްސަ ކުރައްވާފައިވާ މީހާއެވެ. ގުރީކު ބަހުން އަލްމަސީޙުއަށް ކިޔެނީ ކުރިސްޓޮސް އެވެ. މާތްރަސްކަލާނގެ ދުނިޔެ ފެށުނީއްސުރެން ރަސޫލު ބޭކަލުން މެދުވެރި ކުރައްވާ އެކަލާނގެ އަލްމަސީޙު ފޮނުއްވާނެ ކަމުގައި މީސްތަކުންނަށް އަންގަވަމުން ގެންދެއްވި އެވެ. އެހެން ކަމުން މާތްރަސްކަލާނގެ ކިބަފުޅަށް އީމާންވީ މީސްތަކުން އަލްމަސީޙު ދުނިޔެއަށް ވަޑައިގަތުމުގެ އިންތިޒާރުގައި ތިއްބެވެ. އަލްމަސީޙު އަކީ އެމީހުންގެ ރަށްތައް ރައްކާތެރި ކޮށްދީ އަދާވާތްތެރިންގެ ކިބައިން ސަލާމަތް ކޮށްދޭނެ ބޭކަލެއް ކަމުގައެވެ. އަދި އެ ބޭކަލަކީ ހަމަ އެކަނި ރަސޫލެއް ނޫން ކަމަށެވެ. އެ ބޭކަލަކު ވާނީ ރަސްކަލަކަށް ކަމަށް ވެސް މެއެވެ. މިއީ ބަނީއިސްރާއީލުންނަށް މާތްކަލާނގެ ކުރައްވާފައިވާ ވައުދުފުޅެއް ވީމައެވެ. ރަސޫލު ބޭކަލުން އަންގަވައިފައި ވަނީ އަލްމަސީޙު ވަޑައިގަންނަވާނީ މާތްރަސްކަލާނގެ ރަސްކަންފުޅު ޤާއިމު ކުރެއްވުމަށްޓަކައި ކަމަށެވެ. އެކަލޭގެފާނު މީސްތަކުންގެ ބަލިތަކުން ފަސޭހަކުރައްވާ ފާފަވެރިކަމުން މިންޖުކޮށް ދިންނެވުމަށެވެ. އަދި އަލްމަސީޙުއަށް އަނިޔާ އާއި ވޭން ލިބިވަޑައިގެން އަވަހާރަވާނެ ކަމަށެވެ. ނަމަވެސް ތިން ވަނައަށް ވާ ދުވަހު އެކަލޭގެފާނު އަލުން ދިރި ދުނިޔެއަށް ވަޑައިގަންނަވާނެ ކަމަށެވެ. މީސްތަކުން އަލްމަސީޙު ޤަބޫލުކޮށް އެކަލޭގެފާނުގެ ނަންފުޅުގަނެ ދުޢާކޮށް އެދުމުން މާތްރަސްކަލާނގެ އެމީސްތަކުންގެ ފާފަތައް ފުއްސަވާނެ ކަމަށެވެ. ރަސޫލު ބޭކަލުން އަލްމަސީޙުއާއި މެދު ބަޔާން ކުރެއްވި ހުރިހާ ކަމެއް އީސާގެފާނު މިދުނިޔެއަށް ވަޑައިގަތުމުން އެބޭކަލުން އެވިދާޅުވި ފަދައިން ހިނގާ ދިޔަ އެވެ. އެއީ އީސާގެފާނަކީ އެތައް ޒަމާނަކުންސުރެން އެރަސޫލުބޭކަލުން އެބޭކަލަކާއި މެދު އަންގަވަމުން ގެންދެވި އަލްމަސީޙުއެވެ. ކަމުގައި އަންގަމުން ގެންދިޔައެވެ.\n❖5:17 ސާދުސީން: މި މީހުންނަކީ ބަނީއިސްރާއީލުގެ ދީނުގެ މަޒުހަބެކެވެ. އެމީހުން ޤިޔާމަތް ވާނެކަމެއް ޤަބޫލެއް ނުކުރެއެވެ. އަދި މަރުވުމަށް ފަހު އަލުން ދިރި ނިމުމެއް ނުވާ ދުނިޔެއާއި ކުރިމަތި ލާން ޖެހޭނެ ކަމަކަށް ވެސް އެމީހުން ޤަބޫލެއް ނުކުރެއެވެ. ބަނީއިސްރާއީލުގެ މުއްސަނދިން މިމީހުންނަށް ވަރަށް ބޮޑަށް ތާއީދުކުރިއެވެ.\n❖5:19 މަލާއިކަތުން: މަލާއިކަތުންނަކީ މާތްރަސްކަލާނގެ އަންގަވާ ކަންކަމާއިގެން ފޮނުއްވޭ އެކަލާނގެ އުފެއްދެވި ބޭކަލުންނެވެ. މިއީ އިންސާނުން ނޫން ނަމަވެސް ބައެއްފަހަރު އެބޭކަލުން އިންސާނުންގެ ސިފައިގައި ވަގުތީ ގޮތަކުން ތިއްބަވައެވެ. މާތްރަސްކަލާނގެ މަލާއިކަތުން މީހުންގެ ގާތަށް ފޮނުއްވައިގެން މީހުންނަށް އެހީވެ ދެއްވާ އަދި ބައެއް މުހިންމު ހާދިސާތަކުގެ ޚަބަރު ދެއްވަ އެވެ.\n❖5:21 ބަނީއިސްރާއީލުގެ ދީނީކޯޓު: އީސާގެފާނުގެ ޒަމާނުގައި ބަނީއިސްރާއީލު ވީ ރޯމުސަރުކާރުގެ އަތްދަށުގައެވެ. ނަމަވެސް ބަނީއިސްރާއީލު މީހުންގެ އަމިއްލަ ޝަރީއަތްތަށް ކުރުމަށް ވާ ޚާއްސަ ދީނީކޯޓެއް ވިއެވެ. އެކޯޓުގައި ހިމެނެނީ 17 މެމްބަރުންނެވެ. އޭގެތެރޭގައި ހިމެނެނީ އިމާމުންނާއި، ދީނުގެބޮޑުންނާއި، އެދުރުންނާއި އަދި އުއްތަމަ އިމާމެވެ. ރޯމުސަރުކާރުން މިކޯޓަށް ބަނީއިސްރާއީލު މީހުންގެ މައްޗަށް ބާރުހިންގުމަށް ވަރަށް ބޮޑަށް ވެސް ދޫދީފައިވިއެވެ. ނަމަވެސް މިކޯޓުން މީހުންގެ މައްޗަށް މަރުގެ ޙުކުމް ކުރުމުގެ ހުއްދައެއް ނޯވެއެވެ.\n❖5:42 އަލްމަސީޙު: ހިބްރޫ ބަހުން މިލަފްޒުގެ މާނައަކީ މާތްރަސްކަލާނގެ ކަނޑަ އަޅުއްވާފައިވާ ނޫނީ ޚާއްސަ ކުރައްވާފައިވާ މީހާއެވެ. ގުރީކު ބަހުން އަލްމަސީޙުއަށް ކިޔެނީ ކުރިސްޓޮސް އެވެ. މާތްރަސްކަލާނގެ ދުނިޔެ ފެށުނީއްސުރެން ރަސޫލު ބޭކަލުން މެދުވެރި ކުރައްވާ އެކަލާނގެ އަލްމަސީޙު ފޮނުއްވާނެ ކަމުގައި މީސްތަކުންނަށް އަންގަވަމުން ގެންދެއްވި އެވެ. އެހެން ކަމުން މާތްރަސްކަލާނގެ ކިބަފުޅަށް އީމާންވީ މީސްތަކުން އަލްމަސީޙު ދުނިޔެއަށް ވަޑައިގަތުމުގެ އިންތިޒާރުގައި ތިއްބެވެ. އަލްމަސީޙު އަކީ އެމީހުންގެ ރަށްތައް ރައްކާތެރި ކޮށްދީ އަދާވާތްތެރިންގެ ކިބައިން ސަލާމަތް ކޮށްދޭނެ ބޭކަލެއް ކަމުގައެވެ. އަދި އެ ބޭކަލަކީ ހަމަ އެކަނި ރަސޫލެއް ނޫން ކަމަށެވެ. އެ ބޭކަލަކު ވާނީ ރަސްކަލަކަށް ކަމަށް ވެސް މެއެވެ. މިއީ ބަނީއިސްރާއީލުންނަށް މާތްކަލާނގެ ކުރައްވާފައިވާ ވައުދުފުޅެއް ވީމައެވެ. ރަސޫލު ބޭކަލުން އަންގަވައިފައި ވަނީ އަލްމަސީޙު ވަޑައިގަންނަވާނީ މާތްރަސްކަލާނގެ ރަސްކަންފުޅު ޤާއިމު ކުރެއްވުމަށްޓަކައި ކަމަށެވެ. އެކަލޭގެފާނު މީސްތަކުންގެ ބަލިތަކުން ފަސޭހަކުރައްވާ ފާފަވެރިކަމުން މިންޖުކޮށް ދިންނެވުމަށެވެ. އަދި އަލްމަސީޙުއަށް އަނިޔާ އާއި ވޭން ލިބިވަޑައިގެން އަވަހާރަވާނެ ކަމަށެވެ. ނަމަވެސް ތިން ވަނައަށް ވާ ދުވަހު އެކަލޭގެފާނު އަލުން ދިރި ދުނިޔެއަށް ވަޑައިގަންނަވާނެ ކަމަށެވެ. މީސްތަކުން އަލްމަސީޙު ޤަބޫލުކޮށް އެކަލޭގެފާނުގެ ނަންފުޅުގަނެ ދުޢާކޮށް އެދުމުން މާތްރަސްކަލާނގެ އެމީސްތަކުންގެ ފާފަތައް ފުއްސަވާނެ ކަމަށެވެ. ރަސޫލު ބޭކަލުން އަލްމަސީޙުއާއި މެދު ބަޔާން ކުރެއްވި ހުރިހާ ކަމެއް އީސާގެފާނު މިދުނިޔެއަށް ވަޑައިގަތުމުން އެބޭކަލުން އެވިދާޅުވި ފަދައިން ހިނގާ ދިޔަ އެވެ. އެއީ އީސާގެފާނަކީ އެތައް ޒަމާނަކުންސުރެން އެރަސޫލުބޭކަލުން އެބޭކަލަކާއި މެދު އަންގަވަމުން ގެންދެވި އަލްމަސީޙުއެވެ.


Vaahaka: Ibrahim ge Huvafen (part-6) - vNews.mv\nވާހަކަ: އިބުރާހިމްގެ ހުވަފެން (ޕާޓް-6)\nއައިޝަތު އިބްރާހީމް 28 January 2021, 12:53\n"މިވާހަކަ ބިނާކޮށް ލިޔެފައިމިވަނީ ހަގީގީ ހާދިސާއެއްގެ މައްޗަށެވެ. 2004 ވަނަ އަހަރު އަޅުގަނޑު ތ. އަތޮޅުގެ ރަށްތަކަށް ކުރި ޒިޔާރަތެއްގައި އެއަތޮޅު ރަށަކުން ދިމާވި ދެމީހަކު، ލޯބިވިތާ 45 އަހަރު ފަހުން ކުރެވުނު ކައިވެންޏެއްގެ މައްޗަށް ބިނާ ކޮށެވެ. މިދެމީހުންގެ ލޯބީގެވާހަކަ އެދުވަސްވަރު "ފިޔެސް" މަޖައްލާގައި އަޅުގަނޑު ޝާއިއު ކުރީމެވެ.\nރާއްޖޭގެ ދެކުނުން ތަޖުރިބާ ކުރެވުނު މިވާހަކަ މިހާރު މިވަނީ އުތުރަށް ބަދަލު ކުރެވިފައެވެ. އަދި ވާހަކައިގައި އުޅޭ މީހުންގެ ނަންތަކާއި ރަށްވެސް މިވަނީ ބަދަލު ކުރެވިފައެވެ. މިހާރު މިވާހަކައިގެ ނަމަކީ އިބްރާހިމްގެ ހުވަފެނެވެ. މިވާހަކައިން އެނގިގެންދާނެ އެއް ހަގީގަތަކީ ސާފު ތެދުވެރި ލޯތްބަކީ ކިތަންމެ ދުވަހެއް ވިއަސް ހިތުން ފިލުވާލަން ދަތި އަސަރު ހުރި ވަރުގަދަ ބާރެއް އެކުލެވޭ ގުޅުމެއް ކަމެވެ"\n(21 ޖެނުއަރީ 2021 އާ ގުޅޭ)\nއިބުރާހިމު، ގަދަ އަވީގައި ޚިޔާލެއް ފިކުރެއްނެތި އެތައްއިރަކު ހުރެއްޖެވެ. މޫނުން އޮށްދާ ހިއްލައި، ލައިގެންހުރި ގަންޖުފަރާސް ތެމެންދެން ހުރުމަށް ފަހު ހިޔަލަށް ވަދެއްޖެއެވެ. މީހާ ހީވަނީ ފެންވަޅެއް ދިޔަހިއްކަން އޮވެފައި އަރާ ހުރި ހެންނެވެ. ތަނެއްގައި އިށީންނާކަށް ވެސް ނޫޅެއެވެ. އަދިވެސް ހުރީ ކޮއްޅަށެވެ.\nބުދެއްހުރިހެން އެތައް އިރަކު ހުރިފަހުން، ދޯނީގެ ފަޅުވެރިއަކަށް އިބުރާހިމު ހުރިގޮތް ފެނިގެން ކައިރިއަށް އަތުވެއްޖެއެވެ. އަދި ކޮނޑުގައި ހިފާ ތަޅުވައިލާފައި ބުންޏެވެ. [އިބުރާހިމަށް ކިހިނެއް ވެފައިތަ ތިޔަހުރީ! މުޅި މީހާ ތެމި ފޯވެފައި، ބަލީތަ! ކަމެއްވީތަ! ބުނެބަލަ ފެންތައްޓެއް ގެނެސް ދެންތަ؟] އިބުރާހިމު ބޯޖަހައިލިއެވެ.\nފަޅުވެރިޔާ ދުވެފައި ގޮސް ފެންތައްޓެއް ގެނެސް ދިނުމުން ތުންޖެހިގޮތަށް އެއްނޭވާއިން ބޮއި ހުސްކޮށްލައިފިއެވެ. އޭނާ އިބުރާހިމުގެ އަތުގައި ހިފައިގެން ގޮސް ގޮޑިއެއްގައި ބައިންދައިފިއެވެ.\nކަޅި ޖަހައިނުލައި މި މަންޒަރު ބަލަން ހަލީމަ އިނެވެ. އިބުރާހިމަށް އެކަން އެއްގޮތަކަށް ވެސް އިހުސާސެއް ނުވެއެވެ. އޭނާގެ ޚިޔާލާ ފިކުރުހުރީ ކޮން ދިމާއަކަށްކަން އޭނާއަކަށް ވެސް ނޭނގެއެވެ. ބައެއް ފަހަރު ހަލީމަ އޭނާއަށް ލިބުނީއޭ ވެސް ހިތަށް އަރައެވެ. އަނެއްބައި ފަހަރު އެއީ ހުވަފެނެކޭ ވެސް ހިތަށް އަރައެވެ. އަދި ބައެއް ފަހަރަށް ހަލީމަ އޭނާގެ އަތުގައި ގަސްދުގައި ހިފީއޭ ވެސް ހިތަށް އަރައެވެ. މިގޮތަށް އިންދާ ލޯމެރެން ފަށައިފިއެވެ.\nއިބުރާހިމު އިޝާ ނަމާދަށް ދިއުމަށް ޓަކައި ގެއިން ނުކުމެގެން ހިނގައިގަންތަނާ ފަހަތުން އައި މީހަކު އިބުރާހިމުގެ އަތުގައި ހިފައިފިއެވެ. ފަސް އެނބުރި ބަލައިލިއިރު އެއީ ހަލީމައެވެ. އިބުރާހިމަށް ބަހެއް ނުބުނެވި އުޅެނިކޮށް ހަލީމަ ބުނެފިއެވެ. [އަހަރެންނާ އިންނަން ކެރޭނެތަ؟]\n[އާނ އަހަރެން ބޭނުން... ބޭނުން ވަރަށް ބޭނުން... ރުހިގަބޫލު...!] މިހާތަނަށް ބުނިތަނާ ކައިރީގައިއިން މީހަކު އިބުރާހިމުގެ ފައިގައި ހިފާ ތަޅުވައިގަންފައި ބުންޏެވެ. [ބަލަ އިބުރާހިމާ މޮޔަވީތަ؟] މިއަޑަށް ކުއްލިއަކަށް ހޭލެވިގެން ދެ ލޯ ބޮޑުކޮށްގެން އިނދެ ދެކޮޅު ހޯދައި ބަލަން ފަށައިފިއެވެ.\nބަހެއް ނުބުނެ އިނދެފައި އަމިއްލައަށް ހިތާހިތާ ކިޔަން ފެށިއެވެ. މިއީ ހުވަފެނެއް ޙަޤީޤަތެއް ނޫން.....މިއީ ރޭގަނޑެއްވެސް ނޫން މިއީ ރަށެއްވެސް ނޫން މިއީ ދޯނި.. މިއީ ހުވަފެނެއް...... މިހެން ކިޔަމުން ވަށްކަޅިން ހަލީމައާ ދިމާއަށް ބަލައިލިއެވެ. ހަލީމައަށް ވެސް އެ ވަގުތު ބަލައިލެވުނެއެވެ. ހީވަނީ ކަރަންޓުގައި ޖެހިގެން މީހަކު ސިހުނު ހެންނެވެ. އިބުރާހިމުގެ ލޯލިތައް ކޮޅަށް ޖެހުނެވެ. ދުވަސްވެ ގައިބާރު ދެރަވަމުން ދިޔައަސް ލޯބީގެ އިހުސާސްތަކުގެ މަތިން ހަނދާންވާ ފަހަރު ގިނަ މީހުންނަށް މިފަދަ ގޮތްތައް ވެއެވެ.\nއިބުރާހިމަކީ ދަތުރު މަތީގައި ހެލިފެލިވެ މަޖާކޮށް އުޅޭމީހަކަށް ވިއަސް މިއަދު އިބުރާހިމު ފެންނަނީ ޖެހިބުދެއްހެން ހިމޭނުން އިންނަތަނެވެ. އިސް އުފުލައި، މީހަކަށް ބަލައިލާ ގޮތެއްވެސް މިއަދަކު ނެތެވެ. އިބުރާހީމުގެ ފިކުރާ ޚިޔާލު ހުރީ ހަމަ އެންމެ ދިމާ އަކަށެވެ. އެއީ ހަލީމައެވެ. އިބުރާހިމުގެ މިލްކަކަށް ހަލީމަ ހެދުމެވެ.\nދޯނި ރަށާ ގާތްވަމުން އައިއިރު ހަލީމަގެ މޫނުމަތިން އުފާވެރި ކަމަށްވުރެ ބޮޑަށް ފެންނަނީ ކަމަކާ ފިކުރު ކުރާތަނެވެ. ބުނެދޭން ނޭނގޭ ގޮތްތަކެއް ވާހެން ވެސް ބައެއް ފަހަރަށް ހަލީމައަށް ހީވެއެވެ. މިކަން އެނގޭ އިތުރު މީހަކު ނެތެވެ.\nދޯނި އިހަވަންދުއަށް ލެފުމާއެކު އެންމެ އަވަހަށް ދޯނިން ފޭބި މީހަކީ އިބުރާހިމެވެ. ފޭބީކީވެސް ނޫނެވެ. ފާލަމާ ގާތް ކުރިވަގުތު ފުންމައިލީ އެވެ. ފައި ބިމުގައި ޖެހުމާއެކު ހަރުކޮށް ހިނގައިގެންފިއެވެ. ގެންދިޔަ ދަބަސްވެސް ދޯނީގައި ހުއްޓެވެ. އޭގެ މަތިންވެސް ހަނދާނެއް ނެތެވެ.\nދޯނީގެ ކައްޕިތާނަށް އިބުރާހިމުގެ ހަރަކާތްތައް ފެނުމުން ކޮންމެވެސް ކަމެއްވެގެން އުޅޭހެން ހީވެގެން ދެތިން ފަހަރަކު ގޮވައިވެސް ލިއެވެ. އަޑު އިވޭކަމަކަށް ވެސް އިބުރާހިމު ނުހެދިއެވެ. އޭނާއަށް ހީވަނީ އެހެން މީހުންނަށް މިކަން އެނގެނީ ހެންނެވެ. ހިތުގައި އުފެދުނު ވަސްވާސްތަކުން ބޮލަށް އެނބުރުން އަރައި މޫނުމައްޗަށް އަނދިރިވެ ގެއާއި ވަރަށް ކައިރިވެފައި ހުއްޓައި ވެއްޓިއްޖެއެވެ. މިތަންފެނު ބަޔަކު އިބުރާހިމު ނަގައިގަނެގެން ގެއަށް ވައްދައިފިއެވެ.\nޞިއްޙީ މަރުކަޒުގެ ކައިރީގައި ހަލީމަ މަޑުކޮށްލައިގެން ހުރީ ކުޑަދުވަހުން ފެށިގެން ހަލީމަގެ އެންމެ ގާތް އެކުވެރި ޚަދީޖާ އަންނަން ދެނެވެ. ހަލީމަގެ ފުރަގަހުން ޚަދީޖާ އައިސް ޕޮއް ގޮއްވާލުމާއެކު ހަލީމައަށް ހީވީ މެޔަށް ފެން އެއްޗެއް އަޅައިލި ހެންނެވެ."މަގޭ ރަންގަނޑާ ހަލީމާ.. ކީއްކުރަންތަ މިތަނަށް އަންނަން ބުނީ ؟\nހައްވާ މިއީ ސިއްރެއް މިވާހަކަ އިހަށް ނުދައްކާތި؟ އަހަރެން މިތަނަށް މިއައީ އިބުރާހިމަށް ގޮވާލަން އޭނާ މިއަދު ފިއްލަދޫން އައިތަނުން ޚަބަރު ހުސްވެގެން މިތަނަށް ގެނައީ އެހެންވެ އޭނާއަށް ގޮވާލަން މިއައީ،"\n[ތީ މީހުންނަށް އަންގަން ނުވާވަރުގެ ވާހަކައެއްހޭ؟] ޚަދީޖާ ބުނުމާއެކު ހަލީމާ ބުންޏެވެ.\n"ޚަދީޖާއަށް ވެސް ރަނގަޅަށް އެނގޭނެ އަހަރެންގެ ފުރަތަމަ ލޯބިވެރިއަކީ އިބުރާހިމުކަން، ދެ އާއިލާގެ ދެމެދު އުފެދިފައިވާ ފިތުނަ އަހަރެމެންގެ ކައިވެންޏަށް ހުރަހަކަށް ވީ، އެބަވިސްނަން އަދި މިއަދުގެ ހާދިސާއަކީ ވެސް އަހަރެންނާ ހެދި ދިމާވި ކަމެއްކަމަށް އަހަރެން ޤަބޫލު ކުރަނީ، އޭނާއަށް ގޮވާލަން މިއައީވެސް އަވަސް ފަރުވާއެއް ލިބި އޭނާ ގަދަ ވެދާނެ ކަމުގެ އުންމީދުގައި"\nޚަދީޖާ ބުންޏެވެ. [އަހަރެން އަބަދުވެސް ހަލީމަގެ ސިއްރުތައް ހިފަހައްޓާ ދޭނަން.]\nޞިއްޙީ މަރުކަޒުގައި އެނދުމަތިކޮށްފައި އިބުރާހިމު އޮތްތަނަށް ހަލީމަ ވަންއިރު އިބުރާހިމުގެ އެންމެ ދޮށި ފިރިހެން ދަރިފުޅު ނާފިޒު އޭނާގެ ބައްޕަގެ ބުރަކަށީގައި ފިރުމާލަ ފިރުމާލަ ހުއްޓެވެ. އިބުރާހިމު އޮތީ އެނދުގެ ބިއްދޮށަށް އެނބުރިއެވެ. ހަލީމާމެން އެނދުކައިރިއަށް އައިސް ހުއްޓުމާއެކު ނާފިޒު އޭނާގެ ބައްޕައަށް ގޮވައިލިއެވެ.\n"ބައްޕާ މިތިބީ ބައްޕަ ދެކެލަން އައިސް ތިބި ބައެއް މިފަރާތަށް އެނބުރި ބަލަ"\nއިބުރާހިމު މަޑުމަޑުން މަގަތައް އެނބުރުނެވެ. އަދި މެރިފައިވާ ލޯ ހުޅުވައިލިއެވެ. އެވަގުތު ހަލީމަ، އިބުރާހިމު ބާއްވާފައި އޮތް އެނދާ ކައިރި ވެލިއެވެ. އަދި ބުންޏެވެ. އިރާދަކުރެއްވިޔާ ދެންވާނީ ރަނގަޅު މާބޮޑަށް ފިކުރު ބޮޑު ނުކުރާތި ކޮންމެ އަޅަކުވެސް ހެޔޮނިޔަތުގައި ކުރާ މަސައްކަތް މާތްރަސްކަލާނގެ އިރާދަފުޅާއެކު ކާމިޔާބު ވާނެއެވެ.\nއެވަގުތު އިބުރާހިމުގެ މޫނު މައްޗަށް ލުއި ހިނިތުން ވުމެއް ވެރިވިއެވެ. އަދި ކަޅި ޖަހައިނުލައި ހަލީމަގެ މޫނަށް ބަލަން އޮތެވެ. އެވަގުތު ހަލީމަގެ ލޮލުން ވެސް ކަރުނަ ހިލުނެވެ. ގިނައިރު މިގޮތަށް ހުރެއްޖެނަމަ އަމިއްލަ ނަފުސުގެ މައްޗައް ބާރު ނުފޯރުވި ހިތުގައި ޖަހަމުންދާ ވިންދު ބަސްތަކެއްގެ ގޮތުގައި ބޭރަށް ނުކުމެދާނެ ކަމުގެ ބިރަށްޓަކައި ހަލީމަ އެތަނުން ދިއުމަށްގަސްދު ކޮށްފިއެވެ.\n"މިހިރީ އިބުރާހިމަށް އަހަރެން ގެނެސްދިން ހަދިޔާއެއް. މީގައި ޖޫހާ، އާފަލާ، އޮރެންޖު ހުންނާނެ، އަވަހަށް ރަނގަޅުވާނީ ރަނގަޅު ކާނާ ކައިގެން، ދެން މިވަގުތު ގޮސްލަނީ"\nހަލީމަ އެ ވާހަކަތައް ބުނަމުން ދިޔައިރު އަޑުގައި ކުރަކިކަމެއް ހުރިކަން ޚަދީޖާއަށް ރަނގަޅަށް ވިސްނުނެވެ. ހަލީމަ ވާހަކަދެއްކީ އިސްދަށަށް ޖަހައިގެން ހުރެއެވެ. އެކަމަކު ދާންވެގެން ހިނގައި ގަންނަމުން އިބުރާހިމާ ދިމާއަށް ހަލީމަ ބަލައި ލިއެވެ. އެވަގުތު އިބުރާހިމު ބޯޖަހައިލިއެވެ. އަދި ހަލީމަ ހިނިތުންވެލިއެވެ. (ނުނިމޭ)\nއެޑިޓަރުގެ ނޯޓު: މިވާހަކައިގެ7ވަނަ ބައި ޝާއިއު ކުރެވޭނީ ދެން އަންނަ ބުރާސްފަތި ދުވަހުއެވެ.\nވަރަށް ސަޅި ވާހަކައެއް\nއިބުރާހިމު ކަޑަވީމަތާ ކުރިންވެސް ކެޓީ. ދެން ސާޅީހަކަށް އަހަރު ފަހުން އަނެއްކާ ލޯބި ތިއޮތީ އާލާވެފަ ކަމަށްވާނީ.. މިފަހަރު ވެސް ތިހާ ފިނޑިކޮށް އުޅެންޏާ ކަޓާފާނެ. އެކަމު ލިއުންތރިއާ އެހެންނުހަދާތި\nމިހާރު މަވެސް ބޭނުންވަނީ އިބްރާހިމަށް ކާމިޔާބު ވެގެން ވާހަކަ ނިމެން. ކިހާދުވަހެއް އެފަކީރު އެ ދިގު އިންތިޒާރުގަ ހުންނަތާ،\nހަގީގީ ދިވެހި ވާހަކަތައް ކިޔާލުމުން ލިބޭ ހިތްހަމަޖެހުން ވަރަށް ބޮޑު\nލައްކަ ލޯބީގެ އަސަރު އެބަހުރި


ފަޤީރު ޤައުމުތަކަށް ލިބެނީ މުއްދަތު ހަމަވާން ކައިރިވެފައިވާ ވެކްސިން ފަޤީރު ޤައުމުތަކަށް ލިބެނީ މުއްދަތު ހަމަވާން ކައިރިވެފައިވާ ވެކްސިން\nފަޤީރު ޤައުމުތަކަށް ލިބެނީ މުއްދަތު ހަމަވާން ކައިރިވެފައިވާ ވެކްސިން\nނައިޖީރިޔާގެ ވެރިރަށް އަބޫޖާގައި މުއްދަތު ހަމަވާން ކައިރިވެފައިވާ ކޯވިޑް-19ގެ ވެކްސިންގެ ޑޯސްތައް ނައްތާލަނީ / ފޮޓޯ: ރޮއިޓަރސް\nފަޤީރު ޤައުމުތަކަށް ގިނައިން ލިބެނީ މުއްދަތު ހަމަވާން ކައިރިވެފައިވާ ކޯވިޑް-19ގެ ވެކްސިންކަމަށް ކުޑަކުދިންގެ ހައްޤުތަކަށް މަސައްކަތްކުރާ އދގެ އިދާރާކަމަށްވާ ޔުނިސެފުން ބުނެފިއެވެ.\nވިލާތުގެ ޤާނޫނުހަދާ މަޖިލީހަށް ޔުނިސެފުން ދީފައިވާ މަޢުލޫމާތުތަކުގައި ބުނެފައިވަނީ މިދިޔަ މަހު އެކަނިވެސް މުއްދަތު ހަމަވެފައިވާ ވެކްސިންގެ 100 މިލިޔަން ޑޯސް ފަޤީރު ޤައުމުތަކުން ނައްތާލާފައިވާކަމަށެވެ. އަދި ވެކްސިންގެ އެ ޑޯސްތައް ފޯރުކޮށްދީފައިވަނީ ފަޤީރު ޤައުމުތަކަށް ޚާއްޞަކޮށްގެން ދުނިޔޭގެ ޞިއްޙަތު ޖަމުޢިއްޔާއިން ޤާއިމުކޮށްފައިވާ ކޮވެކްސް މަޝްރޫޢުގެ ދަށުންކަމަށްވެސް ޔުނިސެފުން ބުނެފައިވެއެވެ. އެހެންކަމުން ގިނަ ޑޯސްތަކެއް ފަޤީރު ޤައުމުތަކަށް ފޯރުކޮށްދިން ނަމަވެސް ބޮޑެތި އާބާދީތަކަށް ވެކްސިން ދިނުމުގެ މަޤްޞަދު ޙާޞިލްނުވާކަމަށް ޔުނިސެފުން ބުނެއެވެ.\nކޮވެކްސް މަޝްރޫޢުގެ ދަށުން ދުނިޔޭގެ 150 ޤައުމަކަށް ގާތްގަނޑަކަށް 1 ބިލިޔަން ޑޯސްވަނީ ފޯރުކޮށްދީފައެވެ. ނަމަވެސް ގިނަ ޤައުމުތަކަށް މުއްދަތު ހަމަވާން ކައިރިވެފައިވާ ޑޯސްތައް ލިބުމުގެ އިތުރުން ގަނޑުކޮށް ވެކްސިން ބެހެއްޓޭނެ އިންތިޒާމުތަކެއް ގިނަ ޤައުމުތަކުގައި ޤާއިމުކުރެވިފައެއް ނުވެއެވެ. އަދި ވެކްސިންނާމެދު ޢާއްމުންގެ ހޭލުންތެރިކަން ކުޑަވުމުގެ ސަބަބުން ވެކްސިން ޖެހުމަށް ބައެއް ޤައުމުތަކުން ބޮޑު ތަރުހީބެއް ލިބިފައެއް ނުވެއެވެ.\nޔުނިސެފުގެ ތަފާސްހިސާބުތަކުން ދައްކާ ގޮތުގައި ކޯވިޑް-19ގެ ވެކްސިންގެ 681 މިލިޔަން ޑޯސް ފަޤީރު 90 ޤައުމަކަށް ފޯރުކޮށްދީފައިވެއެވެ. ނަމަވެސް އެފްރިކާގެ ބޮޑެތި އާބާދީތައް އޮންނަ ޤައުމުތައްކަމަށްވާ ނައިޖީރިޔާއާއި ކޮންގޯ ހިމެނޭހެން 30 ޤައުމަކުން ބޭނުންކޮށްފައިވަނީ އެ ޤައުމުތަކަށް ލިބުނު ވެކްސިންގެ ދެބައިކުޅަ އެއްބައެވެ.\n2020ވަނަ އަހަރުގެ ތެރޭގައި ކޯވިޑް-19އަށް ވެކްސިންނެއް އުފެއްދުމުން ގިނަ ޑޯސްތައް އެންމެ ފުރަތަމަ ލިބުނީ މުއްސަނދި ޤައުމުތަކަށެވެ. އަދި އެ ޑޯސްތައް ގިނަ ދުވަހަކަށް ބޭނުންނުކޮށް ނުބެހެއްޓެއެވެ. ނަމަވެސް 2021ވަނަ އަހަރުގެ ފަހުކޮޅު ފަޤީރު ޤައުމުތަކަށް ފޯރުކޮށްދިން ޑޯސްތައް ބޭނުންނުކޮށް ގިނަ ދުވަހު ބެހެއްޓޭނެކަމަށް ކޮވެކްސުން ބުނެފައިވެއެވެ.\nރައީސް ފެންފުށީ ކައުންސިލަށް ގުޅުއްވައި އެރަށުގެ ހާލަތު ބައްލަވާލައްވައިފި\nއުދައަރައި އެންމެ ބޮޑު ގެއްލުމެއްވި މަޑަވެލީގެ ހާލަތު ރައީސް ބައްލަވާލައްވައިފި\nއުދައަރާ7އަތޮޅެއްގެ 300އެއްހާ ގެއަށް ގެއްލުން\nފުލުހުންގެ އިލްތިމާސަކީ މިހާލަތުގައި ދަތުރުނުކުރުން\nރާޅަކާއެކު ފެންފުށި ތުނޑިއަށް ދަމައިގަތް ކުއްޖަކު ނިޔާވެއްޖެ


SunOnline: Noosveringe Bahdhaluvunthakuge Aneh Faraai\nނޫސްވެރިންގެ ބައްދަލުވުންތަކުގެ އަނެއް ފަރާތް\nމާޗް 27، 2020: ކޮވިޑް19ގެ ނުރައްކާ ރާއްޖެއަށް ބޮޑުވެ، މުޅި ރާއްޖޭގައި ސިއްހީ ކުއްލި ނުރައްކާ އިއުލާން ކުރީ މި މަހުގެ 12 ވަނަ ދުވަހުއެވެ. އޭގެ ކުރިން ވެސް ކޮވިޑް19ގެ ހާލަތު އޮތް މިންވަރު ސަރުކާރުން ދިޔައީ ބުނެދެމުންނެވެ. ކޮވިޑް-19ގެ ތަރުޖާމާނެއްގެ ގޮތުގުގައި ރައީސް އޮފީހުގެ އަންޑަ ސެކްރެޓަރީ މަބްރޫކް އަބްދުލް އަޒީޒް ކަނޑައެޅުމާ އެކު ކޮންމެ ދުވަހަކު އެ ބޭފުޅާ ގެންދަވަނީ މީޑިއާތަކަށް މައުލޫމާތު ދެއްވަމުންނެވެ. ހުކުރު ދުވަސް ފިޔަވައި ކޮންމެ ދުވަަކު ދެ އިރު ޕްރެސް ކޮންފަރެންސް ދެއްވައެވެ. ހުކުރު ދުވަހުގެ ރޭ ވެސް ޕްރެސް ދެއްވައެވެ. ސަރުކާރު ބަންދުކޮށް، ކެފޭތަކާއި ރެސްޓޯރަންތުތައް ބަންދުކޮށްފައިވުމުން، ގޭގައި ތިބެގެން ގިނަ ބަޔަކު މަބްރޫކް ބާއްވާ ޕްރެސް ކޮންފަރެންސްތައް ދަނީ ބަލަމުންނެވެ. މި ފޮޓޯތަކުން މި ފެންނަނީ އެ ޕްރެސް ކޮންފަރެންސްތަކުގެ އަނެއް ފަރާތެވެ -- ސަން ފޮޓޯ/ ފަޔާޒު މޫސާ


LIVE: Maruvaa Meehunge Adhadhah Huttumeh Neh, Bali Fethurumah Controleh Neh - Vaguthu\nމަރުވާ މީހުންގެ އަދަދަށް ހުއްޓުމެއް ނެތް، ބަލި ފެތުރުމަށް ކޮންޓްރޯލެއް ނެތް\nLIVE: Bali Jehey Meehunge Adhadhu Hifehehtumeh Nethi Mahchah https://t.co/qlqUpTesT5\n— Vaguthu Online (@VaguthuOnline) April 1, 2020\nBREAKING NEWS: Covid-19: France In Ithuru 509 Meehun Maruvejje https://t.co/0bMKV3vgB2\nBREAKING NEWS: Lanka In Ithuru Meehaku Maruvejje https://t.co/zfjC7DYIrk\nCovid-19 Jehumun Maamui, Inguru Beynun Kurumun E Ey Mahsala Eh Noon - WHO https://t.co/OJYShxICrj\nCOVID-19 : New York Governor Ge Varugadha Inzaarehhttps://t.co/IexLjOaQ1h\nBREAKING NEWS: Covid-19: Italy In Ithuru 727 Meehun Maruvejje https://t.co/PpLymPjpRL\nBREAKING NEWS: America In Fassivi Meehunge Adhadhu 200000 Ah Araifi https://t.co/WcqyNzXKjZ\nBREAKING NEWS: Covid-19 Bali Jehunu Meehunge Adhadhu 900000 Ah Araifi https://t.co/S7WLXJ0qdi\nBREAKING NEWS: Muvvazafun Vakikuraa Resort Thakah Sarukaaru Ge Package In Ehee Eh Nulibeyne https://t.co/u4ZR3VFodw\nBREAKING NEWS: Vazeefaa Gelley Meehunnah3Mas Dhuvasvandhen Sarukaarun Allowance Eh Dheyne https://t.co/fETUi5OCsW\nސައީދު (ބީއެމްއެލް) : މާޗް މަހުގެ 19 ވަނަ ދުވަހުގެ ކުރިން ނަގާފައި ހުރި ލޯނުތަކަށް ބީއެމްއެލް އިން މުއްދަތު އިތުރުކޮށްދޭނެ. މުޅި ބޭންކް އޮތީ ދިވެހިންނާއި ގުޅިފައި. މިކަން ކުރުމުގައި އިންޓަނޭޝަނަލް ސްޓޭންޑަޑްތަކަށް ބެލިން. ފުރަތަމަ ހަމަސް ދުވަހު ބޭންކަށް އެއްވެސް ފައިސާއެއް ދައްކާކަށް ނުޖެހޭނަން. ސެޕްޓެމްބަރުގެ ނިޔަލަށް ފުރުސަތު މިދެނީ ލޯނު ފަސްކުރުމަށް އެދުމަށް. ދެވަނަ ހަމަސް ދުވަހު ދައްކަން ޖެހޭނީ ލޯނަށް ދައްކަން ޖެހޭ ފައިސާގެ ވިހި އިންސައްތަ. ދެން އަލުން ލޯނު ދައްކަން ފަށާއިރު ކޮމްޕައުންޑް އިންޓަރެސްޓް ނުނަގާނަން. ދެން ލޯނުގެ މުއްދަތު އިތުރު ކުރާނަން.\nBREAKING NEWS: Miaharu Budget 12 Billion Rufiyya Deficit Vedhaane Kamah Lafaakohfi https://t.co/D7JzKcfI34\nފިނޭންސް މިނިސްޓަރ އަމީރު: މިއަހަރު ބަޖެޓްގައި ގައުމީ އުފެއްދުންތެރިކަން 7.5 އިންސައްތަ ކުރިއަރާނެ ކަމަށް. މިހާރުގެ ހާލަތާއި ގުޅިގެން ބަޖެޓްގެ އަންދާސާތައް ބަދަލުވެއްޖެ. ކުރީގެ ހަޤީޤަތްތަކާއި މިހާރުގެ ހަޤީޤަތްތައް ބަދަލުވެއްޖެ. ގައުމީ އުފެއްދުންތެރިކަން 5.5 އިންސައްތަ ދަށަށް ދާނެ. މިއަހަރު ފަތުރުވެރިން އަންނަ މިންވަރު މިދިޔަ އަހަރާއި ބަލާއިރު 50 އިންސައްތަ އާއި 30 އިންސައްތަ އާއި ދެމެދު އަދަދަކަށް ދަށަށް ދާނެ. 12 ބިލިއަން ރުފިޔާ ބަޖެޓް ޑެފިސިޓް ވެދާނެ.\nމަބްރޫކް: އިނގިރޭސިވިލާތުން ރާއްޖެ އަށް އައިސްފައިވާ މީހުންގެ ސާމްޕަލް ނެގުން ކުރިއަށްދާއިރު ހަޤީޤަތް އޮޅުވާލުމަށް ފޮޓޯތައް ދައުރު ކުރަމުން އެބަގެންދޭ. އެއިން އެއްވެސް ވާހަކައަކީ ތެދު ވާހަކައެއް ނޫން. ކެބިނެޓް މިނިސްޓަރުންގެ އާއިލާ މީހުންގެ ކަރަންޓީން ފެސިލިޓީތަކުގައި އެބަތިބި. 14 ވަނަ ދުވަހުން ފެށިގެން 18 ވަނަ ދުވަހާއި ހަމައަށް ރާއްޖެ އައި މީހުންގެ ތެރެއިން 45 މީހުންގެ ސާމްޕަލް ނަގައިފިން.\nThe following safeguard measures against #COVID19 will be effective from 2nd April 2020, 12pm: pic.twitter.com/qr2L1mrCT0\nޖުމްލަ 16 މަރު\nޖުމްލަ ފައްސި 3031\nޖުމްލަ 86 މަރު\nޖުމްލަ ފައްސި 2460\nޖުމްލަ ފައްސި 2071\nޖުމްލަ މަރު 50\nޖުމްލަ ފައްސި 1415\nޖުމްލަ މަރު 28\nޖުމްލަ ފައްސި 1000\nޖުމްލަ 03 މަރު\nޖުމްލަ ފައްސި 963\nޖުމްލަ މަރު 06\nޖުމްލަ ފައްސި 841\nޖުމްލަ މަރު 15\nޖުމްލަ މަރު 05\nޖުމްލަ ފައްސި 779\nޖުމްލަ ފައްސި 765\nޖުމްލަ 04 މަރު\nޖުމްލަ ފައްސި 708\nޖުުމްލަ މަރު 01\nޖުމްލަ ފައްސި 669\nޖުމްލަ މަރު 17\nޖުމްލަ މަރު 37\nޖުމްލަ ފައްސި 638\nޖުމްލަ ފައްސި 581\nޖުމްލަ މަރު 08\nޖުމްލަ ފައްސި 571\nޖުމްލަ މަރު 03\nނޮވެލް ކޮރޯނާ ވައިރަސް ބަލި (#ކޮވިޑް-19): ބެލެނިވެރިންނަށް މުހިއްމު މަޢުލޫމާތު (ދިވެހި ބަހުން).\nތިބާއާއި ތިބާގެ ދަރިންނަށް ރައްކާތެރިކަން ހޯދާނެ ގޮތްތައް ދެނެގަތުމުށް ތިރީގައިވާ ލިންކަށް ވަޑައިގަންނަވާhttps://t.co/01Oo50fFF6\n— UNICEF Maldives (@UNICEFMaldives) April 1, 2020\nMinister @ameenex met with @WHO representative to #Maldives @AMATHUR1007, to discuss further measures to be taken to curb the spread of #COVID19 in #Maldives to safeguard the people. pic.twitter.com/gQS8VTg3JH\n— Ministry of Health (@MoHmv) April 1, 2020\nLanka Gai Ulhey Dhivehinnah Foreign Ministry Ge Haassa Engumehhttps://t.co/xefOqOJB0Q\n74508 ޖުމްލަ ފައްސި\nޖުމްލަ މަރު 461\nޖުމްލަ ފައްސި 17137\nޖުމްލަ މަރު 146\nޖުމްލަ ފައްސި 10553\nޖުމްލަ މަރު 187\nޖުމްލަ ފައްސި 8251\nޖުމްލަ މަރު 239\nޖުމްލަ ފައްސި 4947\nޖުމްލަ 104 މަރު\nޖުމްލަ ފައްސި 3092\nޖުމްލަ ފައްސި 2677\nޖުމްލަ ފައްސި 16\nޖުމްލަ ފައްސި 1720\nޖުމްލަ ފައްސި 1677\n78 ފައްސި، މިއަދު މިހާތަނަށް 240\nޖުމްލަ ފައްސި 1637\nޖުމްލަ 45 މަރު\nޖުމްލަ މަރު 57\nޖުމްލަ ފައްސި 1284\nCovid-19: Fuluhunge TaskForce eh Ekulavaalaifihttps://t.co/o3EO45jFmm\nHanimaadhoo, Kaadedhdhoo Adhi Fuvahmulah Airport Haveeru6In Fashaigen Bandhu Kuraneehttps://t.co/AvStRP5rIM\nDhuniyeyge Thaareehu Gaives Ehme Bodu Lockdown India Gai...https://t.co/DUwXVZK93z\nCovid-19: Somalia ge Kureege Bodu Vazeeru Avahaara Vejjehttps://t.co/FaA9CrWtQr\nCovid-19: Gulhifalhaai Thilafusheege Kuli3Mahah Kudakohffihttps://t.co/6MZfqnUEQG\nCovid-19: Kuda Kuhjaa Maruvi Iruves Kaireegai Aailaa Meehakah Nuhurevunuhttps://t.co/O1FAdA49ur\nBREAKING : UK In Ithuru 563 Meehaku Maruvejjehttps://t.co/3dwbmc1bNK\nCovid-19: Sarukaaru Officethah Nuhulhuvaa Gothah Hamajassaifihttps://t.co/WL3vGBtt9R\nBREAKING: Netherlands In 134 Meehaku, Belgium In 123 Meehaku Maruvehjjehttps://t.co/U2RtOsq3PP\nRaees Nasheed Covid-19 Ah Test Kuravvaifihttps://t.co/QPAol0PnAC\nCovid-19: Male City Marketthah Haveeru 4:00 Ge Fahun Bandhuhttps://t.co/41s1dqhjJ8\nCovid-19: Medianet Ge Customerunnah Hiley Channelthah Libey Au Package Ehhttps://t.co/PL3gtTkr1I\nBREAKING: Covid-19 Ah Ithuru Dhivessaku Fassi (Positive) Vehjjehttps://t.co/WOe8EzwbAV\nBREAKING: Spain In Ithuru 864 Meehaku Maruvehjjehttps://t.co/j4G3RbrAmV\nBREAKING: Iran In Ithuru 138 Meehaku Maruvejjehttps://t.co/O4zZZ7RhEv\nCovid-19: Vazeefaa In Vaki Kuraa Meehunnah Hiley Gaanoonee Eheetherikan Dheyn Muhuthaz Ninmaifihttps://t.co/RANqhas0jv\nDoctoraku Covid-19 Jehumun Hospital Bandhukohffihttps://t.co/kvq7cvafxw\nMNU Ge Dhanaaluthakugai Thibi Dharivarunge2Mahuge Fee Maafukohdheefihttps://t.co/BKJRHcPjdx\nބަންގްލަދޭޝްގައި އިތުރު އެކަކު ބަލި ޖެހިގެން މަރުވެއްޖެ. މިހާތަނަށް އެ ގައުމުން ހަ މީހަކު މަރުވި. އިތުރު ތިން މީހެއްގެ ގައިން ބަލި ފެނުނު އިރު، އެ ގައުމުގައި ބަލި ޖެހުނު މީހުންގެ އަދަދު ވަނީ 54 އަށް އަރާފައި.\nޓްރިނިޑޭޑްގައި އެކަކު މަރުވެއްޖެ. އެ ގައުމުން މިހާތަނަށް މަރުވީ ހަތަރު މީހުން. އިތުރު ދެ މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 89 އަށް އަރާފައި.\nބޮލީވިއާގައި އިތުރު އެކަކު މަރުވެއްޖެ. މިހާތަނަށް ހަތް މީހުން ވަނީ މަރުވެފައި. އިތުރު އަށް މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 15 އަށް އަރާފައި.\nހޮންޑޫރާސްގައި އިތުރު ތިން މީހުން މަރުވެއްޖެ. މިހާތަނަށް އެ ގައުމުން މަރުވެފައި ވަނީ 10 މީހުން. އެ ގައުމުގައި އިތުރު 31 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 172 އަށް އަރާފައި.\nކަޒަކިސްތާނުގައި އިތުރު އެކަކު މަރުވެއްޖެ. މިހާތަނަށް އެ ގައުމުން މަރުވީ ތިން މީހުން. އިތުރު 26 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 369 އަށް އަރާފައި.\nހަންގޭރީގައި އިތުރު ހަތަރު މީހަކު މަރުވެއްޖެ. އެ ގައުމުން މިހާތަނަށް މަރުވީ 20 މީހުން. އިތުރު 33 މީހެއްގެ ގައިން ބަލި ފެނިފައިވާ އިރު، ބަލި ޖެހުނު މީހުންގެ އަދަދު ވަނީ 525 އަށް އަރާފައި.\nމެކްސިކޯގައި އިތުރު އެކަކު މަރުވެއްޖެ. މިހާތަނަށް އެ ގައުމުން މަރުވެފައި ވަނީ 29 މީހުން. އިތުރު 121 މީހެއްގެ ގައިން ބަލި ފެނިފައިވާ އިރު، ބަލި ޖެހުނު މީހުންގެ އަދަދު ވަނީ 1،215 އަށް އަރާފައި.\nއިންޑިއާގައި އިތުރު 10 މީހަކު ބަލީގައި މަރުވެއްޖެ. މިހާތަނަށް އެ ގައުމުން 45 މީހުން ވަނީ މަރުވެފައި. އިތުރު 193 މީހެއްގެ ގައިން ބަލި ފެނިފައިވާ އިރު، ބަލި ޖެހުނު މީހުންގެ އަދަދު ވަނީ 1،590 އަށް އަރާފައި.\nތައިލެންޑްގައި އިތުރު ދެ މީހަކު ބަލީގައި މަރުވެއްޖެ. މިހާތަނަށް އެގައުމުން މަރުވެފައި ވަނީ 12 މީހުން. އިތުރު 120 މީހެއްގެ ގައިން ބަލި ފެނިފައިވާ އިރު، ބަލި ޖެހުނު މީހުންގެ އަދަދު ވަނީ 1،771 އަށް އަރާފައި.\nޕޮލެންޑުގައި އިތުރު ދެ މީހަކު މަރުވެއްޖެ. މިހާތަނަށް އެ ގައުމުން މަރުވީ 35 މީހުން. އިތުރު 36 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 2،347 އަށް އަރާފައި.\nއޮސްޓްރޭލިއާގައި އިތުރު އެކަކު މި ބަލީގައި މަރުވެއްޖެ. މިހާތަނަށް އެ ގައުމުން މަރުވީ 21 މީހުން. އިތުރު 99 މީހެއްގެ ގައިން ބަލި ފެނިފައިވާ އިރު، އެ ގައުމުން މިހާތަނަށް 4،862 މީހެއްގެ ގައިން ބަލި ފެނިފައިވޭ.\nއިސްރާއީލްގައި އިތުރު އެކަކު ބަލި ޖެހިގެން މަރުވެއްޖެ. މިހާތަނަށް އެ ގައުމުން 21 މީހުން މަރުވެފައިވޭ. އިތުރު 233 މީހެއްގެ ގައިން ބަލި ފެނިފައިވާ އިރު، އެ ގައުމުން މިހާތަނަށް ބަލި ފެނުނީ 5،591 މީހުންގެ ގައިން.\nބްރެޒިލުން އިތުރު މީހަކު ބަލި ޖެހިގެން މަރުވެއްޖެ. މިހާތަނަށް އެ ގައުމުން މަރުވެފައި ވަނީ 202 މީހުން. އިތުރު 95 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 5،812 އަށް އަރާފައި.\nދެކުނު ކޮރެއާގައި އިތުރު ތިން މީހަކު މަރުވެއްޖެ. މިހާތަނަށް އެ ގައުމުން 165 މީހުން ވަނީ މަރުވެފައި. އިތުރު 101 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 9,887 އަށް އަރާފައި.\nޗައިނާގައި އިތުރު ހަތް މީހަކު މަރުވެއްޖެ. މިހާރު ބަލި ޖެހިގެން މަރުވި މީހުންގެ އަދަދު ވަނީ 3،312 އަށް އަރާފައި. އިތުރު 36 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 81،554 އަށް އަރާފައި.\nއެމެރިކާގައި އިތުރު ދެ މީހަކު ބަލި ޖެހިގެން މަރުވެއްޖެ. މިހާތަނަށް 4،055 މީހަކު ވަނީ ބަލީގައި މަރުވެފައި. އިތުރު 62 މީހެއްގެ ގައިން ބަލި ފެނިފައިވާ އިރު، ބަލި ޖެހުނު މީހުންގެ އަދަދު މިހާރު ވަނީ 188،592 އަށް އަރާފައި.\nPutin Ah Covid-19 Jehifai Huredhaane Kamuge Biru Heevejje https://t.co/Nb0BwO81aS\nCovid-19:6Dharin Balamun Dhiya Ekaniveri Maeh Ge Marun Ehmen Rovvaalaifi https://t.co/vv4dPRhOlg\nAmerica Ah Kuriah Othee Hiydhathi Dhuvasthakeh - Trump https://t.co/Udnse6lcxq\nCovid-19: Haalugai Jehi, Male' Dhookoh Mulhi Aailaa Rashah https://t.co/w5cQAj0YRi\nފާއިތުވެ 24 ގަޑިއިރުގެ ތެރޭގައި އެމެރިކާއިން 24،492 މީހަކު ކޮވިޑް-19 އަށް ފައްސިވެއްޖެ. މިއީ މިހާތަނަށް އެންމެ ގިނަ ބަޔަކު ފައްސިވި ދުވަސް. މީގެ ކުރިން އެންމެ ގިނަ ބަޔަކު ފައްސިވެފައިވަނީ މިދިޔަ މަހުގެ 30 ވަނަ ދުވަހު. އެދުވަހު ޖުމްލަ 20،297 މީހަކު ވަނީ ފައްސިވެފަ. މިހާތަނަށް އެމެރިކާއިން ކޮވިޑް-19 ޖެހިގެން ޖުމްލަ 3،883 މީހަކު ވަނީ މަރުވެފަ. އެގައުމުން ކޮވިޑް-19 ޖެހުނު 188،280 މީހުންގެ ތެރެއިން ބަލި ރަނގަޅުވެފައިވަނީ 6،461 މީހަކު. އެމެރިކާގައި ހާލުދެރަ 3،988 މީހަކު އެބަތިބި.\nBREAKING NEWS: Covid-19: America In Ithuru 865 Meehaku Maruvejjehttps://t.co/G09lUGnVja\nއެމެރިކާއިން ކޮވިޑް-19 ޖެހިގެން އިތުރު 18 މީހަކު މަރުވެއްޖެ. ފާއިތުވި 24 ގަޑިއިރުގެ ތެރެގައި އެގައުމުން މިވަނީ 726 މީހަކު މަރުވެފަ. އެއާއެކު އެގައުމުން މަރުވި މީހުންގެ އަދަދު މިވަނީ 726 އަށް އަރާފަ. އެމެރިކާއިން އިތުރު 469 މީހަކު މިވަނީ ކޮވިޑް-19 އަށް ފައްސިވެފަ. އެގައުމުން ފާއިތުވި 24 ގަޑީއިރުގެ ތެރޭޣައި 23،941 މީހަކު ފައްސިވެފައިވާއިރު، މިހާތަނަށް ޖުމްލަ 187،729 މީހަކު ވަނީ ފައްސިވެފަ\nBREAKING NEWS: Imaaraiy Kurun Manaa Gadithakeh Kanda Alhaifihttps://t.co/65pgYa1ZDU\n— Vaguthu Online (@VaguthuOnline) March 31, 2020\nBREAKING NEWS: Male' Sarahahdhugai3Meehunahvure Ginain Magumatheegai Ulhun Manaakoffihttps://t.co/HXtUlASa9L\nBREAKING NEWS: Fihaarathah Hulhuvun Manaa Gadithakeh Kanda Alhaifihttps://t.co/SHXrMzrqtj\nBREAKING NEWS: Male' Saharahahdhu Konme Dhuvahaku3Gadi Irah Furabandhu (Lockdown) Kuraneehttps://t.co/jvzLkmUovx\nއެމެރިކާއިން ކޮވިޑް-19 ޖެހިގެން އިތުރު 17 މީހަކު މަރުވެއްޖެ. ފާއިތުވި 24 ގަޑިއިރުގެ ތެރޭގައި އެގައުމުން މިވަނީ 708 މީހަކު މަރުވެފަ. އެއާއެކު އެގައުމުން މަރުވި މީހުންގެ އަދަދު މިވަނީ 3،847 އަށް އަރާފަ. އެމެރިކާއިން އިތުރު 360 މީހަކު މިވަނީ ކޮވިޑް-19 އަށް ފައްސިވެފަ. އެގައުމުން ފާއިތުވި 24 ގަޑީއިރުގެ ތެރޭޣައި 23،472 މީހަކު ފައްސިވެފައިވާއިރު، މިހާތަނަށް ޖުމްލަ 187،260 މީހަކު ވަނީ ފައްސިވެފަ\nއެމެރިކާއިން ކޮވިޑް-19 ޖެހިގެން އިތުރު 34 މީހަކު މަރުވެއްޖެ. އެއާއެކު އެގައުމުން މަރުވި މީހުންގެ އަދަދު މިވަނީ 3،807 އަށް އަރާފަ. އެމެރިކާއިން އިތުރު 887 މީހަކު މިވަނީ ކޮވިޑް-19 އަށް ފައްސިވެފަ. އެގައުމުން ފާއިތުވި 24 ގަޑީއިރުގެ ތެރޭޣައި 22،258 މީހަކު ފައްސިވެފައިވާއިރު، މިހާތަނަށް ޖުމްލަ 186،046 މީހަކު ވަނީ ފައްސިވެފަ\nBREAKING NEWS: Burundi In Covid-19 Fenijjehttps://t.co/GxwKInmHpS\nބްރެޒިލުން ކޮވިޑް-19 ޖެހިގެން އިތުރު 18 މީހަކު މަރުވެއްޖެ. އެއާއެކު އެގައުމުން ވޭތުވެދިޔަ 24 ގަޑިއިރުގެ ތެރޭގައި މަރުވި މީހުންގެ އަދަދު މިވަނީ 38 އަށް އަރާފަ. ބްރެޒިލް އިން ވޭތުވެދިޔަ 24 ގަޑިއިރުގެ ތެރޭގައި 1،089 މީހަކު ކޮވިޑް-19 އަށް ފައްސިވެފައިވާއިރު ފައްސިވި މީހުންގެ ޖުމްލަ އަދަދު މިވަނީ 5،717 އަށް އަރާފަ\nކޮވިޑް-19 ޖެހިގެން ޖަރުމަނުން އިތުރު 82 މީހަކު މަރުވެއްޖެ. އެއާއެކު އެގައުމުން ފާއިތުވި 24 ގަޑިއިރުގެ ތެރޭގައި މިވަނީ 774 މީހުން މަރުވެފަ. އެގައުމުން ފާއިތުވި 24 ގަޑިއިރުގެ ތެރޭގައި 4،805 މީހަކު ފައްސިވެފައިވާއިރު، މިހާތަނަށް ޖުމްލަ 71،690 މީހަކު ވަނީ ފައްސިވެފަ\nއެމެރިކާއިން އިތުރު 3،183 މީހަކު ކޮވިޑް-19 އަށް ފައްސިވެ، ފާއިތުވި 24 ގަޑިއިރުގެ ތެރޭގައި އެގައުމުން ފައްސިވި މީހުންގެ އަދަދު 21،371 އަށް އަރައިފި. އެމެރިކާއިން މިހާތަނަށް ޖުމްލަ 185،189 މީހަކު ވަނީ ކޮވިޑް-19 އަށް ފައްސިވެފަ\nއެމެރިކާއިން ކޮވިޑް-19 ޖެހިގެން އިތުރު 117 މީހަކު މަރުވެއްޖެ. އެއާއެކު އެގައުމުން ފާއިތުވި 24 ގަޑިއިރުގެ ތެރޭގައި މަރުވި މީހުންގެ އަދަދު މިވަނީ 632 އަށް އަރާފަ. އެގައުމުން މިހާތަނަށް ޖުމްލަ 3،773 މީހަކު ވަނީ މަރުވަފަ\nBREAKING NEWS: Covid-19: America in Record Adhadhakah Meehun Fassi Vejjehttps://t.co/i1YUG17deX\nއެމެރިކާއިން އިތުރު 1،635 މީހަކު ކޮވިޑް-19 އަށް ފައްސިވެއްޖެ. އެއާއެކު އެގައުމުން ވޭތުވެދިޔަ 24 ގަޑިއިރުގެ ތެރޭގައި ފައްސިވި މީހުންގެ އަދަދު މިވަނީ 18،188 އަށް އަރާފަ. މިހާތަނަށް އެގައުމުން ޖުމްލަ 181،906 މީހަކު ވަނީ ކޮވިޑް-19 އަށް ފައްސިވެފަ\nއެމެރިކާއިން ކޮވިޑް-19 ޖެހިގެން އިތުރު 83 މީހަކު މަރުވެއްޖެ. އެއާއެކު ވޭތިވެދިޔަ 24 ގަޑިއިރުގެ ތެރޭގައި މަރުވި މީހުންގެ އަދަދު މިވަނީ 515 އަށް އަރާފަ. މިހާތަނަށް އެގައުމުން 3،655 މީހަކު ވަނީ މަރުވެފަ\nބްރެޒިލް އިން ކޮވިޑް-19 ޖެހިގެން އިތުރު 12 މީހަކު މަރުވެއްޖެ. އެއާއެކު އެގައުމުން މަރުވި މީހުންގެ އަދަދު މިވަނީ 175 އަށް އަރާފަ. ބްރެޒިލް އިން އިތުރު 200 މީހަކު ފައްސިވެ، އެގައުމުން ފައްސިވި މީހުންގެ ޖުމްލަ އަދަދު މިވަނީ 4،830 އަށް އަރާފަ.\nކޮވިޑް-19 ޖެހިގެން ތުރުކީން އިތުރު 46 މީހަކު މަރުވެއްޖެ. އެއާއެކު އެގައުމުން 24 ގަޑިއިރުގެ ތެރޭގައި އެންމެ ގިނަ ބަޔަކު މަރުވި ދުވަހަކަށް މިއަދު މިވަނީ ވެފަ. އެގައުމުން މިހާރު އިތުރު 2،704 މީހަކު ފައްސިވެފައިވާއިރު، މިހާތަނަށް ޖުމްލަ 13،315 މީހަކު ވަނީ ފައްސިވެފަ\nCovid-19: Raajje In Docter Aku Quarantine Koffihttps://t.co/pYvlPd0xIA\nކޮވިޑް-19 ޑިސެމްބަރު މަހު ޗައިނާގައި ފެތުރެން ފެށިފަހުން ފާއިތުވެގެން މިދިޔަ ހަތަރު ވަރަކަށް މަސް ދުވަހުގެ ތެރޭގައި ކުރެވުނު މަސައްކަތުން އަދިވެސް އެކަށީގެންވާ ނަތީޖާއެއް ނުނެރެވެއެވެ. މިއަދުވެސް ރެކޯޑް އަދަދަކަށް މީހުން މަރުވެ، ގިނަ ބަޔަކަށް ބަލި ޖެހިއްޖެއެވެ.\nމިހާރު އެންމެ ބޮޑަށް ހާލަތު ގޯސްވަމުންދާ އެއް ގައުމަކީ އެމެރިކާ އެވެ. އެމެރިކާ އިން މިހާތަނަށް 180340 މީހުން ވަނީ ފައްސިވެފައެވެ. އޭގެ ތެރެއިން 3573 މީހަކު ވަނީ މަރުވެފައެވެ. އެމެރިކާ އިން މިއަދު އެކަނިވެސް 16552 މީހުން ވަނީ ކޮވިޑް-19 އަށް ފައްސިވެފައެވެ.\nBREAKING NEWS: Covid-19: Record Adhadhakah Meehun Maruvejje https://t.co/4CyLmtdiQA\nއިޓަލީވިލާތުގައި ބެލި ފެތުރުން ކޮންމެވެސް ވަރަކަށް މަޑުޖެހިފައިވާ ކަމަށް ލަފާކުރެވުނު ނަމަވެސް، މަރުވާ މީހުންގެ އަދަދު ދަނީ އިތުރުވަމުންނެވެ. ފްރާންސްގެ ހާލަތު ދަނީ ދުވަހަކަށް ވުރެ ދުވަހަކު ގޯސް ވަމުންނެވެ. ސްޕޭންގެ ހާލަތު ވެސް ދުވަހަކަށް ވުރެ ދުވަހަކު ގޯސްވެ މަރުވާ މީހުންގެ އަދަދު ދަނީ އިތުރު ވަމުންނެވެ. ނެދަލޭންޑްގެ ހާލަތު ވެސް ވަރަށް ގޯސްވަމުންދާ ކަމަށް ތަފާސް ހިސާބުތަކުން ދައްކައެވެ.\nBREAKING NEWS: Italy In Ithuru 837 Meehun Maruvejje https://t.co/A6S59thYDG\nBREAKING: Spain In Record Adhadhakah Meehun Fassive Adhi Maruvehjjehttps://t.co/npJ2axju79\nBREAKING NEWS: France In Ithuru 499 Meehun Maruvejje https://t.co/7W8qsEiXyf\nCOVID-19 : Netherlands In Ithuru 175 Meehun Maruvejjehttps://t.co/vBDxOnWh2W\nހައްޖު މޫސުން ކައިރިވަމުން އަންނައިރު ހައްޖުގެ އަޅުކަމާއި ގުޅުން ހުރި ކަންކަން މަޑުޖައްސާލަން ސައުދީ ސަރުކާރުން މިހާރު ވަނީ އެދިފައެވެ.\nBREAKING NEWS: Hajj Ge Alhukamaai Gulhunhuri Kankan Madujahsaalan Saudi In Edhijje https://t.co/PQh8Rabbol\nމިއަދު ރާއްޖެ އިން ލިބުނު ޚަބަރުތަކަށް ބަލާއިރު އަނެއްކާވެސް ސްކޫލްތަކާއި ކޮލެޖްތަކާއި ސަރުކާރު އޮފީސްތައް ބަންދުކޮށްފައި އޮންނަ މުއްދަތު އެއްހަފްތާއަށް އިތުރު ކުރަން ސަރުކާރުން ވަނީ ނިންމާފައެވެ. ރާއްޖޭގެ ހާލަތަށް ބަލާއިރު ވެސް އަދި ފެންނަނީ ބިރުވެރިކަމެވެ.\nBREAKING: Anna Hafthaagai Ves Office thah Bandhuhttps://t.co/NpGnPkatdD\nއިނގިރޭސިވިލާތުން ރާއްޖެ އައި ތިން ދުވެއްސަކު ކޮވިޑް-19 އަށް ފައްސި ވެފައި ވާއިރު ރާއްޖެ އިން ބޭރުން އަންނަ ދިވެހިން ކަރަންޓީން ކުރަން ސަރުކާރުން ނިންމުމުގެ ކުރިން މާޗް މަހުގެ 14 އިން ފެށިގެން ރާއްޖެ އައި މީހުން ޓެސްޓް ކުރަން މިހާރު ވަނީ ނިންމާފައެވެ.\nCovid-19: Raees Nasheed Himeneyhen 50 Ah Vure Gina Meehun Test Kuran Ninmaifi https://t.co/e1dBnXewMj\nއޭޕްރީލް 1, 2020 03:20\nދިވެހިރާ އްޖޭގެ ހުރިހާ މިސްކިތްތަކެ އްގަ އަދި މީހުން ދިރި އުޅޭ ގެތަކުގަ މެދުކެންޑުމެ އްނެތި ކީރިތި ގުރު އާން ކިޔަވާ ތަ އުބާވެ ގިނަގިނަ އިން ﷲ އަށް ދު އާކުރުން އިތުރު ކޮށް އަދި ކޮންމެވެސް އަދަދެ އްގެ މިސްކިތް ޖަމާ އަތުގަ ރަ އަކާތެރިވެ ނަމާދު ކުރެވޭނެ އިންތިޒާމް ހަމަޖަ އްސަވާދެ އްވުމަށް ސަރުކާރަށް ގޮވާލަން. ރަ އްކާތެރިކަމުގެ ފިޔަވަޅުތަ އް އެހެނިހެން ކަންކަމުގަ އަޅާ ފަދަ އިން މިކަމުގަ ވެސް އެޅޭނެ ގޮތްނެތި ގޮތްހުސްވާންވީ ކީތްވެތޯ؟ އެންމެހާ އަޅުތަކުންނަ އަ ޝިފާދެ އްވުން ވަނީ ﷲގެ ހަޒްރަތުން ކަމާމެދު ޣާފިލުވުމުން އެ އްކިބާ ވުމުން މެނުވީ މި މުސީބާތުްން މިންޖު ވުން އެ އީ ވާނޭކަމެ އް ނޫންކަން ޔަގީން.\nމުޅިދުނިޔެ މި އާދޭހާ ދެކޮޅު ހެދިނަމަވެސް މި އީ ހަ އްގުގޮތް.


ފެރީ ލަފާ ވާޓަރު އަދި މުދާ ބާލާ ވާޓަރު އެއް ފަރުދަކަށް ހިބަކޮށްދީފައި؟! – Nilandhe\nކާމިޔާބު3އިރުމަތީ ބަނދަރުގެ ފެރީ ލަފާ ފުރާ ސަރަޙައްދުގައި އަދި މުދާ ބާލާ ވާޓަރުގައި އަޅާފައި. މިކަން ބޮޑު ޝަކުވާއަކަށް ބަދަލުވެފައި!\nނިލަންދޫ އިރުމަތީ ބަނދަރުގެ އިރުމަތީ ވާޓަރު މީގެ ކުރިން ޢާންމު ގޮތެއްގައި ބޭނުންކުރަމުން ދިޔައީ ފ.އަތޮޅު ފެރީގައި ދަތުރުކުރާ މީހުންގެ ފަސޭހައަކަށް އަރާ ފޭބުމަށާއި މުދާބާލާ ޚާއްސަ ސަރަހައްދެއްގެ ގޮތުގައެވެ. އެ ދުވަސްވަރު އެ ސަރަހައްދުގައި ބަހައްޓާފައިހުރި ބޯޑެއްގައި ލިޔެފައި ހުއްޓާ ފެންނަ ހަނދާންވަނީ “1 ގަޑީއިރަށްވުރެ އިތުރަށް މި ސަރަޙައްދުގައި އުޅަންދު ފަހަރު ބާއްވައިގެން ނުވާނެ” ކަމަށެވެ. އެހެން އޮތުމުން ވަރަށް ގިނަ ބަޔަކު އެކަމަށް އިޙްތިރާމްކޮށް އެގޮތަށް ޢަމަލުކުރަމުން ދިޔަ މަންޒަރު ފެނިގެން ދިޔައެވެ.\nނަމަވެސް، ނިލަންދުއާއި މާލެއާއި ދެމެދު މާލެ ދަތުރުކުރުމަށް ދުއްވާ ހަމައެކަނި އުޅަނދު، ކާމިޔާބު7ދުއްވަންފެށި ހިސާބުން މި މަންޒަރުވަނީ މުޅިންހެން ބަދަލުވެގެން ގޮސްފައެވެ. މާލެ އިން އައިސް އަނެއްކާ ފުރަންދެން އޮންނަތަން މި ފެންނަނީ ފެރީޖެއްސުމަށާއި އަދި މުސާ ބޭލުމަށް ޚާއްސަކޮށްފައިވާ ސަރަޙައްދުގައެވެ.\nދާދިފަހުން ފެރީން ނިލަންދޫއަށް އައި މީހަކު ބުނި އަޑު އިވުނެވެ. “މިރަށަށް އަހަރުމެން އަރާ ފައިބަން މިޖެހެނީ ހާދަހާ ދަތި ޙާލެއްގައެވެ. ފެރީގައި އައިސް މަޑުކޮށްލާނެ ތަނެއް ނުލިބިގެން ބަނދަރުގައި އަޅާފައި ހުންނަ އޮޑިފަހަރުތައް ހުރަސްކޮށްވެސް ފައިބަންޖެހެއެވެ.”\nއޭނާ އިތުރު ކަމެއްވެސް ފާހަގަކުރިއެވެ. އެގޮތުން ބަނދަރުގައި ހަދާފައިވާ ސިޑިބަރި ކައިރީ ކުދި ޑިންގީތައް އަޅާފައި ހުރުމުގެ ސަބަބުން ބަނދަރުގެ އެއްވެސް ސިޑި ބަރިޔަކާއި ގާތް ނުކުރެވޭ މައްސަލައެވެ.\nފެރީގައި މަސައްކަތްކުރާ މުވައްޒަފަކު ހާމަކުރި ގޮތުގައި ކާމިޔާބު7އިރުމަތީ ވާޓަރުގައި “ދާއިމަށް” އަޅާފައި އޮތުމުގެ ސަބަބުން ހަފްތާގެ ގިނަ ދުވަސްތަކުގައި ފެރީގައި ދަތުރުކުރާ މީހުން އަރާ ފޭބުމަށް ގިނަ ދަތިދަކެއް ކުރިމަތި ވެއެވެ. އަދި ފެރީގައި ދަތުރުކުރާ ދުވަސްވީ މީހުނާއި، ކުޑަކުދިންނަށް އަދި ބަލި މީހުންނަށް ބައެއް ނުރައްކާތެރި ހާދިސާތަކާއިވެސް ކުރިމަތިވާކަން އޭނާ ފާހަގަކުރިއެވެ.\nމީގެ އިތުރުން ވެސް، މުދާ ހިފައިގެން ނިލަންދޫއަށް އަންނަ ފަރާތްތަކަށް މުދާ ބޭލުމުގައި ވެސް ދަތިތައް ހުރި ކަމުގެ ޝަކުވާތައް ގިނައެވެ. އަދި ހަމަ އެހެންމެ އޮޑިފަހަރަށް މުދާ ބަރުކުރުމުގައި ވެސް މިޝަކުވާތައް އިންތިހާއަށް ބޮޑެވެ.\nމިފަދަ ޝަކުވާތަކުގެ ސަބަބުން، ކައުންސިލް އިދާރާއަށް ގޮސް ކައުންސިލް ވެރިޔެއްގެ އަރިހު މި ޝަކުވާ ކުރި މީހަކަށް ދިންޖަވާބުން ކަންބޮޑުވުން އުފެދެއެވެ. ކާމިޔާބު7މިދެންނެވި ސަރަޙައްދު “ހިސޯރު”ކުރާ ކަމުގެ ޝަކުވާ އެވެރިޔަކަށް ދެންނެވުމުން، “މިހާރު އެތަނުގައި ތިޔަ ބުނާ ބޯޑެއް ނުހުންނާނެ” އޭ ކިޔާ ފުއްދާލީއެވެ. ޢާންމު ފައިދާއަށް އެއްވެސް ވިސްނުމެއް އަދި ޚިޔާލެއްވެސް ނެތި ދީފައިވަނީ ވަރަށް ނާޒިންމާދާރު ޖަވާބެކެވެ.\nޢާންމު ފައިދާއަށްޓަކައި ހަމަޔަކަށް އެޅުވިދާނެ މިފަދަ ކުޑަކުޑަ ކަމެއްވެސް ކުރުމުގައި ނިލަންދޫގެ ވެރިން މިވަނީ ނުކުޅެދިފައެެވެ. ފަހަރުގައި، އެހެން ކަންކަމެކޭ އެއްފަދައިން މިކަން ޚިޔާލަށްވެސް ނާންނަނީއެވެ. އަދި ނުވެސް ފެންނަނީއެވެ.


މިޞްރުގެ ރައީސް ޙުސްނީ މުބާރަކް އިސްތިޢުފާ ދެއްވުމަށް، ރައީސުލްޖުމްހޫރިއްޔާ މުޙަންމަދު ނަޝީދު ގޮވާލައްވައިފި – Maldivian Democratic Party\nމިޞްރުގެ ރައީސް ޙުސްނީ މުބާރަކް އިސްތިޢުފާ ދެއްވުމަށް، ރައީސުލްޖުމްހޫރިއްޔާ މުޙަންމަދު ނަޝީދު ގޮވާލައްވައިފި\nމިޞްރުގެ ރައީސް ޙުސްނީ މުބާރަކް އިސްތިޢުފާ ދެއްވައި، އެ ޤައުމުގެ ރައްޔިތުންގެ އެދުމަށް ޖާގަދެއްވުމަށް، ރައީސުލްޖުމްހޫރިއްޔާ މުޙަންމަދު ނަޝީދު ގޮވާލައްވައިފިއެވެ. ޙުސްނީ މުބާރަކުގެ އިސްތިޢުފާއަށް ރައީސުލްޖުމްހޫރިއްޔާ ގޮވާލެއްވީ، މިޞްރަށް ޑިމޮކްރަސީ ގެނައުމަށް ބޭނުންވާ އެތައް ހާސްބަޔަކު، ޙުޞްނީ މުބާރަކުގެ 30 އަހަރުވީ ޚުދުމުޚްތާރު ވެރިކަން ނިމުމަކަށް ގެނައުމަށް ގޮވާލާ މުޒާހަރާ ކުރަމުންމިދާ ދަނޑިވަޅުގައި، އަންގާރަ ދުވަހު ބީ.ބީ.ސީ.އަށް ދެއްވި އިންޓަރވިއުއެއްގައެވެ. ރައީސުލްޖުމްހޫރިއްޔާ ވިދާޅުވީ، މިނިވަން އިންޞާފުވެރި އަދި ގިނަ ޕާޓީތައް ބައިވެރިވާ އިންތިޚާބަކަށް މަގުފަހިކޮށްދޭނެ، އިންތިޤާލީ މަރުޙަލާއެއް މިޞްރަށް ބޭނުންވާ ކަމަށެވެ.\nރައީސުލްޖުމްހޫރިއްޔާ، ބީ.ބީ.ސީ.އަށް ދެއްވި އިންޓަރވިއުގައި، ޑިމޮކްރެޓިކް މިޞްރަކާމެދު ޖެހިލުން ނުވުމަށް ހުޅަނގުގެ ޤައުމުތަކަށް ގޮވާލެއްވިއެވެ. އަދި މިޞްރުގެ ރައްޔިތުންގެ މިނިވަންކަމާއި، އިންސާނީ ޙައްޤުތައް ޙިމާޔަތް ކުރެވޭނީ، މިޞްރުގައި ޑިމޮކްރަސީ ޤާއިމް ކުރެވިގެން ކަމުގައިވެސް ވިދާޅުވިއެވެ. “ހަރުކަށި ޚިޔާލުގެ މީހުން، ގަދަބާރުން މައިތިރި ކުރުމަށް މަސައްކަތް ކުރުމަކީ، އެފަދަ މީހުން އިތުރަށް ވަރުގަދަވާނެ ކަމެއް” ކަމުގައި ރައީސުލްޖުމްހޫރިއްޔާ ވިދާޅުވިއެވެ.\nމިޞްރަކީ ތަޞައްރުފް ފުދިފައިވާ ޤައުމެއް ކަމަށާއި، އެ ޤައުމު ވަރަށް ރަނގަޅަށް ހިންގޭނެ ވަރަށް ގިނަ ރައްޔިތުން އެ ޤައުމުގައި އެބަތިބި ކަމުގައި ރައީސުލްޖުމްހޫރިއްޔާ ވިދާޅުވިއެވެ. “އަސާސީ ޙައްޤުތަކާއި، މިނިވަންކަމަކީ އިންސާނުން އެކަންކަމަށް އެދޭ ކަންކަން. މިއީ އަޅުގަނޑުމެން އެންމެން ބޭނުންވާ ކަންކަން. މިއަދު މެދުއިރުމަތީގެ ޤައުމުތަކުގެ މަގުތަކުގައި، ރައްޔިތުން އެދި ގޮވާލަމުން އެދަނީ އެކަންކަމަށް.” ރައީސުލްޖުމްހޫރިއްޔާ ވިދާޅުވިއެވެ.\nމި ހަފްތާގެ ކުރީކޮޅު ރައީސުލްޖުމްހޫރިއްޔާވަނީ މިޞްރުގެ ވާދަވެރި ލީޑަރު މުޙަންމަދު އަލްބަރާދޭއާވެސް ފޯނުން ވާހަކަފުޅު ދައްކަވާފައެވެ.


PPM jagaha ah dhinee terrorist hamalaa eh - Home Minister PPM jagaha ah dhinee terrorist hamalaa eh - Home Minister\nޕީޕީއެމްގެ ޖަގަހައަށް ދިން ޙަމަލާއަކީ ޓެރަރިސްޓް ޙަމަލާއެއް- ހޯމް މިނިސްޓަރ\nގއ.ކޮލަމާފުށީ ޕީޕީއެމް ޖަގަހަޔަށްދީފައިވާ ޙަމަލާއަކީ ވަރަށް ނުރައްކާތެރި ޙަމަލާއެއްގެ ގޮތުގައި ސިފަކުރައްވާ މިކަން ވަރަށް ސީރިއަސް މައްސަލައެއްގެ ގޮތުގައި ފުލުހުން ތަޙުގީގުކުރަމުންދާކަމަށް ހޯމް މިނިސްޓަރ އަޒްލީން އަޙްމަދު ވިދާޅުވެއްޖެއެވެ.\nހޯމް މިނިސްޓަރ ވިދާޅުވީ މިފަދަ ކަންކަމަކީ މިދުވަސްވަރު އިދިކޮޅު ފަރާތްތަކުން ރާއްޖޭގެ އަމާންކަން ނެތްކަން ދެއްކުމަށް ކުރަމުންދާ މަސައްކަތަކަށްވާތީ މިކަންކަން ވަރަށް ސީރިއަސް މައްސަލައެއްގެ ގޮތުގައި ބަލަމުންދާކަމަށެވެ. އަދި ރާއްޖޭގެ ސިޔާސީ ވެށި ހަލަބޮލިކޮށްލުމުގެ ފުރުސަތު ނުދެއްވާނެކަމަށް މިނިސްޓަރ ވިދާޅުވިއެވެ.\nމިނިސްޓަރ ވަނީ މިދުވަސްވަރު ސިޔާސީގޮތުން އެއްބަޔަކު އަނެއްބަޔަކަށް އިޙްތިރާމްކޮށް ޤައުމުގެ އަމާންކަން އިސްކުރުމަށް ހުރިހާ ފަރާތްތަކަށް އިލްތިމާސްކުރައްވާފައެވެ. މިނިސްޓަރ މިހެން ވިދާޅުވެފައިވާއިރު ގއ.ކޮލަމާފުށީގެ ޕީޕީއެމްގެ ޖަގަހައަށް ދިނުން ގެއްލުމުގައި އެތަނުގައި ދަމާފައިވާ ދިދަ ފަތިތަކާއި ބެނާތަކަށްވަނީ ގެއްލުން ދީފައެވެ. އަދި މިހާދިސާގައި ބައެއް ފަރާތްތަކަށް އަނިޔާވެފައިވާއިރު އިިތުރު ތިންރަށެއްގެ ޕީޕީއެމްގެ ޖަގަހައަށްވެސް ގެއްލުން ދީފައިވާކަމަށް އެޕާޓީން ބުނެއެވެ.


Covid-19: MIB ge Custamarunnah lui goiy thakeh - AO News\nކޮވިޑް -19: އެމްއައިބީގެ ކަސްޓަމަރުންނަށް ލުއިގޮތްތަކެއް\nކޮވިޑް19އާ ގުޅިގެން މޯލްޑިވްސް އިސްލާމިކް ބޭންކް (އެމްއައިބީ)ގެ ކަސްޓަމަރުންނަށް ލުއި ގޮތްތަކެއް ހަމަޖައްސައިދޭން ނިންމައިފި އެވެ.\nމިކަން ހާމަ ކުރުމަށް އެމްއައިބީން ނެރެފައިވާ އިޢުލާނެއްގައި އެ ބޭންކުގެ ވިޔަފާރިއާ ގުޅޭ އެކިއެކި ފައިނޭންސިން ފެސިލިޓީތަކާއި ގެދޮރު އިމާރާތް ކުރުމަށާއި ގެދޮރު ގަތުމަށް ފައިނޭންސިން ނަގާފައިވާ ކަސްޓަމަރުންގެ ތެރެއިން\nލުޔެއް ހޯދަން ބޭނުންވާ ކަސްޓަމަރުން އެކަމަށް ޚާއްސަ އެޕްލިކޭޝަން ފޯމު ފުރުމަށްފަހު [email protected] އީމެއިލް އެޑްރެހަށް ފޮނުވުމަށް އެދިފައި ވެއެވެ.\nއެޕްލިކޭޝަން ފޯމު ފޮނުވުމުން އެމްއައިބީގެ ބިޒްނަސް ޓީމުން އެ ކަސްޓަމަރަކާ މަޝްވަރާކޮށް، އިންޓާނަލް އެސެސްމަންޓެއް ހެދުމަށްފަހު އެންމެ އެކަށީގެންވާ ލުއި ގޮތްތަކެއް ހަމަޖެއްސުމުގެ މަސައްކަތް ކުރިއަށްގެންދާނެ ކަމަށް ބުނެފައިވެއެވެ.\nމިކަމާ ގުޅޭ އެޕްލިކޭޝަން ފޯމު މި ލިންކުން ޑައުންލޯޑު ކުރެވޭނެ އެވެ.\nކޮވިޑް19އިން ރައްކާތެރިވުމުގެ ފިޔަވަޅެއްގެ ގޮތުން އެމްއައިބީ އިން ވަނީ އެ ބޭންކުގެ ބައެއް ޚިދުމަތްތައް އޮންލައިންކޮށް ފޯރުކޮށްދޭން ނިންމާފަ އެވެ.\nއެގޮތުން މިދުވަސްވަރު އެ ބޭންކަށް ފޮނުވާ ސިޓީއާއި އެހެނިހެން ލިޔުންތައް މެއިލްގެ ޒަރިއްޔާއިން ބަލައިގަންނަމުންދާއިރު، އެކައުންޓް ހުޅުވުމަށް އެދޭ ފޯމު ވެސް އެމްއައިބީގެ ވެބްސައިޓުން ލިބޭނެއެވެ.\nކޮރޯނާ ވައިރަސްކޮވިޑް-19އެމް އައިބީމޯލްޑިވްސް އިސްލާމިކް ބޭންކް


އަމިއްލަ ޓީވީ ޗެނަލްތަކަކީ ގުންޑާއިން ވަގު ލާރިން ހިންގާ ޓީވީ ޗެނަލްތަކެއް – މޫސަ – Maldivian Democratic Party\n28 އޮގަސްޓް 2010\nއަމިއްލަ ޓީވީ ޗެނަލްތަކަކީ ގުންޑާއިން ވަގު ލާރިން ހިންގާ ޓީވީ ޗެނަލްތަކެއް – މޫސަ\n28 އޯގަސްޓް 2010\nރާއްޖޭގެ އަމިއްލަ ޓީވީ ޗެނަލްތަކަކީ ވަގު ލާރިން ގުންޑާއިން ހިންގާ ޓީވީ ޗެނަލްތަކެއް ކަމަށް އެމްޑީޕީގެ ޕާލަމެންޓްރީ ގްރޫޕްގެ ރައީސް މޫސާ މަނިކު ވިދާޅުވެއްޖެއެވެ.\nއެމްޑީޕީ މީޑިއާއަށް ރޭ ދެއްވި ބަސްދީގަތުމެއްގައި މޫސަ ވިދާޅުވީ ރާއްޖޭގައި ވަރަށް ފުޅާ ދާއިރާއަކަށް ލިބިދީފައިވާ މިވާ ޚިޔާލުފާޅުކުރުމުގެ މިނިވަންކަމުގެ ބޭނުން ނާޖާއިޒް ގޮތުގައި ހިފައި، އަމިއްލަ ޓީވީ ޗެނަލްތަކުގެ ވެރިންގެ ފިކުރާ ތަފާތު ސިޔާސީ ފިކުރެއް ގެންގުޅޭ ފަރާތްތައް ކަތިލަން އެޗެނަލްތަކުން މަސައްކަތްކުރާ ކަމަށާއި، މި ސަރުކާރުން މިވީހާތަނަށް ރަގަޅު އެއްކަމެއް ވެސް ކޮށްފައިވާ ކަމަށް އެފަދަ ޓީވީއަކުން މިހާތަނަށް ގޮވާފައިނުވާ ކަމަށެވެ.\n” އެއްވެސް ސަރުކާރަކަށް މިހާ ދުވަސްވާއިރު ރަގަޅު ކަންތައްތަކެއް ނުކުރެވި ހުންނާނެ ކަމަކަށް ގައިމު ބަޔަކު ޤަބޫލެއް ނުކުރާނެ. އެކަމަކު ދުވަހަކުވެސް މިސަރުކާރުންކުރި މިވެނި ކަމެއް ރަގަޅޭ މިއިން ޓީވީއަކުން ބުނި އަޑެއް ނީވޭނެ. ބަނދަރު ހެދިޔަސް އެކަމެއް ގޯސް، ނަރުދަމާ އެޅިޔަސް، ބިން ހިއްކިޔަސް އެކަމެއް ގޯސް. އަދި ކޮބާ. ރަށެއްގަ މިސްކިތެއް އެޅިޔަސް އެކަމެއް ވެސް ގޯސްކޮށްފަ ޚަބަރު ފަތުރާފަ މިއޮންނަނީ. އެހެންވެ އަޅުގަނޑު މިދަންނަވަނީ ވަރށް ކެރިހުރެ، އަމިއްލަ ޓީވީ ޗެނަލްތަކަކީ ހަމަ ވަގު ލާރިން ގުންޑާއިން ހިންގާ ޓީވި ޗެނަލްތަކެކޭ. މިމީހުންނަށް ރަގަޅަކަށް ދުވަހަކުވެސް ކަމެއް ނުކުރެވޭނެ” މޫސަ ވިދާޅުވިއެވެ.\nއަމިއްލަ މީޑިޔާތަކަކީ ވެރިކަމަށް ބޫތުކައިފައިތިބި ބަޔަކު ވެރިކަން ހޯދުމަށްޓަކައި ހަތިޔާރެއްގެ ގޮތުގައި ބޭނުންކުރާ ޕްރޮޕެގެންޑާ މެޝިންތަކެއް ކަމަށް ސިފަކުރައްވަމުން މުސަ ވިދާޅުވީ، “މި ސަރުކާރުން ރައްޔިތުންނަށްޓަކައި ކޮށްދެމުންދާ ކަންތައްތަކާއި، ސަރުކާރުގެ ތަރައްޤީގެ މަޝްރޫޢުތަކުގެ ވާހަކަތަކަށް ފަސްއަޅައި ފޮރުވައި، ރައްޔިތުންނަށް ކަމުގެ ޙަޤީޤަތް އޮޅޭގޮތަށްޚަބަރުތައް ފެތުރުމަށް ވީޓީވީ އާއި ދި ޓީވީން ކުރާ މަސައްކަތުގައި އެއްބާރުލުންދޭ އެނައުންސަރުން ވެސް ލަދުގަންނަން ޖެހޭނޭ” ކަމަށެވެ.\nމޫސަ އިތުރަށް ވިދާޅުވީ ޚިޔާލުފާޅުކުރުމުގެ މިނިވަން ކަމަކީ ހަމައެކަނި މީޑިއާއަށް ލިބިގެންވާ ޙައްޤެއް ނޫން ކަމަށާއި، މީޑިއާ ހަމަމަގުން ކައްސާލައިގެންދާނަމަ މީޑިއާ އާ ދެކޮޅަށް ޚިޔާލުފާޅުކުރުމުގެ މިނިވަންކަން ދިވެހި ކޮންމެ ރައްޔިތަކަށް ލިބިގެންވާ ކަމަށެވެ. އަދި ކިތަންމެ ވަރަކަށް މޫސަ އާއި ދެކޮޅަށް ބަޔާން ނެރުނަސް މީޑިއާ ޒިންމާދާރުކުރުވުމަށް ކުރައްވަމުން ގެންދަވާ މަސައްކަތްތަކަށް، އެންމެ ތަންކޮޅެއްވެސް ދޫނުދެއްވާނޭ ކަމަށް މޫސަ ވިދާޅުވިއެވެ.\n“މިޤާނޫނު އަސާސީގެ ދަށުން ވެރިކަންކުރުމުގެ ބާރު އިދިކޮޅު ފަރާތްތަކަށް ލިބިއްޖިއްޔާ އެމީހުން ދިވެހިރައްޔިތުންގެ މުޅި މިލްކިއްޔާތު ނިގުޅައިގަންނާނެ ކަމާ، މާޒީގަ ކަންކުރި ގޮތަށް ދިވެހިރައްޔިތުންގެ ގަޔަށް ބަޑިޖަހާ މަރާނެކަން މިހާރު ޔަޤީން ވެއްޖެ. ސިފައިންނާއި ފުލުހުންގެ މައްޗަށް އަތްގަދަކުރަން ރައްޔިތުންގެ މަޖިލީހުން ކުރި މަސައްކަތް ވެސް މިކަމުގެ ހެއްކަކަށް ފުދޭ. މީގެ އިތުރުން މީގެ ކުރިން އަމަލުކުރަމުން އައި އުސޫލުތައް މުޅިން ބަދަލުކޮށް ސިވިސް ސަރވިސް ކޮމިޝަނަށް މަޖިލީހުން އަތްބާނައި، އެންމެ ފަހުން މިހާރު އެދަނީ މުޅި މީޑިއާ މުށުތެރެއަށް ލުމަށް އެމްއެންބީސީ އާ ދިމާކުރަމުން. އެހެން ކިރިޔާ ކަމެއްވާއިރަށް ކޯޓުތަކަށް ދުވުނަސް، މާލިއްޔަތު ޤާނޫނަށް ބަދަލު ގެނެސްގެން ދައުލަތުގެ މުޅި މިލްކިއްޔާތު މަޖިލީހުގައި ތިބި މަހުޖަނުންގެ އަތްމައްޗަށް ގެންދިއުމަށް އެކުރާ މަސައްކަތް ކާމިޔާބުވިޔަކަ ނުދޭނަން” މޫސަ ވިދާޅުވިއެވެ.